އެމްޑީޕީން ހދ. ވައިކަރަދޫގައި ބާއްވާ ހާއްސަ ޖަލްސާ\n31 މާރޗް 2017 | ހުކުރު 01:50\nއެމްޑީޕީން ވައިކަރަދޫގައި މިރޭ ބާއްވާ މި ޖަލްސާ މިވަނީ ޝާހިދުގެ ވާހަކަފުޅަށްފަހު ނިންމާލާފަ.\nއެމްޑީޕީގެ މިކެމްޕެއިންގެ ހަރަކާތްތަކުގެ ތެރެއިން މާދަމާވެސް ހަރަާތްތަކެއް ކުރިއަށް ދާނެ. އެގޮތުން މާދަމާ ރޭ ކުޅުދުއްފުށީގައި ހާއްސަ ޖަލްސާއެއް އޮންނާނެ.\n30 މާރޗް 2017 | ބުރާސްފަތި 23:16\nރައީސްނަޝީދު ޖަލު ގޮޅިއަށްލި ވާހަކަ ދައްކަންޖެހޭ ސަރުކާރެއް ނޯންނާނެ. އަޅުގަނޑުމެން އެއްލި ބުޅި މިސަރުކާރު އެއޮތީ ކާލައި ކަރުބުޑަށްލައިގެން. ދެން މިހާރު އެއޮތީ ނޭވާ ހޮޅިއަށް އެޅިފަ.\nމިސަރުކާރުން އަޅުގަނޑުމެން ބަލިކުރާނަން ބަދަލުކުރާނަން. މިސަރުކާރުން އިމާރާތެއް ކުރިޔަސް ދަނީ ބިމު އަޑިއަށް. އެހެންވެ ނުފެންނަނީ. މިސަރުކާރުން ކަންކަން ކުރަމުންދަނީ އެގޮތަށް. އެއްވެސް ރަށެއް ތަރައްގީ ކުރާކަން މިސަރުކާރުން ބޭނުމެއް ނުވޭ.\nމި އިންތިހާބު ކާމިޔާބުކޮށްގެން ލޯކަލް ކައުންސިލްތައް އަޅުގަނޑުމެން ބާރުވެރި ކުރާނަން.\nމިވޭތުވެދިޔަ ތިން އަހަރުފަހުން ރައްޔިތުންގެ އަތަށް ވޯޓް ކަރުދާސްކޮޅެއް މިއަރަނީ. މިސަރުކާރުގެ ކޮރަޕްޝަނާއި ހިޔާނާތައް ނޫނެކޭ ބުނުމުގެ ގޮތުން މި ވޯޓުގައި ނޫނެކޭ ބުނަންޖެހޭ. ސަރުކާރު ކެންޑިޑޭޓުންނަށް އާއެކޭ ބުނާނަމަ އެބުނަކީ ސަރުކާރުން ކުރާކަންކަމަށް އާއެކޭ ބުނުން. ކޮރަޕްޝަނަށް އާއެކޭ، ހިޔާނާތަށް އާއެކޭ އެބުނެވެނީ. ކާޑުގެ އަގު ބޮޑުކޮށް ކަރަންޓްގެ އަގު ބޮޑު ކުރިޔަސް އެންމެ ރަނގަޅޭ އެބުނެވެނީ. އެހެންކަމުން ސަރުކާރު ކެންޑިޑޭޓުންނަށް ނޫނެކޭ ބުނެ، އެމްޔޫއޯގެ ކެންޑިޑޭޓުންނަށް އާއެކޭ ބުނޭ.\n30 މާރޗް 2017 | ބުރާސްފަތި 23:01\nމި އިންތިހާބު އެމްޔޫއޯގެ ކެންޑިޑޭޓުން ކާމިޔާބު ކުރަންޖެހޭ. ސަބަބުތައްވެސް ބައިވަރު. މިސަރުކާރުން ކަސްޓަމްސް ޑިއުޓީ ބޮޑުކޮށްފި. ކޮރަޕްޝަން އިންތުހާއަށް ހިންގަނީ. މީގެިއތުރުންވެސް ގިނަ ޖަރިމާތައްވެސް ދަނީ ހިންގަމުން. އެހެންވެ އެކަންކަން ހައްލުކުރުމަށް އެމްޔޫއޯގެ ކެނޑިޑޭޓުން އިންތިހާބުކޮށް، އަންނަ ރިޔާސީ އިންތިހާބުގައި މިސަރުކާރަށް ނޫނެކޭ ބުނަންޖެހޭ.\nހދ. އަތޮޅުން ދައުލަތަށް ވަރަށް ގިނަ ފައިސާ ލިބޭނެ. އެކަމަކު ސަރުކާރުން ހދ އަތޮޅަށް ކޮށްދޭ އެއްވެސް ކަމެއްނެތް. ތަރައްގީގެ އެއްވެސް މަޝްރޫއުއެއް ނުހިންގާ. އެކަމަކު ދައުކަތުގެ ފައިސާއިން ބޮޑެތި އަަދަދުތަކުން ސަރުކާތުގެ އިސްވެރިން ދަނީ ހިޔާނަތްތެރިވަުން. ސަރުކާރުގެ ކުންފުނިތަކުންވެސް އިންތިހާއަށް ކޮރަޕްޝަނާއި ހިޔާނާތް ހިންގަމުން ދަނީ.\nހުޅުމާލެއިންވެސް ބިންހިއްކުމަށްފަހު، ބޮޑު އަގުގައި ރައްޔިތުންނަށް ވިއްކަމުން އެދަނީ. އެއީ ބިންހިއްކަންދާ ޚަރަދަށްވުރެ، މާބޮޑު ފައިދާއެއްލާފަ މިސަރުކާރުން އެދަނީ ވިއްކަމުން.\nރައްޔިތުންގެ މަޖިލީހުގެ ސަރުކާރަށް ނިސްބަތްވާ ބައެއް މެމްބަރުން ދަނީ މެޑަމް ފާތުމައަށް ހިދްމަތްކުރުމުގަ. މިއީ ސަރުކާރަށް ނިސްބަތް ކުރައްވާ މަޖިލީހުގެ ބައެއް މެމްބަރުންގެ ހާލަތު.\n30 މާރޗް 2017 | ބުރާސްފަތި 22:49\nކުޅުދުއްފުށި ދެކުނު ދާއިރާގެ އަތޮޅު ކައުންސިލް ކެންޑިޑޭޓް އަހުމަދު އާތިފް\nސަރުކާރުން ބުނި ނަމަވެސް، ހދ އަތޮޅުގެ އެއްވެސް ރަށެއްގައި އެއްވެސް ބޮޑު ޕްރޮޖެކްޓެއް ނުހިނގާ. ސަރުކާރުން ހަދަނީ ހުސްދޮގު. ކުޅުދުއްފުށި އެއާރޕޯޓާ ގުޅިގެންވެސް ހަދަނީ ދޮގު. ކުދި ވިޔަފާރިތައް ދަނީ ނެތެމުން. އެހެންކަމުން އެކަންކަން ރަނގަޅު ކުރުމަށް އެމްޔޫއޯގެ ކެންޑިޑޭޓުންނަށް ވޯޓު ދެއްވުން އެދެން.\nއެމްޑީޕީއަށް ރާއްޖެ ތަރައްގީ ކުރެވޭނީ. މިސަރުކާރަށް އެކަމެއް ނުވާނެ. ދުބިޔޭގެ ބާޒާރުގައި ތެލުގެ އަގު ބޮޑެއް ނުވޭ، އެކަމަކު ރާއްޖޭގައި ތެލުގެ އަގު އޮތީ އިންތިހާއަށް ބޮޑުވެފަ.\nކުޅުދުއްފުށި ދެކުނު ދާއިރާގެ އަތޮޅު ކައުންސިލް ކެނޑިޑޭޓް އަހުމަދު އާތިފް\n30 މާރޗް 2017 | ބުރާސްފަތި 22:26\nކުރީގެ ރައީސް މުހައްމަދު ނަޝީދު ދެއްވާ ވީޑިއޯ އިންޓަވިއު\nއަޅުގަނޑުމެންނަށް މިވަނީ އަލުން ލާމަރުކަޒީ ނިޒާމު ތަރައްގީ ކުރަންޖެހިފަ. އަލުގަނޑުމެންގެ ޖަޒީރާ ވަންތަކަން ދަމަހައްޓަންޖެހޭ. ލާމަރުކަޒީ ނިޒާމު ނަގަހައްޓަންޖެހޭ. އެކަންކުރުމަކީ މި ޖަޒީރާ ވަންތަކަން ދެމެހެއްޓުމަށް އެންމެ މުހިއްމު އެއް މަސައްކަތް. ވައިކަރަދޫ ހުރިހާ ރައްޔިތުންނާއި ޖުމްލަކޮށް ރާއްޖޭގެ ހުރިހާ ރައްޔިތުންނަށް ވަރަށް ވެދުން.\n30 މާރޗް 2017 | ބުރާސްފަތި 22:15\nހިތަދޫ ދެކުނު ދާއިރަގެ މެމްބަރު އަލީ ނިޒާރު\nމާލޭގައި ހުންނަ އޮފީހަކުން 200 ވަރަކަށް ރަށެއްގެ ކަންކަމެއް ނުކުރެވޭނެ. ރަށްރަށް ތަރައްގީ ކުރެވޭނީ ރަށު ކައުންސިލްތައް ބާރުވެރިކޮށްގެން. ރައްޔިތުންގެ ހިޔާލާއި ރައްޔިތުންގެ ބައިވެރިވުން އޮވެގެން ނޫނީ ރަށްރަށް ތަރައްގީއެއް ނުގެނެވޭނެ.\nރާއްޖޭގެ ގުދުރަތީ ވަސީލަތްތައް ރަނގަޅު ގޮތުގައި ބޭނުންކުރާނަމަ ރާއްޖޭގެ ރައްޔިތުންނަށްވުރެ ހަމަޖެހޭ ހިތްގައިމު ދިރިއުޅުމެއް އުޅެވޭނެ އެހެންބަޔަކު ނޫޅޭނެ.\nރާއްޖޭގައި ގިނަ އަދަދެއްގެ ރީތި ރަށްރަށް އެބަހުރި ރީތި ފަޅުތައް އެބައޮތް، ލޯކަލް ޓޫރިޒަމަކީ ރާއްޖޭގެ ރައްޔިތުންނަށް އެންމެ އެއްދާއިރާ. އެކަން ރަނގަޅު ގޮތުގައި ކުރެވިއްޖެނަމަ އޭގެ ނަފާ ރަށްރަށުގެ ރައްޔިތުންނަށް މާފަސޭއިން ކުރާނެ.\n30 މާރޗް 2017 | ބުރާސްފަތި 22:14\nހދ. އަތޮޅު މަކުނުދޫ ދާއިރާއިން އަތޮޅު ކައުންސިލް ކެނޑިޑޭޓް އިބްރާހީމް އަލީ\nމިސަރުކާރުގެ ވެރިޔާއަށްވުރެ މެޑަމް ކަންތައް ބޮޑު. މިސަރުކާރު ވަނީ ފެއިލް ވެފަ. މިސަރުކާރުން ދަނީ ތަރައްގީ ކުރުމުގެ ބަދަލުގައި ކޮރަޕްޝަން ހިންގަމުން.\nމީގެކުރިން އަޅުގަނޑަކީ އެމްޑީޕީއާ އިދިކޮޅު މީހެއް. އެކަމަކު މިހާރު މިއީ އެމްޑީޕީގެ މެމްބަރެއް. އެމްޑީޕީގެ މެމްބަރަކަށްވީ އެމްޑީޕީ ސަރުކާރުގެ ވައުދުތައް ފުއްދާ ފައިވާތީ. އާސަންދަ، ދަތުރުފަތުރުން ރަށްރަށް ގުޅާލުން އެއީ ވާނެ ކަމަކަށް ކުރިން ގަބޫލެއް ނުކުރަން.\nއެކަމަކު އެމްޑީޕީން ވަނީ އެކަންކަން ކޮށްފަ. އެކަމަށް އެމްޑީޕީއަށާއި ރައީސް ނަޝީދަށް ޝުކުރު ދަންނަވަން.\nއަތޮޅު ކައުންސިލް ކެންޑިޑޭޓް އިބްރާހީމް އަލީ\n30 މާރޗް 2017 | ބުރާސްފަތި 22:04\nހެންވޭރު ދެކުނު ދާއިރާގެ މެމްބަރު މުހައްްމަދު އަބްދުލްކަރީމް\nއަޅުގަނޑަކީ ކުރިން ކައުންސިލްކަން ކޮށްފައިވާ ފަރާތެއް. ކައުންސިލަރެއްގެ ގައިގާ ހުންނަންޖެހޭ ކަމަށް އަޅުގަނޑު ގަބޫލުްކުރާ މައިގަނޑު ކަންކަމަކީ ރައްޔިތުންނާއެކު މަސައްކަތް ކުރަން އެނގުން. ގުޅިގެން މަސައްކަތް ކުރަން އެނގުން.\nމި ކެމްޕެއިންގަ އެންމެ ފާހަގަކޮށްލެވޭ ކަމަކަށް ފާހަގަވަނީ ރައްޔިތުންނާ ބައްދަލުކުރުމުން ރައްޔިތުން ދައްކަމުންދާ ވާހަކަ، އެގޮތުން މިސަރުކާރު ފެއިލްވެފައިވާ ކަން ފާހަގަކުރެވޭ. މިސަރުކާރާމެދު ހިތްހަމައެއް ނުޖެހޭ.\nހދ އަތޮޅުގެ ރައްޔިތުން ދައުލަތުން ދައްކާ ފައިސާއިން ހދ އަތޮޅަށްވި ފައިދާއެއް ތަރައްގިއެއް އެބައޮތްތޯ. ނެތް. ސަރުކާރަުން ވަނީ ރައްޔިތުން ބޭނުންކުރާ ހަނޑޫ ހަކުރު އަދި ފުށުން ވަނީ އަގުބޮޑު ކޮށްފަ. ކަރަންޓް ބިލް ވެސް ވަނީ ބޮޑުވެފަ. މިސަރުކާރުން ދިވެހި ރައްޔިތުން ނިކަމެތި ކޮށްފި.\nހެންވޭރު ދެކުނު ދާއިރާގެ މެމްބަރު މުހައްމަދު އަބްދުލްކަރީމް\n30 މާރޗް 2017 | ބުރާސްފަތި 21:51\nވައިކަރަދޫ ކައުންސިލްގެ ކުރީގެ ނައިބު ރައީސް އަބްދުﷲ ޝަރީފް\nސަރުކާރުން ވަނީ ކައުންސިލްތަކުގެ ބާރު ކަނޑާލާފަ. މިސަރުކަރު އޮތްހާ ހިނދަކު ރަށްރަށަކަށް ތަރައްގީއެއް ނާންނާނެ. ކައުންސިލްތަކަށް ލިބިފައިވާ ބާރުތައް ވަނީ މިސަރުކާރުން ނިގުޅައިގަނެފަ. މިއީ ކުރީގެ ރައިސް ވަހީދަށްވުރެ ނުބައި ސަރުކާރެއް. ވަހީދުވެސް ކައުންސިލްތަކާ އެހާވަރަކަށް ނުބެހޭ. ބާރު ކަނޑާލާފައެއް ނުވޭ.\nމިސަރުކާރުން ދަނީ ރައްޔިތުން އަތުންގެ އަތުން އެތައް ފައިސާއެއް ނަގަމުން، ޓެކްސްގެ ގޮތުންނާއި ފީ ގެ ގޮތުގައި.\nލާމަރުކަޒީ ނިޒާމު ހިންގޭނީ ރައީސް ޔާމީން މަގާމުން ދުރުކުރި ދުވަހަކުން. ރަށްތަރަށްގީ ކުރެވޭނީ ރަށުގެ ރައްޔިތުން ބޭނުންވާ ގޮތަށް ކަންކަން ކޮށްގެން.\nވައިކަރުދޫ ކައުންސިލްގެ ކުރީގެ ނައިބު ރައީސް އަބްދުﷲ ޝަރީފް\n30 މާރޗް 2017 | ބުރާސްފަތި 21:41\nކީރިތި ޤުރްއާނުގެ ބަރަކާތުން ޖަލްސާ ފެށުން\nކީރިތި ޤްރްއާން ކިޔަވާދެއްވީ އަހުމަދު ނަޝާތު. އެއަށްފަހު ޖަލްސާ ތައާރަފް ކޮށްދެއްވީ ހުދާ މުހައްމަދު .\nމިޖަލްސާއަށް އެމްޑީޕީގެ ލީޑަރޝިޕްގެ ގިނަ ބޭފުޅުންނާއި ވައިކަރަދޫގެ ގިނަ އަދަދެއްގެ ބަޔަކު ވައިވެރިވެވަޑައިގަންނަވަ އެވެ.\n30 މާރޗް 2017 | ބުރާސްފަތި 21:32\nއެމްޑީޕީން ވައިކަރަދޫގަައި ބާއްވާ މި ހާއްސަ ޖަލްސާއަކީ އިލެކްޝަންސް ކޮމިޝަނުން މެއި މަހުގެ ހަ ވަނަ ދުވަހު ބޭއްވަން ނިންމާފައިވާ ލޯކަލް ކައުންސިލް އިންތިހާބުގެ ކެމްޕެއިން ހަރަކާތްތަކުގެ ތެރއިން ބާއްވާ ހާއްސަ ޖަލްސާއެއް.\nއެމްޑީޕީގެ ލީދަރޝިޕްގެ ގިނަ ބޭފުޅުން ބައިވެރިވާ މިޖަލްސާ ފެށުމަށް ހަމަޖެހިފައިވަނީ މިރޭ 21:15 ގަ އެވެ.\nއެމްޑީޕީން ހދ އަތޮޅަށް ކުރާ މިދަތުރު ފަށާފައިވަނީ ބުރާސަފަތި ދުވަހުގެ ހެންދުނު އެވެ. ކެމްޕެއިން ހަރަކާތްތައް ފަށާފައިވަނީ ނޮޅިވަރަންފަރުން ނެވެ. އޭގެ ފަހުން ފިނޭ އަށް އަދި ބުރާސްފަތި ދުވަހުގެ ހަވީރު ވަނީ ވައިކަރަދޫއަށް ޥަޑައިގަންނަވާފަ އެވެ.\n30 މާރޗް 2017 | ބުރާސްފަތި 20:50


5,700 meehaku vaccine jahai, jumla adhadhu 117,115 ah | Jazeera\tމިއަދު ވެކްސިން ޖެހީ 5،700 މީހުން - Jazeera\n5،700 މީހަކު ވެކްސިން ޖަހައި، ޖުމްލަ އަދަދު 117،115 އަށް\nމުޙައްމަދު އަފްޒަލް March 1, 2021 57 views0\nމިއަދު 5،700 މީހެއްގެ ގަޔަށް ވެކްސިން ޖަހައި، ވެކްސިން ޖެހި ޖުމްލަ މީހުންގެ އަދަދު 117،115 އަށް އަރައިފި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ ވެކްސިން ޖެހި މީހުންގެ ތެރެއިން 2،088 މީހުން ވެކްސިން ޖަހާފައިވަނީ ގްރޭޓަރ މާލެ ސަރަހައްދުން ކަމަށެވެ. 3،612 މީހަކު ވެކްސިން ޖަހާފައިވަނީ އަތޮޅު ތެރެއިންނެވެ.\nމާލެ ސަރަހައްދުން ވެކްސިން ޖަހާ މީހުންގެ އަދަދުތައް މިހާރު ދަށަށް ދާން ފަށާފައިވާއިރު، 20 އަހަރުން މަތީގެ ހުރިހާ ފަރާތްތަކަށް ވެކްސިން ދިނުމަށް އެޗްޕީއޭ އިން ވަނީ ނިންމާފައެވެ.\nވެކްސިންގެ ކަންކަން ކުރިއަށް ގެންގޮސްފައިވަނީ 178 ސެންޓަރެއްގައެވެ. އެއީ ގްރޭޓަރ މާލޭގެ7ވެކްސިނޭޝަން ސެންޓަރަކާއި، މޯބައިލް2ވެކްސިނޭޝަން ސެންޓަރަކާއި އަތޮޅުތެރޭގެ 169 ވެކްސިނޭޝަން ސެންޓަރަކުންނެވެ.\nރާއްޖޭގައި މިހާރު ޖަހަމުންގެންދަނީ އިންޑިއާގެ ސަރުކާރުން ހަދިޔާކޮށްފައިވާ "ކޮވިޝީލްޑް" ވެކްސިންގެ 200،000 ޑޯޒެވެ. މި ވެކްސިންގެ އިތުރުން ޗައިނާގެ ސައިނޯފާމް އިން އުފައްދާފައިވާ ވެކްސިންގެ 10,000 ޑޯޒްވެސް ރާއްޖެއަށް ލިބިފައިވެއެވެ.\nވަރަށް އަވަހަށް ސައިނޯފާމްގެ 100،000 ޑޯޒްވެސް ރާއްޖެ ގެނެވޭނެކަމަށް ޗައިނާއިން ދިވެހިރާއްޖެއަށް ކަނޑައަޅުއްވާފައި ހުންނަވާ ސަފީރު ވަނީ ވިދާޅުވެފައެވެ. މި ވެކްސިނަށް އަދި މޯލްޑިވްސް ފުޑް އެންޑް ޑްރަގް އޮތޯރިޓީއިން އަދި ހުއްދަ ދީފައެއް ނުވެއެވެ. އޭގެއިތުުރުން އޮކްސްފޯޑް ވެކްސިންގެ 700،000 ޑޯޒް ސަރުކާރުން ގަނެފައިވެއެވެ.\nމިއަދު ވެކްސިން ޖެހީ 5،700 މީހުން


ފާތުމަތު ނީނާ (ލާރާ) 22 March 2016, 14:19\n(20 މާރޗް 2016 އާ ގުޅޭ)\nދޮރޯށިން ވަންނަމުން ދެއަތްތިލަ އިން ލޮލާއި މޫނު ފޮހެލާފައި ނިތްކުރީގައި ހިފަހައްޓާލައިގެން ހުރެ އީތަން އެތެރެއަށް ވަނެވެ. ސޯފާގައި އިން ރާބިއާ ފެނި އީތަން ސިހުނުކަން ޚުދު ރާބިއާއަށް ވެސް އެނގުނެވެ. އެހެންނަމަވެސް އީތަން ނިކަން އަވަހަށް އިސްޖަހާލަމުން އެ ތަނުން ފިލަން އުޅޭހެން ހިނގައިގަތެވެ.\n"އީތަން..." ރާބިއާ ގޮވާލިއެވެ.\nއީތަންގެ ޠަބީޢަތް ރާބިއާއާ ވާހަކަދައްކަން ހުއްޓޭކަށް އެއްބަހެއް ނުވިއެވެ. އެހެންވެ ފިޔަވަޅު މަޑުޖެހިލާފައި ވެސް ކުރިއަށް ހިނގައިގަތީއެވެ. އެތަން ފެނި ސޯފާއިން ރާބިއާ ތެދުވިއެވެ. އޭނާ އަނެއްކާ ވެސް އީތަންއަށް ގޮވާލިއެވެ. އަދި އީތަންގެ ފަހަތުން އައެވެ. ނަމަވެސް އީތަންއާ އަރާ ހަމަކުރުމުގެ ކުރިން އޭނާ ގޮސް ކޮޓަރިއަށް ވަދެ ދޮރުލައްޕައިފިއެވެ. ރާބިއާ އައިސް ދޮރުގައި ދެ ފަހަރަކު ޓަކި ޖަހާލާފައި ގޮވާލުމުން ވެސް އީތަން ދޮރެއް ނުހުޅުވިއެވެ. ހާސްކަމާއެކު ފުންނޭވާއެއް ރާބިއާއަށް ބޭރުކޮށްލެވުނެވެ.\n"މަންމާ! އީތަން ގެއަށް އައީތަ؟" ކައިގެން ސިޓިން ރޫމަށް ނުކުން ސުފިޔާނަށް އީތަންގެ ކޮޓަރި ދޮރުމަތީ ރާބިއާ ހުއްޓިލައިގެން ހުރީތީ ފެނުމުން އަހާލިއެވެ. ލިބިފައިވާ މާޔޫސްކަން ރާބިއާ ފޮރުވަން މަސައްކަތް ކުރަމުން "ހޫން" ލައްވާލާފައި އޭނާ ވެސް ހިނގައިގަތީ ކޮޓަރިއާ ދިމާއަށެވެ. ދެވަނަ އެއްޗެއް އަހަން ސުފިޔާނަށް ފުރުޞަތު ނުދިނުމަށެވެ.\nރާބިއާގެ ސިކުނޑިއަށް އެއްގޮތަކަށް ވެސް ހަމަޖެހުމެއް ނުލިބުނެވެ. ތަފާތު ޚިޔާލުތަކާއެކު އޭނާއަށް ކޮޓަރިތެރޭ ދެކޮޅަށް ހިނގެނީއެވެ. އީތަންގެ ޠަބީޢަތް ރަނގަޅު ނޫންކަން ރާބިއާއަށް ޔަޤީންވެއެވެ. ކަންބޮޑުވަނީ އީތަން ފޮރުވަން މަސައްކަތް އެކުރަނީ ކުޑަކަމެއް ނޫނޭ ރާބިއާގެ ހިތް ބުނާތީއެވެ. ބިރުވެރިކަން ނަފްސަށް ވެރިވެގެން ދަނީ އެހެންވެއެވެ. އީތަންއަށް ސަލާމަތްނުވެވޭވަރުގެ ކަމަކަށް އޭނާ ކުރީ ކޮންކަމެއްކަން އެއްގޮތަކަށް ވެސް ޚިޔާލަށް ގެންނަން ނޭނގޭތީއެވެ. އީތަންއާ ވާހަކަދައްކަން މަސައްކަތް ކުރުމުން ވެސް އޭނާ ފުރަގަސްދޭތީއެވެ. ދެން ހަދާނޭ ގޮތެއް ނޭނގި ރާބިއާއަށް ނިތުގައި އަތްޖައްސާލެވުނެވެ. ދެ ފަރާތަށް ބޯހޫރާލެވުނެވެ. އެއްގޮތަކަށް ވެސް އީތަންއަށް ކަމެއް ވެގެން އުޅޭކަން ސުފިޔާނަށް އަދި އެނގޭކަށް ރާބިއާ ބޭނުމެއްނޫނެވެ. ސުފިޔާނު ކުރާ ސުވާލުތަކަށް އެދެވޭ ޖަވާބެއް އޭނާ ނުދިނީ އެހެންވެއެވެ.\nރޭގަނޑު ދިހައެއްޖަހަން ކައިރިވެފައި ހުއްޓާ ހަމްރާ އައިސް ރާބިއާގެ ކޮޓަރިއަށް ވަނެވެ. އޭނާއަށް ފެނުނީ އެނދުގައި ކަމަކަށް ގެއްލިފައި ރާބިއާ އިން ތަނެވެ. އެހެންވެ ކައިރިއަށް އައިސް ރާބިއާގެ ކޮނޑުގައި އަތްޖައްސާލަމުން ހަމްރާ ވާހަކަދައްކަން ފެށިއެވެ.\n"އަޅުގަނޑު މިކޮޓަރިއަށް ވަންކަން މަންމައަށް ނޭނގޭވަރު ކޮންކަމަކަށް ގެއްލިފައި ތިއިނީ... މަންމަގެ ހާލު ރަނގަޅުތަ؟ ސުފިޔާނު ވެސް..."\n"އަހަންނަށް އެއްވެސް ކަމެއްނުވޭ. އެކަމަކު އީތަންއަށް ކަމެއްވެއްޖެ. އެކަކު ވެސް އެކުއްޖާގެ ހާލު އެނގެން ނޫޅެނީ ކީއްވެތަ" ހަމްރާގެ ވާހަކަ މެދުކަނޑާލާފައި ރާބިއާ ވާހަކަދެއްކިއެވެ.\n"ޖަޒްލާއާ ގުޅުން ހުރި ކަމަކަށް ވެދާނެބާއޭ އަޅުގަނޑު އެބަ ހިތަށް އަރާ" ވިސްނާލާފަދަ ގޮތަކަށް ބޯޖަހާލަމުން ހަމްރާ ބުނެލިއެވެ. އަދި ރާބިއާގެ ގާތުގައި އެނދުގެ މަގަތުގައި އިށީނެވެ.\n"ހަމްރާ. އަހަރެންގެ ހިތަށް ވަރަށް އެބަ އުނދަގޫވޭ..."\n"ތިހާވަރަށް ދެން ނުވިސްނާ މަންމާ. މިހާރު ދިހައެއްޖަހަން އެއުޅެނީ އަދި ނުވެސް ކަމެންނު. އަޅުގަނޑު މިއައީ ތަށިތައް ވެސް ނުނަގާ. ދެން ހިންގާ ބަދިގެ ފަރާތަށް. އަސްލު މިހާ ލަހުން ނުވެސް ވާނެ ކާކަށް. މަންމަގެ ބަތްޕެންކޮޅު ހޫނުކޮށްލާފައި މިއައީ ވެސް. ދެން ހިނގާ... އަޅުގަނޑު ވެސް މަޑުކޮށްގެން މިހުންނަނީ މަންމައާއެކު ކާންވެގެން"\n"އީތަން ހުންނާނީ ނުކައިހެން ހީވަނީ. އޭނާ ގޮވައިގެން ކާންދަމާ" އެނދުން ތެދުވަމުން ރާބިއާ ބުނެލިއެވެ.\nއެނދުގައި ބަންޑުން އޮތް އީތަންއަށް ރުއިން ނޫންކަމެއް ނުކުރެވެއެވެ. އެތައް ގަޑިއިރުތަކެއް އޭނާ ކަރުނައާ ހަނގުރާމަކޮށްފިއެވެ. އެހެންނަމަވެސް އެ ކަރުނައިގެ މައްޗަށް އޭނާއަށް ނަޞްރެއްނުލިބުނެވެ. ހިތް ކުދިކުދި ވަނީއެވެ. އެ ހިތް ބޭނުންވި ފަދަ ޖަވާބެއް ނުލިބި ޒޫރިންއާ ވަކިވެގެން އަންނަން ޖެހުމުންނެވެ. ޒޫރިންދެކެ އިންތިހާއަށް ލޯބިވާއިރު އެންމެ ފަހަރަކު ވެސް ޒޫރިންގެ ދުލުން އޭނާ ލޯބިވާކަން ހާމަނުކުރީމައެވެ. އެ ހިތުން އީތަންއަށްޓަކައި އޮތް ލޯބި ފޮހެވިގެން ދިޔައީބާއެވެ. ދެން ދުވަހަކު ވެސް އެ ހަޔާތުން ފުރުޞަތެއް ނެތީބާއެވެ. މި ސުވާލުތަކާއެކު އީތަން އިހުނަށް ވުރެ ބޮޑަށް ބައްދައިގަނެގެން އޮތް ބާލީހުގެ ތެރޭ މޫނު ފޮރުވާލައިފިއެވެ. އަނދިރިކަން ވެރިވެފައިވާ ކޮޓަރީގެ ހަތަރުފާރުގެ ތެރޭގައިވަނީ އިންތިހާ ދަރަޖައިގެ ހިތްދަތިކަމާއި ވޭނެއެވެ. މުޅި ކޮޓަރީގެ ދިރުން ގެއްލިފައިވާ ކަހަލައެވެ. ހިތަށް އޮބިނޯވެގެން ދޭތެރެއަކުން "ރީން"އޭ ކިޔާ އީތަން ގޮވާލައެވެ. ރުއިމުގެ ތެރެއިން އިރުއިރުކޮޅާ ނޭފަތް އެތެރެއަށް ދަމާލައެވެ. މި ހާލެއްގައި އޭނާ އުޅެނިކޮށް ކޮޓަރީގައި ޓަކިދިން އަޑު އިވުނެވެ. އެހެންނަމަވެސް ހިރިލަން ވެސް ބޭނުންނުވެފައި އޮތް ގޮތަށް އޮތީއެވެ. ދެން އިވުނީ ޓަކިދީފައި ރާބިއާ ގޮވާލި އަޑެވެ. އޭނާގެ އަޑު ކެނޑުނުތާ ގިނައިރެއް ނުވަނީސް ހަމްރާ ގޮވާލައިފިއެވެ. ދެން ވެސް އީތަން އަޅައެއް ނުލިއެވެ. އޮތް ގޮތަށް އޮތީއެވެ.\nބަނޑުހައިވުމެއް ވަރުބަލިކަމެއް ނިދީގެ ބުރަކަމެއް އީތަންއަށް އިހުސާސެއްނުވެއެވެ. އެނދުގައި އިށީނދެގެން ދެފައިގައި އުޅަންބޮށި ވިއްދާލައިގެން ދެއަތްތިލަ ޖޯޑުކޮށްލައިގެން އޭނާ އިނެވެ. ޒޫރިންއާއެކު ފާއިތުވެގެންދިޔަ ރޭތަކުގެ މަންޒަރުތައް އޭނާގެ ސިކުނޑީގައި ނިއުޅެމުން އޮޅެމުން ދިޔައެވެ. އެ މަންޒަރުތަކުން ކުޑަ ވެސް އުފަލެއް އީތަންއަކަށް ނުލިބެއެވެ. ރޭގެ ހަތަރުދަން އީތަންއަށް ހޭދަވެގެން ދިޔަ ގޮތް ވެސް ނޭނގެއެވެ. އޭނާގެ ސިކުނޑީގެ ނާރުތައް ފަޅައިގެންދާން ކައިރިވިއެވެ. ދެއަތުން ބޮލުގައި ހިފަހައްޓައިލައިގެން އޭނާ އެނދުގައި އިނެވެ. އެވަރުން ކެތްނުވުމުން ފުންމައިގެން ތެދުވިއެވެ. އެކަނިވެރިކަމާއި ފަޅުކަމުގެ އަނދިރީގެ ތެރެއަށް އީތަންގެ ނަފްސު ގެނބެމުން ދިޔައެވެ. އަތްނުފޯރާފަށަށް ސިކުނޑީގެ ޚިޔާލު އޭނާ ބަލިކަށިކޮށްފިއެވެ. މޮޔައަކު ފަދައިން "ރީން"އޭ ކިޔާ ބާރަށް ހަޅޭލަވަން އޭނާ ބޭނުމެވެ. އެކަމަކު އޭނާ ބާރަށް ހިންދިރުވާލާ އެކަން އޮއްބާލިއެވެ. މޮޅިވެފައިވާ ހިތާއެކު ކޮޓަރިތެރޭގައި ދެ ކޮޅަށް އީތަން ހިނގިއެވެ. އަލިފާން ރޯކޮށްފައިވާ އަނދަވަޅަކަށް މީހަކު އެއްލައިލީމާ ހޭދަކުރާފަދަ ވޭނީ ކެކުޅުމެއްގެ ތެރޭގައި އީތަންވިއެވެ. ފެންނެތްތާކު މަހެއް ތެޅޭ ފަދައިން އީތަން ތެޅުނެވެ. އެހާލުގައި އޭނާ ވަނިކޮށް ހަޤީޤީ ދުނިޔެއަށް ގެނައީ ފަތިސް ނަމާދުގެ ބަންގިއެވެ. ކޮޓަރީގެ އަނދިރިކަމުގެ ތެރެއިން އެނދުގެ އަރިމަތީ ހުރި ކަބަޑުގައި ބާއްވާފައި އޮތް އީތަންގެ ފޯނުން އިވިގެންދިޔަ ފަތިސް ނަމާދުގެ ބަންގީގެ އަޑުން އޭނާގެ ވަށައިގެން ބައްދަމުން އައި ކިއްލާ ފުނޑުކޮށް ބިމާ ހަމަކޮށްލިއެވެ. ކަނިވަމުން ދިޔަ އުންމީދާއެކު ވެސް އެހިތަށް ރޯޝަންކަން ވެރިވި ކަހަލައެވެ. މޫނުގައި ދެއަތް އަޅައިގެން އިރުކޮޅަކު ހުރުމަށްފަހު އީތަން އައިސް ދޮރުކައިރީ ފާރުގައި ހުރި ސުވިޗަށް އޮބާލުމާއެކު މުޅި ކޮޓަރިތެރެ ހުދު އައްޔަކުން އަލިވެގެން ދިޔައެވެ. އެއާއެކު އޭނާ ގޮސް ފާޚާނާއަށް ވަނެވެ.\nފަތިސް ނަމާދުކޮށް ނިމި ޖަމާޢަތުގެ ސަފުތައް ރޫޅުނެވެ. އެއާއެކު ސުފިޔާނު ވެސް އެނބުރުނީ މިސްކިތުން ފޭބުމަށެވެ. އެހިނދު އޭނާގެ ލޮލުގައި އަޅައިގަތީ މިސްކިތުގެ އެންމެ ފަހަތު ސަފުގައި ނަމާދަށް އަރާ ހުރި އީތަންއެވެ. މަޑުކޮށްލެވުމާއެކު ދަރިފުޅަށް ބަލަހައްޓައިގެން ސުފިޔާނަށް ހުރެވުނެވެ. އޭނާގެ ތުންފަތުގައި ހިނިތުންވުމެއް ދުވެލިއެވެ.\n"މި ފަދަ މަންޒަރެއް ފެންނާނީ ނަސީބުވެރި ބަފައަކަށް" ހިތާ ހިތުން ސުފިޔާނަށް ބުނެލެވުނެވެ. އަދި އަވަސްވެގަތީ އީތަން ނަމާދުން ފައިބާ ތަނާ ސުފިޔާނު ފެނިއްޖެނަމަ ކަމަކު ނުދާނޭ ހިތަށް އަރާފައެވެ. އެހެންވެ މިސްކިތުން އަވަހަށް ފައިބައިގެން ގެއާ ދިމާއަށް ސުފިޔާނު ހިނގައިގަތެވެ.\nފަތިހުގެ ވަގުތެވެ. އިރުއެރުމާ އެ ދޭތެރޭގައި ގަޑިއެއްހާއިރަށްވުރެ ގިނަ އިރު ހުއްޓެވެ. ގެއަށް އައިސް ވަނުމާއެކު އީތަން ދޮރޯށި ތަޅުލިއެވެ. ސިޓިން ރޫމަށް ވަންއިރު އެތަނުގައިވަނީ ފަޅުކަމެވެ. މަޑުމަޑުން އައިސް ސޯފާގައި އިށީނެވެ. އިރުކޮޅަކު ވިސްނަން އިނުމަށްފަހު ތެދުވެގެން އައިސް ރާބިއާގެ ކޮޓަރީގެ ދޮރުމަތީ ހުއްޓުނެވެ.\n"މާމާ... މާމާ..." ޖެހިލުންވެފައި ހުރެ ވެސް ރާބިއާއަށް ދެ ފަހަރަކު އީތަން ގޮވާލިއެވެ.\n"ކާކު؟ ދޮރުހުޅުވާފައި ތިހިރީ..." ރާބިއާ ބުނެލިއަޑު އިވުނެވެ. އެއާއެކު މަޑުމަޑުން ރާބިއާގެ ކޮޓަރީގެ ދޮރު އީތަން ހުޅުވާލިއެވެ. އަދި އިސްޖަހާލައިގެން ހުރެ އެތެރެއަށް ވަނެވެ.\n"އީތަން... ދަރިފުޅުތަ؟ އަވަހަށް އާދޭ... ނަމާދުކޮށްފިންތަ؟" ނަމާދު ދޮޅިއާއެކު މުސައްލަމަތީ ކިޔަވަން އިން ރާބިއާ ތެދުވިއެވެ. އަދި ހަތިމު އެއްފަރާތުގައި ހުރި މޭޒުގެ މަތީ ބާއްވާލާފައި އައިސް ތަޅުމުގައި އޮތް މުއްސަލަ ނެގިއެވެ. އޭރު ވެސް އީތަން ހުރީ ދޮރުކައިރީ މަޑުކޮށްލައިގެން ހުރި ގޮތަށެވެ.\n"އީތަން. ކީއްވެފައިތަ ތިހުންނަނީ؟ މާމަގެ ކޮޓަރިއަށް އީތަން އަލައްތަ ތިވަނީ؟ އެހެންޏާ އަންނަ ގޮތަށް އައިސް މާމަގެ އެނދަށް ޖެހިގަންނާނެ.... އާދެބަލަ" ރާބިއާ އައިސް އީތަންގެ އަތުގައި ހިފައިގެން ގެނެސް އެނދުގައި ބޭންދިއެވެ. ދެން ވެސް އީތަން ވާހަކައެއް ނުދެއްކިއެވެ. ރާބިއާ ތަފާތު އެކި ގޮތްގޮތަށް ވާހަކަފަށައިގެން ސުވާލުކުރީމާ ވެސް އީތަން އަނގައިން ނުބުންޏެވެ. އެއާއެކު އިރުކޮޅަކު ހިމޭނުން ރާބިއާ އިނީ އީތަންއަށް ނަޒަރު ހުއްޓާލައިގެންނެވެ. އަދި އެހެން އިނދެފައި ވާހަކަދައްކަންފެށިއެވެ.\n"ދަރިފުޅުގެ ތި ހަމަހިމޭންކަން މާމައަށް ދެނެގަންނަން އެނގޭނަމަ އެއްވެސް ސުވާލެއް ނުކުރާނަން... ދަރިފުޅު ދެކެ މާމަ ލޯބިވާވަރު ހަމަ ރަނގަޅަށް އެނގޭނެ. އިއްޔެ ހަވީރު ދަރިފުޅު ނުކުމެގެން ދިޔައީ ރޮމުންކަން މާމައަށް އެނގޭ. މީ ކުއްލިއަކަށް ދަރިފުޅަށް އައިސްގެން އުޅޭ ބަދަލެއްނޫން... ދުވަސްކޮޅެއްވެއްޖެ ދަރިފުޅު ތިޔަހެން އުޅޭތާ... އެކަމަކު މާމައަށް އެހީވާން އެނގޭނީ ވެސް ދަރިފުޅަށް ވީގޮތެއް އެނގުނީމަ ދޯ"\n"އަޅުގަނޑަށް ފާފައެއް ކުރެވިއްޖެ... ވަރަށް ބޮޑު ފާފައެއް..." ރާބިއާއަށް އީތަން ބަލާލި ދެ ލޯ ފުރި ބަންޑުންވެއްޖެއެވެ. ރާބިއާ އަވަސް އަވަހަށް އޭނާގެ ދެއަތުން އީތަންގެ ދެ ލޯ ފުހެލަދިނެވެ.\n"ފާފައެކޭ... އީތަން ރޮނީތަ؟" އީތަންގެ ރުއިމުގެ މަންޒަރާއި އޭނާގެ ދުލުން ބޭރުވެގެން ދިޔަ ބަސްތަކުން ރާބިއާ އަޖައިބުވެ އަންތަރީސް ކުރުވިއެވެ.\n"މާމާ އަޅުގަނޑު ނުރޮއެ މިއަދު ކީއްތޯ ކުރާނީ؟ ކުރެވުނީ ދުވަހަކު ވެސް މާފު ނުލިބޭނޭވަރުގެ ކުށެއް..." އީތަން ތެދުވެގެން އައިސް ރާބިއާގެ ކުރިމަތީ ދެ ކަކޫމައްޗަށް ތިރިވެލިއެވެ. އަދި ރާބިއާގެ ދެއަތުގައި ހިފާލުމާއެކު އެ ދެއަތުގައި ނިތްކުރި ޖައްސާލިއެވެ. ރާބިއާގެ އެއްވެސް ސުވާލަކަށް އީތަންއަށް ޖަވާބުދެވޭވަރެއް ނުވިއެވެ. އޭނާ ރާބިއާގެ އުނގުގައި ބޯއަޅާލައިގެން އޮވެ ރޮނީއެވެ. އެ މަންޒަރު ދުށުން ރާބިއާގެ ދެ ލޮލަށް ކުޅަދާނައެއްނުވިއެވެ. އީތަންގެ ބޮލުގައި ފިރުމަމުން ތެމެމުންދިޔަ އަމިއްލަ ދެ ލޯ ވެސް ރާބިއާ ފުހުނެވެ.\n"އީތަންއަކީ ފަސޭހައިން ރޯކުއްޖެއްނޫން. އެކަމަކު މިއަދު ތިވަރަށް ތި ރޮނީ ކޮންކަމަކާ ހިތުގައިޖެހިގެންތަ؟ ދަރިފުޅަށް ކުރެވުނީ ކޮން ފާފައެއްތަ؟ މާމައަކަށް ކެތެއްނުވާނެ އީތަން ތިޔަހެން ރޯތަން ދުށުމަކަށް... ދެން ހުއްޓާލަބަލަ... ހުއްޓާލާފައި ތި ރުއިމުގެ ފަހަތުގައިވާ އެއްޗެއް ނިކަން ކިޔައިދީބަލަ"\nއެތައް އިރަކު ރާބިއާގެ އުނގުގައި ބޯއަޅާލައިގެން އީތަން ރުޔެވެ. އޭނާގެ ރުއިން މަޑުވެ ހިމޭން ކަމުގައި ވެސް ވަގުތުކޮޅެއް ހޭދަވެގެން ދިޔައެވެ. އެހެން އިންދާ އެ ކޮޓަރި ދޮރުހުޅުވާލީ ހަމްރާއެވެ. އަޖައިބުވެ އަންތަރީސް ވެފައި ރާބިއާގެ އުނގުގައި ބޯއަޅާލައިގެން އިން އީތަންއަށް ބަލަން ހުއްޓެވެ. އެހިނދު ރާބިއާ ލޮލުން އިޝާރާތްކޮށްލީ އެ ކޮޓަރިން ނުކުތުމަށެވެ. އެއާއެކު ސިއްރުން ހަމްރާ ހުޅުވައިގެން ހުރި ދޮރު ލައްޕާލިއެވެ. ލޯ މަރާލައިގެން އޮތް އީތަންއަށް ގުދު ވެލާފައި ރާބިއާ ބަލާލިއެވެ. އެ ދެ ލޯ ވަނީ ވަރަށް ބޮޑަށް ދުޅަވެފައިކަން ރާބިއާއަށް ނަގައިގަނެވުނެވެ. ފުންނޭވާއަކާއެކު އީތަންގެ ބޮލުގައި ފިރުމާލެވުނެވެ. މަޑުމަޑުން ލޯ ހުޅުވާލާފައި އީތަން އޭނާގެ މާމައަށް ބަލާލިއެވެ.\n"މާމާ... ކައިވެނިން ބޭރުގައި އަޅުގަނޑަށް ވަނީ ދަރިއަކު ލިބިފައި. އެ ދަރިފުޅުގެ މަންމަދެކެ... އޭނާ އެވަނީ އެންމެންގެ ތެރެއަށް ބަދުނާމުވެ ފަޟީހަތްވެފައި... ނަހާލަލަށް ބަލިވެ އިނދެ ވިހެއިކަމުގެ ބަދުނާމު ބޮލުގައި އެޅި އެކަމުގެ އަދަބު ލިބިފައި... އެކަމަކު އެ ކުށުގައި އަޅުގަނޑު ވެސް ހަމަހަމަ... ނަމަވެސް އެކަމުން ބަރީއަވެގަތީ... އެ ކުށުގައި އޭނާ އެކަނިވުމަށް ދޫކޮށްލެވުނީ..." އީތަންގެ ވާހަކަތަކާއެކު ރާބިއާއަށް އިނީ ހުއްޓުން އަރާފައެވެ. އެއްވެސް ހަރަކާތެއްނެތި އޭނާ އިނީ އީތަންއަށް ނަޒަރު ހުއްޓާލި ގޮތަށެވެ. އެންމެ ލޯބިވާ މާމަ ދަރިފުޅު ދައްކަމުން ދިޔަ ވާހަކައަކީ ދޮގަކަށް ވާނޭ ނަމައޭ ރާބިއާގެ ހިތާއި ޟަމީރު ބުނަމުން ދިޔައެވެ. އެހެންނަމަވެސް އީތަންގެ މޫނުމަތީގައި އެވާ އަސަރުތައް އޭނާގެ ވާހަކައަށް ހެކިވެއެވެ.\n"އީތަން..." ބުނާނޭ އެއްޗެއް ނޭނގި އެހެންނަމަވެސް ކަމުގެ ބާވަތުން ރާބިއާއަށް ހަމައެކަނި އީތަންގެ ނަމުން ގޮވާލެވުނީއެވެ.\n"މާމާ... އަޅުގަނޑަށް އެނގޭ ކުރެވުނީ ކިހާ ވަރެއްގެ ކުށެއްކަން. އަޅުގަނޑު ބޭނުންވަނީ ކައިވެނިކުރަން... އަޅުގަނޑަށް އެ ދަރިފުޅާއި އެ ދަރިފުޅުގެ މަންމަ ވަރަށް މުހިންމު..."\nކުއްލިއަކަށް ރާބިއާ އިންތަނުން ތެދުވެ އީތަންއާ ދުރަށް ޖެހިލިއެވެ. އެއާއެކު އީތަން ވެސް ތެދުވެއްޖެއެވެ. އަދި ރާބިއާގެ ގާތަށް ޖެހިލިއެވެ.\n"މާމާ..." އީތަންގެ ދުލުން ރާބިއާއަށް ގޮވާލި ވަގުތު ބޭއިޚްތިޔާރުގައި އޭނާގެ މޫނުގައި ރާބިއާއަށް ޖެހުނެވެ.\n"ތިވަރުކަމެއް އީތަން ކުރީ ކީއްވެ؟ އަންހެނުންނަށް ކުރަންޖެހޭ ޤަދަރާއި ދޭންޖެހޭ އިއްޒަތް އީތަން ހަނދާންނެތުނީ ކީއްވެ؟ އަންހެންކުއްޖަކަށް އެންމެ މުހިންމު އެއްޗަކީ އޭނާގެ އިއްފަތްތެރިކަން... ވީއިރު އެ އިއްފަތްތެރިކަމަށް އީތަން އަތްފޯރުކުރިއިރު ތި ހިތަށް އެއްޗެއް ނޭރިތަ؟ ދުނިޔެއަށް ދަރިއަކު އުފަންކުރަންވާނީ ދެ މަފިރިންގެ ގޮތުގައި ހަލާލު ކައިވެނީގެ މަތީގައި. އީތަންއަށް މާމަ ދެމުން އައި ނަޞޭހަތުގެ އެއްވެސް އަގެއްނެތްކަން މިއަދު ތި ސާބިތުކޮށްދިނީ..."\n"މާމާ... ތި ދެއަތުން އަޅުގަނޑުގެ ގައިގާ ތަޅާ... ގަދަފަދަވެގެންވާ އުޤޫބާތެއް ދީ. އެ ހުރިހާ ކަމެއް ވެސް އަޅުގަނޑަށް ހައްޤު. އަޅުގަނޑަށް މަގުއޮޅުނީ... އެ ނުބައި ޢަމަލު ހިންގުނީ... މާމާ، އަޅުގަނޑުގެ މޫނުގައި އަދިވެސް ޖަހާ..." އީތަން އައިސް ރާބިއާގެ އަތްނަގާ މޫނުގައި ޖެއްސިއެވެ. އެހިނދު ނިކަން އަވަހަށް ރާބިއާ އަތްދަމައިގަނެއްޖެއެވެ.\n"މާމަ ބުނާނީ ކީކޭ؟ އެ ކުއްޖާ މިހާރު ކޮބާ؟" ރާބިއާ މިހެން އެހުމާއެކު ޒޫރިންގެ ހުރިހާ ކަމެއް އީތަން އޮޅުންފިލުވައިދިނެވެ. އީތަންގެ ސަބަބުން ޒޫރިންއަށް ލިބިފައިވާ ފުން ހިތާމަ ދެނެގަންނާކަށް ރާބިއާއަކަށް އުނދަގުލެއްނުވިއެވެ. އީތަންގެ ހިތަށް އެހާ ބޮޑު އަސަރެއްކޮށް އޭނާ ރަނގަޅު މަގު ޚިޔާރުކުރީތީ އެކަމާ ރާބިއާއަށް ކޮންމެވެސް ވަރެއްގެ ހިތްހަމަޖެހުމެއް ލިބުނެވެ. ނަމަވެސް އޭނާގެ ކިބައިން ހާސްކަމެއް ފިލައިގެނެއް ނުދިޔައެވެ.\n"ރީންއަށް އެގޮތަށް ކަންތައް ކުރަން މަޖުބޫރުކުރުވީ ހަމަ އީތަންއެއްނު... އޭނާ މިއަދު ކޮންމެ ނިންމުމެއް ނިންމި ނަމަވެސް އީތަން ޖެހޭނީ ޤަބޫލުކުރަން..."\n"ހެޔޮނުވާނެ މާމާ... އަޅުގަނޑު ކޮންމެފަދަ ކަމަކަށް ވެސް ކެތްކޮށްފާނަން. އެކަމަކު ތިޔަހެން ނުބުނޭ. އަޅުގަނޑު ރީން އާއި ދަރިފުޅު ބޭނުން. ރީން ނޫން މީހަކާ އަޅުގަނޑު ދުވަހަކު ވެސް ކައިވެންޏެއް ނުކުރާނަން. ކޮންމެ މީހަކަށް ވެސް ކުށެއްކުރެވިދާނެއޭ މާމަ ވެސް ބުނަމެއްނު... އަޅުގަނޑަށް ކީއްވެ ދެވަނަ ފުރުޞަތެއް ނުލިބެންވީ... އަޅުގަނޑު ހުރިހާ ކަމެއް ރަނގަޅުކުރާނަން... ދުވަހަކުވެސް ދެން ރީން ދެރަވާވަރުކަމެއް ނުކުރާނަން..."\n"ރީން ދެކެ އެހާ ވެސް ލޯބިވޭތަ؟" މޮޔައެއް ފަދައިން އީތަން ވާހަކަދައްކަނިކޮށް ރާބިއާ އަހާލިއެވެ.\n"މާމާ. އަޅުގަނޑު މިއޮއް މޮޔަވަނީ... ހަދާނޭ ގޮތެއް ނޭނގި ސިކުނޑި ފަޅައިގެންދަނީ... އަޅުގަނޑަށް އެހީވެދީ މާމާ... ޕްލީޒް މާމާ. އަޅުގަނޑަށް އެހީވެދީބަލަ... އަޅުގަނޑުގެ ވާހަކަ ރީން ޤަބޫލުކުރާނީ ކިހިނެއް ހެދީމާތަ؟" ދުވަހު ވެސް އީތަން މިހާރު އެ އުޅޭ ގޮތަށް އުޅެނިކޮށް ރާބިއާ ނުދެކެއެވެ. ހަދާނޭގޮތެއްނޭނގި ނިކަމެތިވެފައިވާ މީހަކު ފަދައިން ރާބިއާގެ ގާތުގައި އީތަން އާދޭސްކުރަމުން ދިޔައެވެ. (ނުނިމޭ)


ތިން ޤައުމަކަށް ސަފީރުން ކަނޑައަޅުއްވައި މަޤާމުގެ ފަތްކޮޅު ދެއްވައިފި ތިން ޤައުމަކަށް ސަފީރުން ކަނޑައަޅުއްވައި މަޤާމުގެ ފަތްކޮޅު ދެއްވައިފި\nތިން ޤައުމަކަށް ސަފީރުން ކަނޑައެޅުއްވުން. -ފޮޓޯ:ރައީސް އޮފީސް\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، އިންޑިއާ އާއި އެކުވެރި ޢަރަބި ޢިމާރާތް، އަދި ޕާކިސްތާނަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުކަމުގެ މަޤާމުތަކަށް ތިން ބޭފުޅަކު ޢައްޔަންކުރައްވައިފިއެވެ.\nމި ތިން ބޭފުޅުންނަށް މަޤާމުގެ ފަތްކޮޅު ހަވާލުކުރެއްވީ މިކަމަށްޓަކައި މިއަދު މެންދުރުކުރީގައި ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތުގައެވެ.\nއިންޑިއާގައި ހުންނަވާ ދިވެހިރާއްޖޭގެ ސަފީރުކަމުގެ މަޤާމަށް ކަނޑައަޅުއްވާފައި ވަނީ ހެންވޭރު ނިޔާސާ ޑޮކްޓަރ ޙުސައިން ނިޔާޒެވެ. އެކުވެރި ޢަރަބި ޢިމާރާތުގައި ހުންނަވާ ދިވެހިރާއްޖޭގެ ސަފީރުކަމުގެ މަޤާމަށް ކަނޑައަޅުއްވާފައި ވަނީ ހެންވޭރު މިސްޓީލޮޖް އާމިނަތު ޝަބީނާއެވެ. އަދި، އިސްލާމިކް ރިޕަބްލިކް އޮފް ޕާކިސްތާނުގައި ހުންނަވާ ދިވެހިރާއްޖޭގެ ސަފީރުކަމުގެ މަޤާމަށް ޢައްޔަނުކުރައްވާފައި ވަނީ ގަލޮޅު ޗޭނުގެ ފަރުޒާނާ ޒާހިރެވެ.\nއިންޑިއާގައި ހުންނަވާ ދިވެހިރާއްޖޭގެ ސަފީރުކަމުގެ މަޤާމަށް ކަނޑައެޅުއްވި ޑޮކްޓަރ ޙުސައިން ނިޔާޒު އެންމެ ފަހުން ހުންނެވީ އެކުވެރި ޢަރަބި ޢިމާރާތަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުކަމުގެ މަޤާމުގައެވެ. އަދި، އެ މަނިކުފާނު ވަނީ އަބޫ ދާބީގެ އިންޓަރނޭޝަނަލް ރިނިއުބަލް އެނަރޖީ އޭޖެންސީގެ ދާއިމީ މަންދޫބުގެ މަޤާމާއި، މިނިސްޓްރީ އޮފް ފޮރިން އެފެއާޒްގެ އެކި މަޤާމުތަކުގައި ގިނަ ދުވަސްތަކެއް ވަންދެން މަސައްކަތްކުރައްވާފައެވެ. ޑޮކްޓަރ ޙުސައިން ނިޔާޒަކީ ނިއުޒީލެންޑުން ޑިމޮގްރަފީ އެންޑް ޑިވެލޮޕްމަންޓްގެ ދާއިރާއިން ޑޮކްޓަރޭޓް އޮފް ފިލޯސަފީ ޙާޞިލުކުރައްވާފައިވާ ބޭފުޅެކެވެ.\nއެކުވެރި ޢަރަބި ޢިމާރާތުގައި ހުންނަވާ ދިވެހިރާއްޖޭގެ ސަފީރުކަމުގެ މަޤާމަށް ކަނޑައެޅުއްވި އާމިނަތު ޝަބީނާ އެންމެ ފަހުން ހުންނެވީ މިނިސްޓްރީ އޮފް ފޮރިން އެފެއާޒްގެ ޖޮއިންޓް ސެކްރެޓަރީގެ މަޤާމުގައެވެ. އަދި، އެ ކަމަނާ ވަނީ ގިނަ ދުވަސްތަކެއް ވަންދެން ފޮރިން މިނިސްޓްރީގެ އެކި މާޤާމުތަކުގައި މަސައްކަތްކުރައްވާފައެވެ. އާމިނަތު ޝަބީނާ އަކީ މާސްޓަރ އޮފް ބިޒްނަސް އެޑްމިނިސްޓްރޭޝަން ޙާޞިލުކުރައްވާފައިވާ ބޭފުޅެކެވެ.


މަލިކު އަދި ވިރިނގިލި --- ފޮޓޯ: އެފް.ޖީ މަލިކު ---\nކައިރި ... ނަމަވެސް ދުރުގައިވާ މަލިކު\nރަށުގެ މައްޗަށް ބަލައިލުމެއް\nމިފޮތަކީ ދިވެހި ސަރުކާރުން ޔުނެސްކޯ މެދުވެރިކުރައްވައި ހޯއްދަވައިދެއްވި ފުރުޞަތެއްގައި އަޅުގަނޑާއި އަޅުގަނޑުގެ އެކުވެރި އަޚު ޢަބްދުﷲ ޞާދިޤާ ދެމީހުން 1990 ވަނަ އަހަރުގެ ސެޕްޓެމްބަރުގައި މަލިކަށް ކުރި ދަތުރުގައި އަޅުގަނޑު އެއްކުރި މަޢުލޫމާތުގެ އަލީގައި ލިޔެފައިވާ ފޮތެކެވެ. އަޅުގަނޑުމެން މަލިކުގައި ހޭދަކުރި މަހެއްހައިދުވަހުގެ ތެރޭގައި އަޅުގަނޑު މަސައްކަތްކުރީ ވީހައިވެސް ތަފާތު ދާއިރާތަކަކުން ގިނަ މަޢުލޫމާތުތަކެއް ޖަމާކޮށްލެވޭތޯ ބެލުމަށެވެ. އެހެންކަމުން ފޮތް ޗާޕުކުރުމުގެކުރިން އިޞްލާޙީ ނަޒަރެއް ހިންގައިލާން ޖެހޭނެކަން އަޅުގަނޑަށް އޮތީ ޤަބޫލުކުރެވިފައެވެ. އަޅުގަނޑުގެ ހިތުގައި ރާވައިފައިއޮތީ މަލިކުގެ އެކުވެރިންކުރެ އެފް.ޖީ. އާއި ކޭ.ޖީ. އާއި އަތިރީގަނޑުވަރު މުޙައްމަދުމަނިކުފާނު ފަދަ ބޭފުޅުންނާއެކު އަލުން އިއްތައިލައިގެންތިބެ މޮށެލައި އަތްދަށުން ގޮސްފައި އޮތްތަންކޮޅެއް އޮތްނަމަ ހަމަކޮށްލުމަށެވެ. ނަމަވެސް ކަންދިމާވިގޮތުން އަޅުގަނޑަކަށެއް އެފުރުސަތެއް ނުލިބެއެވެ.\nމިފޮތް ލިޔެ ނިންމައިލުމަށްފަހު އަޅުގަނޑު މިފޮތް އެރުވީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ރައީސް އަލްއުސްތާޛު ޢަބްދުﷲ ޙަމީދުގެ އަތްޕުޅަށެވެ. މިފޮތަކީ ރާއްޖޭގެ އޭރުގެ ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ދެއްވި ޚިޔާލުފުޅަކާ ގުޅިގެން އަޅުގަނޑު ކުރި މަސައްކަތަކަށްވާތީއެވެ. އަޅުގަނޑު މިފޮތް ތަޚުސީސްކޮށްފައިވަނީ އެމަނިކުފާނަށް ކަމުގައިވާތީއެވެ.\nއޮނަރަބްލް ޙަމީދު މިފޮތް ޗާޕުކުރެއްވުމުގެ މަސައްކަތްޕުޅު ފައްޓަވައިގެންނެވިއެވެ. ޗާޕުކުރެއްވުމަށްޓަކައި މިފޮތް ޓައިޕްވެސް ކުރުއްވިއެވެ. ހަމައެއާއެކު މިފޮތް އިޞްލާޙުކޮށް އިތުރަށް ފުރިހަމަކުރުމަށްޓަކައި އަޅުގަނޑުމެންނަށް މަލިކަށް ދިޔުމުގެ ދެވަނަ ފުރުޞަތެއް ހޯއްދަވައިދެއްވަންވެސް އުޅުއްވިއެވެ. ނަމަވެސް އެމަނިކުފާނު ޤައުމީ މަރުކަޒާ ދުރަށް ވަޑައިގަތުމާއެކު މިފޮތުގެ މަސައްކަތްވެސް ދުނިޔޭގެ ސުންނަތާ އެއްގޮތަށް ބަދަލުވެއްޖެއެވެ. ޚުދު އަޅުގަނޑުވެސް މިފޮތުގެމަތީން ހަނދާންވަނީ ލިޔެވިފައި ނުނެރެވި ހުރި ފޮތްތަކުގެ ލިސްޓެއް ހަދައިލުންފަދަ ކަމެއް ދިމާވާ ފަހަރުފަހަރުއެވެ.\nބައެއްފަރާތްތަކުން މިފޮތުގެ މަޢުލޫމާތު ނަކަލުކުރުމުގެ ހުއްދަ އޮވެއެވެ. އަޅުގަނޑު އެހުއްދަ ދެމެވެ. އަޅުގަނޑުގެ އެކުވެރި ޙަސަން ޝާކިރު މުޙައްމަދު ވެސް އަޅުގަނޑުގެ އާނބަސް ހޯއްދަވައިގެން ލިޔުންތެރިޔާގައި މިފޮތް ޝާއިޢުކުރެއްވިއެވެ. އެހެންކަމުން ކޮންމެވެސް ދުވަހަކުން ބަޔަކު މިފޮތް ޗާޕުކުރުމަކީ ވެދާނެކަމެކޭ އަޅުގަނޑުގެ ހިތަށް އަރައެވެ.\nމިފަހަރު އަނެއްކާވެސް މިފޮތުގެމަތިން ހަނދާންކުރީ އަޅުގަނޑުގެ ކޮއްކޮ ސިނާން ޢަލީ ޝަރީފެވެ. މިފޮތް އިޞްލާޙު ނުކުރެވުނު ކަމުގައިވިޔަސް މިފޮތުގައިވާ މަލިކުގެ ތާރީޚާ ބެހޭބަޔަށް މިވަނީ ފަތްތޫރައިގައި ޝާއިޢުކުރިވަރަށްވުރެ ތަންކޮޅެއް އިތުރުކޮށްފައެވެ. ކޮންމެއަކަސް މަލިކުގެ ތާރީޚާއި ޘަޤާފަތަށް މިފޮތަކީ ބޭނުންތެރި ފޮތަކަށްވާނެކަމާމެދު އަޅުގަނޑުގެ ހިތުގައި ޝައްކެއްނެތެވެ.\n-ޢަބްދުﷲ ފާރޫޤު ޙަސަން -\nއެރަށުގެ އަހުލުވެރީންގެވެސް މާދަރީބަހަކީ އަޅުގަނޑުމެންގެ މާދަރީބަހެކެވެ. އެރަށުގެ އަހުލުވެރީންނަކީ އަޅުގަނޑުމެންނާ އެއްދީނެއްގެ އެއްމަޒުހަބެއްގެ ބަޔެކެވެ. އެމީހުންގެ ޘަޤާފަތަކީ ހަމަ އަޅުގަނޑުމެންގެ ޘަޤާފަތެވެ. އެރަށުގެ މީހުންނަކީ އަޅުގަނޑުމެންނާ އެއްނަސްލުގެ ބަޔެކެވެ. އެއީ އަޅުގަނޑުމެންގެ ލެއެވެ. ޢިލްމުވެރީން އިންސާނީ ޖަމާޢަތްތަކުގެ އެއްބައިވަންތަކަން ސާބިތުކުރެއްވުމުގައި ބައްލަވާ ހުރިހާ ސިފަތަކަކާމެދު ވިސްނާއިރުވެސް އެއީ ހަމަ އަޅުގަނޑުމެންނާ ވަކިކޮށްނުލެވޭނެ އަޅުގަނޑުމެންގެ އަޚުންތަކެކެވެ. އުޚުތުންތަކެކެވެ. އެމީހުންގެ ރަށަކީ ޖިއޮގްރަފީގޮތުން ބަލާއިރު އަޅުގަނޑުމެންގެ ރާއްޖޭގެ ބައެކެވެ. އިންޑިޔާ ކަނޑުގެ ކަނޑުއަޑީގެ ޗާޓަށް ވިސްނާމީހަކަށް އެމީހުންގެ ރަށް ހިކިފައިވަނިކޮށް ފެންނާނީ، އަޅުގަނޑުމެންގެ ރާއްޖެ ހިކިފައިވާ އަށީގެ އެންމެ އުތުރުކޮޅުންނެވެ. އަޅުގަނޑުމެންގެ ކާބަފައިން ރާއްޖޭގެ ސަރަޙައްދު ފާހަގަކުރެއްވުމުގައި އެމީހުންގެ ރަށް ރާއްޖެއާ ވަތްކެއް ނުކުރައްވައެވެ. ނަމަވެސް މިއަދު އެބައިމީހުންނަކީ ދިވެހީންނެއް ނޫނެވެ. އިންޑިޔަނުންނެވެ. އެމީހުންގެ ރަށަކީ ރާއްޖޭގެ ރަށެއް ނޫނެވެ. އިންޑިޔާގެ ރަށެކެވެ. އާދެ، އެއީ މަލިކެވެ. މަލިކު މީހުންނެވެ.\nއިންސާނުންގެ ވިސްނުން ނުފޯރާ ޤުދުރަތީ ސަބަބުތަކެއް ދުނިޔޭގެ ސިޔާސީ ޗާޓު އެކިއިރަށް އެކިގޮތަށް ބަދަލުކުރަމުން ގެންދެއެވެ. އިންޑިޔަން ސަބްކޮންޓިނެންޓްގައި މިއަދުވަނީ ތިންޤައުމު އުފެދިފައެވެ. ކޮރެޔާވަނީ ދެބައިވެފައެވެ. ބާރލިން އިއްޔެއާ ހަމައަށް އޮތީ މެދުން ފާރެއް ރާނާފައެވެ. ބައްޕައާއި ދަރިފުޅާ ތިބީ އެފާރުގެ ދެފަރާތުގައެވެ. މިއީ ޤުދުރަތުގެ ޤާނޫނެވެ. އެއަށް ބޯލެނބުމަކީ އިންސާނުންނަށް ލާޒިމުކަމެކެވެ. މިހަމައިގެމަތިން އަޅުގަނޑުމެން ކަންހުރިގޮތް ޤަބޫލުކުރާކަށް ފަހަކަށް ނުޖެހެމުއެވެ. ޝައްކެއްނެތެވެ. މިހާރު މަލިކަކީ އިންޑިޔާގެ ރަށެކެވެ.\nއާދެ، މަލިކަކީ މިއަދު އިންޑިޔާގެ ޔުނިއަން ޓެރެޓަރީ އޮފް ލަކްޝަދީބުގައި ހިމެނޭ ރަށެކެވެ. ލަކްޝަދީބާވެސް އަދި އިންޑިޔާއާވެސް މާދުރުގައި އޮންނަ މަލިކު އޮންނަނީ އުތުރު ޢަރުޟުން 8°.17’ އާއި އިރުމަތީޠޫލުގެ 73°.04’ އާ ދެމެދުގައެވެ. މަލިކު ހިކިފައިވަނީ ދިވެހިރާއްޖެ ހިކިފައިވާ އަށީގައެވެ. މަލިކާއި އިންޑިޔާއާ ދެމެދު މިދެންނެވި އަށްޓެއް ނެތެވެ. މަލިކުގެ ދެމޭލެއްހައި ބޭރަށް ނުކުންނައިރު އިންޑިޔާއާ ދެމެދުއޮތީ 1100 ފެދަމަށްވުރެވެސް ފުންކަނޑެވެ.\nމަލިކުއަތޮޅާއި ރާއްޖޭގެ އިހަވަންދިއްޕޮޅާ ދެމެދުހުރީ ގާތްގަނޑަކަށް 70 މޭލެވެ. ލަކްޝަދީބުގެ ރަށްރަށުގެ ތެރެއިން މަލިކާ އެންމެ ކައިރިއަށްއޮތް ކަލްޕެނީއާ ދެމެދު 114 މޭލު އެބަހުއްޓެވެ. މަލިކާ އިންޑިޔާގެ ކޮއްޗެއާ ދެމެދު 215 މޭލު ހުރެއެވެ. ކާލީކޯޓާ ދެމެދު 240 މޭލު ހުރެއެވެ.\nމަލިކުގެ ބޮޑުމިނަކީ 4.4 އަކަކިލޯމީޓަރެވެ. މަލިކުއަތޮޅު އޮންނަނީ ގާތްގަނޑަކަށް ކުކުޅުބިސް ބުރަށެވެ. ރަށުގެ ހުޅަނގުފަރާތުން ރަށާ ގުޅިފައިވަނީ ރަށުގެ ފަޅެވެ. މަލިކު ފަޅަކީ ވަރަށްބޮޑު ފަޅެކެވެ. ރަށުގެ ފަޅަށް ވަދެވޭއިރު ރަށުގެ ވެލި ފެންނަނީ ކިރިޔަކިރިޔާއެވެ. ފަޅުގެ މެދުތެރޭގައި ފުންވިލެއް އޮވެއެވެ. މަލިކު ފަޅަކީ ވަރަށްގިނައިން ފަރުމަސްލިބޭ ފަޅެކެވެ.\nމަލިކު --- ފޮޓޯ: އެފް.ޖީ މަލިކު\nމަލިކުގެ ފަޅަށް ވަދެވޭ ހަތަރު ނެރެއް އޮވެއެވެ. އެންމެ އުތުރަށް އޮންނަ ނެރަށް ކިޔަނީ ސާލުމަގެވެ. މަލިކުސާލަކީ، އެއްވެސް ދިވެއްސަކަށް އާނަމެއް ނޫނެވެ. މަލިކުސާލުން ފުރައިގެން ދެކުނަށް ދުވަންޏާ "ވަނގާރުލާފައި ނުދާނެކަމަށް" ދިވެހި މުސްކުޅިން ބުނެއުޅެއެވެ. އެއީ އަޅުގަނޑުމެންގެ ޤައުމީ ބަޠަލު އަލްޣާޒީ މުޙަންމަދު ތަކުރުފާނުލް އަޢުޡަމް ދިވެހިރާއްޖޭގެ މިނިވަންކަމަށްޓަކައި ކުރެއްވި ޖިހާދުގައި ކަޅުއޮށްފުންމީގައި ވަދެނިކުމެވަޑައިގެންނެވި ކަނޑިންމައެވެ. ސާލުމަގާ ޖެހިގެން ދެން އޮންނަނީ ކަނޑިންމަމަގެވެ. ދެން އޮންނަނީ ނެރުމަގެވެ. ދެން ފޯޗަންޗޯރުމަގެވެ. ފޯޗަންޗޯރުމަގަށް ހަމައެކަނި ޗޯރުމަގޭވެސް ކިޔައި އުޅެއެވެ.\nމަލިކު ފަޅުތެރޭގައި މަލިކުގެ އިތުރަށްވެސް އެހެން ކުޑަކުޑަރަށެއް އޮވެއެވެ. އެރަށަށް މަލިކުމީހުން ކިޔައިއުޅެނީ "ވިރިނގިލި" މިހެންނެވެ. މިބަހުގެ އަޞްލަކީ ވިލިނގިލިކަމަށް ފެނެއެވެ. ރާއްޖޭގައި ވިލިނގިލީގެ ނަމުން ނަންލިބިފައިވާ އެތައް ރަށެއް އޮތުމާ އެކުގައެވެ. މަލިކު ބަހުރުވައިގައި ބައެއްފަހަރު ލާމު ރާޔަށް، ރާ ލާމަށް ބަދަލުވެފައި ހުރުމާ އެކުގައެވެ. މަލިކުގައި ތިބެފައި ހިކިދިޔައިގައި ހިނގާލާފައި ވިލިނގިއްޔަށް ދެވެއެވެ.\nވިލިނގިއްޔަކީ މީހުންއުޅޭ ރަށެއް ނޫނެވެ. ނަމަވެސް އިހުޒަމާނުގައި ކަށިވިދުރިޖެހޭ މީހުން ލަނީ އެރަށަށެވެ. ކަށިވިދުރީގެ ސަބަބުން މަރުވާމީހުން ވަޅުލަނީވެސް އެރަށުގައެވެ. އެރަށުގައި ކަށިވިދުރީގެ މީހުން ވަޅުލި ޤަބުރުސްތާނުގެ ބައެއް ގާތައް އަޅުގަނޑުމެން އެރަށަށް ދިޔައިރުވެސް ހުއްޓެވެ. މިހާރު ވިލިނގިއްޔަކީ އިންޑިޔަން ނޭވީގެ ތަނެކެވެ.\nދާދިފަހަކާ ޖެހެންދެން މަލިކު ފަޅުތެރޭގައި ވިލިނގިލި ފިޔަވައި އެހެން "ރަށްގަނޑެއް" (ފިނޮޅެއް) ވެސް އޮތެވެ. ނަމަވެސް މިހާރު އެފިނޮޅުވަނީ ގިރާލާފައެވެ. އެފިނޮޅު ގިރުމުގެ ކުރިން އެފިނޮޅަށް ދަތުރު ދިޔުމަކީ (މަލިކު ބަހުރުވައިގައި ރަށްގަނޑަށް ދިޔުން) މަލިކުމީހުންގެ ވަރަށްމަޖާ ކުޅިވަރެކެވެ.\nހިކިދިޔައިގައި މަލިކުގެ ފަޅު ހިކޭއިރު ނެރުމަގުން ފެށިގެން ދެކުނަށް ރަށްގަނޑާއި (ފިނޮޅު) ވިލިނގިއްޔާއެކު ރަށުގެ ތޮށިމަތި އޮންނަނީ ރީތިކޮށް ހިކިފައެވެ. މަލިކު މީހުން ބޮޑުބޮލި ނަގައި އުޅެނީ އެތަނުންނެވެ. މަލިކު ފަޅަކީ ވަރަށްގިނައިން އެންއަރާ ފަޅެކެވެ. އެންމެ މަޝްހޫރު އެމަކީ ބޯއްޖެވެ.


100 dhuvas faahagakuri fahun New Zealand un aa case thakeh\n100 ދުވަސް ފާހަގަކުރި ފަހުން ނިއުޒީލެންޑުން އާ ކޭސްތަކެއް\nއޯކަލަންޑް އަލުން ލޮކްޑައުންކުރުމާއެކު ބާޒާރުކުރަން މީހުން ކިއު ހަދާފައި. -- ފޮޓޯ: ގެޓީ އިމެޖަސް\nވެލިންގްޓަން (އޯގަސްޓް 12) - ނިއު ޒީލެންޑުގައި ކޮވިޑް-19 އިގެ ކޭހެއް މުޖުތަމައުގެ ތެރެއިން ނުފެންނަތާ 100 ދުވަސް ފާހަގަކުރި ފަހުން، އެ ބަލީގެ އާ ކޭސްތަކެއް ފެނިގެން އެ ގައުމުގެ އެންމެ ބޮޑު ސިޓީ އަލުން ލޮކްޑައުންކޮށްފި އެވެ.\nއޯކްލަންޑް ސިޓީން ހަތަރު އާ ކޭހެއް ފެނުމާއެކު އެ ސިޓީ މިހާރު ވަނީ ކުރިއަށްއޮތް ތިން ދުވަހަށް ލޮކްޑައުންކޮށްފަ އެވެ. ނިއު ޒީލެންޑުގެ ކަމާބެހޭ އިދާރާއިން ބުނީ އަލަށް ބަލި ޖެހުނު މީހުނަކީ އެއް އާއިލާއެއްގެ ހަތަރު މީހުން ކަމަށެވެ. އަދި މި ފަހުން އޭގެ ތެރެއިން އެއްވެސް މީހަކު ބޭރަށް ދަތުރުކޮށްފައިނުވާކަމަށްވެސް ބުންޏެވެ.\nއެ ހަތަރު މީހުނާ ބައްދަލުވި މީހުން ދެނަގަތުމުގެ މަސައްކަތް ކުރިއަށްދާއިރު، އޯކްލަންޑުގައި މީހުން ގޭގައި ތިބެން އެންގުމުގެ އިތުރުން، ޒަރުރީ ހިދުމަތްދޭ ވިޔަފާރިތައް ފިޔަވައި އެހެން ހުރިހާ ތަންތަނެއް ބަންދުކުރަން ވަނީ އަންގައިފަ އެވެ.\nއަދި ގައިދުރު ކުރުމުގެ ފިޔަވަޅުތައް އަނެއްކާވެސް އެޅުމަށް ނިއު ޒީލެންޑުގެ އެހެން ސަރަހައްދުތަކަށްވެސް ވަނީ އަންގައިފަ އެވެ.


Kashmir In Kaaboathakethi Husvedhaane Kamuge Biru Boduvehje - Vaguthu\nކަޝްމީރުން ކާބޯތަކެތި ހުސްވެދާނެ ކަމުގެ ބިރު ބޮޑުވެއްޖެ!\nކަޝްމީރުގައި ހިންދޫ އާބާދު ކުރަން އިންޑިއާ ސަރުކާރުން ނިންމާ، މުސްލިމުންގެ އަޣުލަބިޔަތު ކަޝްމީރުން ނައްތާލުމަށް އިންޑިއާ ސަރުކާރުން ފެށި މަސައްކަތުގެ ސަބަބުން މުޅި ސަރަހައްދު ހުއްޓުމަކަށް އައިސް، އެންމެފަހުން ކާބޯތަކެއްޗާއި ފައިސާގެ ދަތިކަން އިންތިހާއަށް ކުރިމަތިވެއްޖެއެވެ.\nކަޝްމީރުގެ މައި ސިޓީ ކަމަށްވާ ސްރީނަގަރް އިން މައުލޫމާތުދޭ ގޮތުގައި އިންޑިއާ ސިފައިން މުޅި ކަޝްމީރު ވަށާލާ، އެއްވެސް މުދަލެއް ކަޝްމީރަށް އެތެރެ ނުކުރެވޭ ގޮތް ހަދާފައި ވުމުން ފިހާރަތަކުން މިހާރު ދަނީ ކާބޯތަކެތި ހުސްވަމުންނެވެ. އަދި އޭޓީއެމްތަކުން ވަނީ ފައިސާ ހުސްވާން ފަށާފައެވެ.\n"ފުށާއި، ކިރާއި، ކެއިން ބުއިމަށް ކޮންމެހެން ބޭނުންވާ ގިނަ ތަކެތި މިހާރު ދަނީ ފިހާރަތކުން ހުސްވަމުން. ސިފައިން މުޅި ސަރަހައްދު ބަންދުކޮށް، ދަތުރުފަތުރަށް ހުރަސް އަޅަމުން ގެންދާތީ ކާބޯތަކެތި ގެނެވޭނެ ގޮތެއް ނެތް." ކަޝްމީރުގެ ވިޔަފާރިވެރިޔަކު ބުންޏެވެ.\nކަޝްމީރުގައި ކާފިއު އިއުލާންކޮށް އިންޑިއާ ސިފައިން ގެންދަނީ ދަތުރުފަތުރު ކުރުމަށާއި، ބައެއް ވިޔަފާރިތައް ހުޅުވަން ވެސް ހުރަސް އަޅަމުންނެވެ. މިދިޔަ ހޯމަ ދުވަހުން ފެށިގެން ކަޝްމީރުގެ ހާލަތު ގޯސްވެފައި ވާއިރު ކާފިއުގެ މުއްދަތު އިތުރު ކުރާނަމަ ކާބޯތަކެތީގެ ދަތިކަން ކަޝްމީރުގެ ރައްޔިތުންނަށް ވަރަށް ބޮޑުވެގެން ދާނެ ކަމަށް ރިޕޯޓްތައް ބުނެއެވެ.\nއަދި މިހާތަނަށް ފެންނަ މަންޒަރަށް ބަލާއިރު ދިމާވެގެން އުޅޭ މަައްސަލައަށް ސުލްހަވެރި ހައްލެއް އަތުވެދާނެ ކަމުގެ އެއްވެސް ނިޝާނެއް ނުފެންނަ ކަމަށް ކަޝްމީރުގެ ހާލަތު ދިރާސާކުރާ ފަރާތްތަކުން ބުނެއެވެ.\nކަޝްމީރުގެ ހާލަތު ގޯސްވެފައި ވަނީ އިންޑިއާގެ ގާނޫނުއަސާސީގައި ކަޝްމީރަށް ބާރުތަކެއް ދިނުމާ ބެހޭ ގޮތުން އޮންނަ 370 ވަނަ މާއްދާ އިސްލާހުކޮށް ޖައްމޫ އާއި ކަޝްމީރަކީ ދެ ޔުނިއަން ޓެރިޓަރީސްގެ ގޮތުގަައި ހަމަޖައްސަން އިންޑިއާ ސަރުކާރުން ނިންމުމުންނެވެ. މިހެން ހެދުމުން ކަޝްމީރުގެ ބަދަލު ވެގެން ދާނީ ގާނޫނުހަދާ މަޖިލީހެއް ނެތް ޔޫނިއަން ޓެރިޓަރީއަކަށެވެ. އަދި ޖައްމޫ އާއި ކަޝްމީރު ވާނީ ގާނޫނުހަދާ މަޖިލީހެއް އޮންނަ ޔުނިއަން ޓެރަރިޓަރީއަކަށެވެ.


"Terminator" Reboot ge shooting anna mahu fashany | Mihaaru\nނަޓާލިއާ، ޑިއެގޯ އަދި ގެބްރިއެލް "ޓާމިނޭޓް" ރިބޫޓްގެ ކާސްްޓުންގެ ތެރޭގައި ހިމެނޭ.\n"ޓާމިނޭޓާ" ރިބޫޓްގެ ކާސްޓް ފައިނަލްކޮށް، ޝޫޓިން އަންނަ މަހު ފަށަނީ\n16 އެޕްރީލް 2018 - 06:37\nޑައިރެކްޓަރު ޖޭމްސް ކެމެރަން، އާނޯލްޑް ޝްވެޒްނެގާއާ އެކު މީގެ 34 އަހަރު ކުރިން ގެނެސް ދިން ފެންޓަސީ/ސައިންސް ފިކްޝަން ފިލްމް "ދަ ޓާމިނޭޓާ" ގެ ރިބޫޓް ވާޝަންގެ މައިގަނޑު ކާސްޓުން ފައިނަލްވުމާ އެކު، އޭގެ ޝޫޓިން އަންނަ މަހު ފަށާ ގޮތަށް ނިންމައިފި އެވެ.\nފިލްމަށް ލެޓިން ބަތަލާއަކު ހޯދަން އަތްފުނާ އެޅުމަށް ފަހު، ކޮލަމްބިއާގެ ބަތަލާ ނަޓާލިއާ ރެޔެސް މިހާރު ވަނީ ކާސްޓަށް ގެނެސްފަ އެވެ. ޕެރަމައުންޓާއި ސްކައި ޑާންސުން ގެނެސްދޭ "ޓާމިނޭޓާ" ރިބޫޓްގެ ތަރިންގެ ތެރޭގައި އާނޮލްޑާއި ލިންޑާ ހެމިލްޓަން އާއި މިދިޔަ އަހަރު ރިލީޒް ކުރި "ބްލޭޑްރަނާ 2049" ގެ ބަތަލާ މެކެންޒީ ޑޭވިސް އާއި "ގޯސްޓް ރައިޑާ" ގެ އެކްޓަރު ގެބްރިއެލް ލޫނާ ވެސް ހިމެނެ އެވެ.\nމީގެ އިތުރުން ޓީވީ ސިލްސިލާ "ސްކްރީމް ކްއީންސް" ގައި ހިމެނުނު މެކްސިކޯ އަށް އުފަން ޑިއެގޯ ބޮނެޓާ ވެސް "ޓާމިނޭޓާ" ރިބޫޓުން ފެނިގެން ދާނެ އެވެ.\nފިލްމްގެ ޝޫޓިން ފަށަން އަންނަ މަހު ފަށަން ނިންމާފައިވާތީ، ތަރިން މި މަހުގެ ފަހުކޮޅު ތައްޔާރީތައް ވާން ފަށާނެ އެވެ. އަދި ރަސްމީކޮށް ވަކި ނަމެއް އިއުލާންކޮށް ނުވާ "ޓާމިނޭޓާ" ރިބޫޓް ޑައިރެކްޓް ކުރާނީ "ޑެޑްޕޫލް" ގެ ޑައިރެކްޓަރު ޓިމް މިލާ އެވެ.\nފިލްމް "ޓާމިނޭޓާ" ގެ ޓްރެއިލާއެއް.\nމި ފިލްމް ސިނަމާތަކަށް ގެންނަން މިހާރު ތާވަލުކޮށްފައި ވަނީ ނޮވެމްބަރު، 22، 2019 ގަ އެވެ.\nކެމެރަން 1984 ގައި ގެނެސް ދިން "ދަ ޓާމިނޭޓާ" ގެ ފްރެންޗައިޒްގެ ގޮތުގައި މިހާތަނަށް، ތަފާތު ފަސް ފިލްމެއް ގެނެސް ދީފައިވާ އިރު، ކެމެރަން ވަނީ މީގެ ދެވަނަ ބައި ޖަޖްމަންޓް ޑޭ (1991) ވެސް ޑައިރެކްޓްކޮށްފަ އެވެ.\nތިން ވަނަ ފިލްމް ޖޮނަތަން މޮސްޓޯ ޑައިރެކްޓްކޮށް "ރައިޒް އޮފް ދަ މެޝިން" ގެ ނަމުގައި ގެނެސް ދިނީ 2003 ގަ އެވެ. އަދި ހަތަރު ވަނަ ފިލްމް ޓާމިނޭޓާ ސަލްވޭޝަން (2009) ގެ ނަމުގައި ޑައިރެކްޓް ކުރީ މެކްޖީ އެވެ. އަދި ފަސް ވަނަ ފިލްމް ޓާމިނޭޓާ ޖެނެސިސް (2015) ގައި ގެނެސް ދިނީ އެލަން ޓޭލާ އެވެ.


ޗައިނާގައި ބިލް ގޭޓްސް އަށް ހުރަހެއް ނެތީ ކީއްވެ؟\nމައިކްރޮސޮފްޓުން ޓިކްޓޮކް ގަންނަން އުޅޭ ވާހަކަ އަޑުއިވުމުން ބޮލަށް އުނދަގޫވި އެވެ. މިއީ މައިކްރޮސޮފްޓުން ކީއްކުރަން ކުރަން އުޅޭ ކަމެއްހޭ ހިތަށް އެރި އެވެ. އެކަމަކު، މިހާރު ސަބަބު އެނގިއްޖެ އެވެ. ކޮންމެހެން ވެސް ކުރަން ޖެހޭ ކަމެކެވެ.\nމައިކްރޮފްސޮފްޓަށް ނޫސްވެރިންގެ ބަދަލުގައި "ރޮބޮޓް"\nމައިކްރޮސޮފްޓްގެ އެމްއެސްއެން ވެބްސައިޓްގެ ހިންގުމަށް ގެންނަ ބަދަލާ އެކު ކޮންޓްރެކްޓް އުސޫލުން އިނގިރޭސިވިލާތާއި އެމެރިކާގައި މަސައްކަތްކުރާ ބައެއް ނޫސްވެރިން ދޫކޮށްލައި، އެ މީހުންގެ ބަދަލުގައި ރޮބޮޓް ބޭނުންކުރަން ނިންމައިފި އެވެ.\nމައިކްރޮސޮފްޓްގެ އެއް ބާނީ ޕޯލް އެލެން މަރުވެއްޖެ\nދުނިޔޭގެ އެންމެ މުއްސަނދި މީހުންގެ ތެރޭގައި ހިމެނޭ ބިލް ގޭޓްސްއާ ގުޅިގެން މައިކްރޮސޮފްޓް ވުޖޫދަށް ގެނައި އެއް ބާނީ ޕޯލް އެލެން ހޯމަ ދުވަހު މަރުވެއްޖެ އެވެ.


BREAKING NEWS: Ibra Aai Dhekolhu Hadhan Mandhu College Kairy Madukohli3Meehaku Hayyaru Kohfi - Vaguthu\nމަންދު ކޮލެޖް ކައިރީ މަޑުކޮށްގެން ތިބި ޒުވާނުންތައް\nމަންދު ކޮލެޖްގެ ވެރިޔާ އިބްރާހިމް އިސްމާއިލް (އިބުރާ) އިސްލާމްދީނާއި ރަސޫލުﷲ ޞައްލަﷲ ޢަލައިހި ވަސައްލަމަައަށާއި އެކަލޭގެފާނުގެ ޞަހާބީންނަށް ފުރައްސާރަކުރުމުން، ދާތީ އޭނާ އާއި ދެކޮޅު ހެދުމުގެ ގޮތުން ޞުލްޙަވެރިކަމާއެކު މަންދު ކޮލެޖް ކައިރީ މަޑުކޮށްލި ތިން ޒުވާނުން ހައްޔަރު ކޮށްފިއެވެ.\nއެއްވެސް ވަރަކަށް އަޑު އުފުލުމެއް ނެތި މަންދު ކޮލެޖް ކައިރީ މަޑުކޮށްލި ތިން ޒުވާނުން ފުލުހުންގެ ވެހިކަލަށް އަރުވައިގެން މިހާރު ވަނީ ގެންގޮސްފައެވެ.\nއެމީހުން ހައްޔަރު ކުރި ސަބަބު ހޯދަން ތަކުރާރުކޮށް ފުލުހުންގެ މީޑިއާ އޮފިޝަލުންނަށް ގުޅުމުން ވެސް ފޯނަށް ޖަވާބު ދެއްވާފައެއް ނުވެއެވެ. އެހެންކަމުން ފުލުހުންގެ ބަހެއް މިކަމާއި ގުޅިގެން ނުލިބުނެވެ.\nއިބުރާ ފަހަކަށް އައިސް ދައްކަމުން އަންނަ ވާހަކަތަކާއި ގުޅިގެން ގިނަ ބައެއްގެ ފާޑުކިޔުން ވަނީ އިބުރާ އަށް އަމާޒުވެފައެވެ. އަދި އޭނާ އާއި މެދު ދައުލަތުގެ އިދާރާތަކުން ފިޔަވަޅު ނާޅާތީ ސަރުކާރަށް ވެސް ވަނީ ފާޑުކިޔުން އަމާޒުވެފައެވެ.\nޖެނުއަރީ 22, 2019 11:31\nނޫނޭ މިދިޔަފަހަރު 138000 މީހުން ވޯޓު ދިނެއްނުން. ޟިފަހަރު ވާނެ 200000 މީހުން އެބައިމީހުންނަށް ޔައުނީ ޔަހޫދީ ޕާޓީއަށް ވޯޓު ދޭން. ދިވެހިންނަކީ ހައްޤު ގޮތް އަމިއްލައަށް ނުބަލާ ލީޑަރުން ބުނާހާ ގޮތަކަށް ޖަހާހާ ބެރަކަށް ނަށާތީ ވާގޮތް. ފަހުޒަމާނުގައި އަންނާނެޔޭ ބުނޭދޯ ލީޑަރުންނަށް އަޅުކަންކުރާނޭ ޒަމާނެއް. މިހާރު މިފެންނަނީ އެތަން. މައުމޫނާއި ޤާސިމް ބުނެފިއްޔާ އަލިފާނަކީ ފެން.\nޖެނުއަރީ 21, 2019 09:25\nޖެނުއަރީ 21, 2019 10:27\nވަރަށް ދެރަކަމެއް!! ދީނަށް ފުރައްސާރަކުރުން އިތުރުވެފައިމިވަނީ ކަންބޮޑުވާންޖެހޭ ދަރަޖައަށް!! ގައުމު ކުރިއެރުމާ ތަރައްގީ މަޑުޖެހިއްޖެ!! އިޖްތިމާޢީ ފޭރާން އަނެއްކާވެސް ކުދިކުދި ކޮށްލަން ފަށައިފި!! މިއީ މިރާއްޖޭގެ ގިނަ ރައްޔިތުންނާ ސިޔާސީ ބައެއް މީހުނާ ދީނީ ބައެއް މީހުންނާ ފަނޑިޔާރުގެތަކުންވެސް ބޭނުންވި ގޮތް ނޫންތޯ؟ ރައިސް ޔާމީންގެ ސަރުކާރުގައި މިކަހަލަ ކަންތައްތަކަށް ފުރުސަތު ނުދީ ދީނާ ގައުމުގެ މިނިވަންކަމާ ، ގައުމުގެ ސިޔާދަތާ ، ހަމަޖެހުން ގާއިމުކޮށް ކުރިއެރުންތަކާއެކު ގައުމު ތަރައްގީ ކުރަމުން ދިޔައީ!! އެމަނިކުފާނުގެ ސަރުކާރަށް އެތެރެއިންނާ ބޭރުން އެތައް ދުއްތުރާ ތަކެއް ކުރަމުން ދަނިކޮށް އެހުރިހާ ގޮންޖެހުމަކުން އަރައިގަންނަމުން ގައުމަށް އެތައް ކުރިއެރުން ހޯއްދަވާ ދެއްވާފަ އެމަނިކުފާނުގެ ފަސް އަހަރުގެ ދައުރު ނިންމާ ދެވަނަ ދައުރަކަށް ކުރިމަތި ލެއްވީ!! ކީއްކުރާނީ ގައުމުގެ ދުޝްމަނުންގެ ބަހަށް ހެއްލި ރައްޔިތުން މިވަނީ މުޅިން އެހެން ބަޔަކު ވެރިކަމަށް ގެނަސްފަ!! އެމްޑީޕީގެ ސަރުކާރެއް 2008 ގައިވެސް ރާއްޖޭގައި އޮތް!! ކިހިނެތްތޯ ކަންތައްތައްވީ؟ ހަމަ މިހާރު މިތަޖުރިބާ ކުރަމުންދާ ކަންތައްތައް ކުރަމުން ދިޔައީ!! ދިވެހިން ހަނދާން ނެތެއް ނޫންތޯ؟ ކުރާނެ ކަމެއް ނެތް! އަމިއްލަ އެދުމުން ފޯވެފައިތިބި ސިޔާސީ މަދު ބަޔަކު އެމީހުންގެ އަމިއްލަ މަގުސަދު ޙާސިލް ކުރުމަށްޓަކައި ކުރި މަސައްކަތުގެ ނަތީޖާ މިއަދު މިގައުމުން މިފެންނަނީ!! ޙަގީގަތަކީ ރައިސް ޔާމީން ވަރުގެ ވެރިއަކު މިފަހުގެ ތާރީޚެއްގައި މިރާއްޖޭގެ ވެރިކަމަކަށް ނާދޭ!! ގައުމަށް މިހާލު މިޖެއްސީ އަހަރެމެންގެ ބަޔަކު އަމިއްލަ އަތުން މާއްދިއްޔަތަށް ހެއްލިތިބެ!!\nއިސްލާމްދީނަށް ފުރައްސާރަކުރާ ކޮންމެ މީހަކަށް ފުލުހުންގެ ހިމާޔަތްދޭނެ.\nޖެނުއަރީ 21, 2019 10:40\nދޭންވެސް ޖެހޭނެ. މިހާރުގެ ޕޮލިހުންގެެ ވެރިޔަކީ އޭގެމީހެއް.\nލާދީނީ މީހުން މިދަނީ އުތުރިއަރަމުންނެވެ.ބާރުތައްވަނީ އެމީހުންގެ ހިމާޔަތުގައެވެ.\nޖެނުއަރީ 21, 2019 09:26\nވަރަށް ހެއްވާ ބައެއް ތި ފުލުހުންނަކީ\nޖެނުއަރީ 21, 2019 09:30\nތިވާނެވަރަކީ،.... ހިނގާބަލަ އެންމެން ނިކުންނަން،.... ހަމަ ގައިމުވެސް ފުލުހުންނަކަށް އެންމެންނެއް ނުގެންދެވޭނެ އެއްނު،....\nމިގައުމުގެ ސަލާމަތީ ބާރުތަކުން މިހާރު ކުރަންޖެހޭ ހަމައެކަނި ކަމަކީ، އިސްލާމްދީން ހަލާކުކޮށްލުމުގައި އެހީތެރިކަމާ އެފަރާތްތަކަށް ރައްކާތެރިކަންދިނުން\nގައްޑާ ހޯމްމިނިސްޓަރެއް! އިސްލާމްދީނުގެ ކަންފުޅެއްވެސްނެތް މަޤާމެއްލިބުނީމާ!\nޖެނުއަރީ 21, 2019 09:33\nމިގައުމުގެ ރައްޔިތުންގެ ފައިސާއިން ބަޖެޓުދިނީމަ ކުރަންވީ ކަމަކީ، ﷲ ގެ ދީން ހަލާކުރާ މީހުންގެ ހިމާޔަތުގައި ތިބުންތަ؟ މިއަދު ކަލޭމެންގެ ވެރިއަކަށް ހުރި މީހާގެ އަމުރަށް ތި ނުބައިކަންކަން ކުރެވިދާނެ. އެކަމަކު، މަރުވުމުން ތިވެރިމީހާ ކަލޭމެންނަށް ހިމާޔަތް ދެވޭނެތަ؟ އޭނާވެސް ބުނާނީ ޝައިޠާނާ ބުނާހެން، "ކަލޭމެނަށް އެނގޭނޫންހޭ ތިމަންނަައަށް ތަބާވުމަކީ، ނަރަކައަށް ދިއުންކަން"\nޖެނުއަރީ 21, 2019 09:38\nސަބަބު ވަރަށް ސާފް. އެއީ ޖަޒީރާވަންތަ ހައްޔަރު\nޖެނުއަރީ 21, 2019 09:39\nމަތީ އޯޑަރަށް ހައްޔަރު ކުރަންތާ ޖެހޭނީ ހިތާމަހުރި. އިބްރާވެސް ކޮލެޖްވެސް ބަންދުކުަރަންވި\nމި ޤައުމުގަ އިސްލާމް ދީނައް ފުރައްސާރަ ކުރާބަޔަކު ފުލުހުން ނަކަށް ހައްޔަރެއް ނުކުރެވޭ. އެކަމަކު އިސްލާމް ދީނައް ފުރައްސާރަ ކޮއްހަދާ މީހުންނާ އާމުންގެ މީހަކު އެމީހުން ނާކުރިމަތި ލައިފިނަމަ އެކުރިމަތިލީ މީހަކު ފުލުހުންނައް ހައްޔަރު ކޮއްގެން ގެންދެވޭ. އެއީ ދޯ މި ސަރުކާރުން ގެ ބޮޑުން އަންގަވާފައި ވާގޮތަކީ.. ނޫނޭ މި އޮތީ ސަރުކާރެއް ދިވެހިރައްޔިތުން ހޮވާފައިވާ ... މަވެސްް މީ މިޤައުމުގެ މީހެއް .. އިސްލާމް ދީނައް ފުރައްސާރަ ކުރާ މީހުން ހިފާ މިހާރުން މިހާރައް ހައްޔަރުކުރަން މި ދިވެހި ޤައުމުގެ ހުރިހާ ވެރިންނަށް ގޮވާލަން .. މިޤައުމުމީ 100% މުސްލުމުން ގައިމަކައް ހަދަން\nޖެނުއަރީ 21, 2019 09:47\nމިހާރު ސުލްހަވެރިކޮށް އެއްވެސް ކަމެއް ނުވާނެ. ޕޮލިހާ\nސިފައިންގެ ވެރިންނަށް ތިބީ އޭގެ ދެ މީހުން. ހޯމް\nމިނިސްޓަރު ހުރީ ވަޒީފާ ގެއްލިދާނެތީވެ ބިރުން ދީން\nވިއްކައިގެން. މި ހުރިހާ ދުވަހު މަގުތަކަށް ނިކުތީ\nސިޔާސީ މީހުން. ދުނިޔޭގެ މުދަލާ އެދުން ހޯދަން.\nމިހާރު ދީނަށް ލޯބި ކުރާ އެންމެން ނިކުންނަން ވެއްޖެ\nޖެނުއަރީ 21, 2019 09:51\nތިޔަ ފުލުހުންނަކީވެސް ލާދީނީބައެއް ފުލުހުންނާ ދެކޮޅަށް މުޒާހަރާ ކުރުމަށް ނުކުތުމަށް ރައްޔިތުން ގޮވާލަން!\nގިނަ ބަޔަކު ނުކުމެގެން މި ސަރުކާރަށް އަޑު އިއްވޭނީ\nހައްޔަރު ކުރި ކުދިން ދޫކޮއްލާ. އިބްރާ ހައްޔަރުކުރޭ. ހަމީދާ ދެކޮޅަށް އިޖުތިހާދުކުރޭ\nޖެނުއަރީ 21, 2019 10:02\nރަނގަޅު އިސްލާމްދީނައް ފުރައްސާރަކުރާމީހުންނައް ހިމާޔަތާ ރައްކާތެިކަން ހޯދާދީފަ ދީންދެކެލޯބިވާމީހުން ހިފާ ހައްޔަރުކޮށް އެފަދަމީހުންގެ ބުރިން ހަންވެސް ދަމާ އޭރުން ފަސޭހައިން ލާދީނީ ބައިގަނޑު އިތުރުވެގެންދާނެ\nޖެނުއަރީ 21, 2019 10:14\nކޮބާ ފެނޭ ހިޔާލުފާޅުކުރުމުގެ މިނިވަންކަން. މިބުނަނީނު ޕޮލިސް ސެކިއުލަރ ހަމީދުބެ ހުއްޓަ ލާހިކެއް ނޫނޭ ލާދީނީ މީހުންނާ ބެހޭކަށް.\nޖެނުއަރީ 21, 2019 10:15\nއަހަރެންގެ ދަރި އަހަރެން މަންދު ކޮލެޖުން ކަނޑުވައިފިން. ގައިރު މުސްލިމުންގެ ކޮލެޖަކަށް ފޮނުވަން ޖެހުނަސް މުސްލިމެއްގެ ނަމުގަ ހުރެފަ ރަސޫލާ އައް ހަޖޫ ޖަހާ މީހަކަށް ލާރި ދޭކަށް ބޭނުމެއް ނޫން. ދިވެހި ހުރިހާ މުސްލިމުން މަންދު ކޮލެޖް ބޮއިކޮޓް ކުރަން ޖެހޭ\nޖެނުއަރީ 21, 2019 10:21\nއެމީހުންނާ ދެކޮޅު ނަހަދާ. މި ވެރިކަން ދެމިއޮއްހާ ދުވަހު ޖަލުގަ ބައިންދަފާނެ. މީ ލާދީނީންގެ ގައުމު. އެމީހުންގެ ބާރު ހިނގާނީ މިތާ. އެމީހުންނާ ދެކޮޅަށް ޗުއްޕުވެސް ނުބުނާތި. ދުވަސް ދުއްވާލާނެ. އެބުނީނު މަޑުން ނުތިބޭނަމޭ.\nޖެނުއަރީ 21, 2019 10:23\nއެތަނުން ކިޔަވާ އެންމެން ތަން ދޫކޮށްލާ. އޭރުން އެމީހުންވެސް ލާނީ ޖަލަށް ތޯއްޗެ.\nޖެނުއަރީ 21, 2019 10:24\nހޯމް މިނިސްޓަރ އަވަހަށް އިސްތިއުފާ ދެއްވާ\nޖެނުއަރީ 21, 2019 10:32\nއިބްރާ ހައްޔަރު ކޮއްބަލަ\nމިގައުމުގައި "ހޭޓް ސްޕީޗް" ފަތުރަނީ ލާދީނީ މީހުންނެވެ. ނަމަވެސް ލާދީނީ މީހުން އެހެން މުސްލިމުންގެ ލޭ ކައްކުވަން އިސްލާމްދީނަށް ބަދުބަސްތައް ބުނުމުގެ ސަބަބުން އޭގެ ރައްދު މުސްލިމުން ދިނުމުން އާޚިރުގައި "ހޭޓް ސްޕީޗް" ފަތުރާބަޔަކަށް މިވަނީ ކުށެއްނެތް މުސްލިމުންނެވެ. ލާދީނިއްޔަތާ ދެކޮޅަށް އަޑު އުފުލަން މިހާރު މިވަނީ މަޖުބޫރު ވެފައެވެ.\nޖެނުއަރީ 21, 2019 10:39\nތިޔަދަނީ ރަނގަޅަށް . ކީރތިރަސޫލާއަށް ނިސްބަތްކޮށް ދޮގުހަދާ އިސްލާމްދީނަށް ފުރައްސާރަކުރާމީހާ ހައްޔަރުކުރަން ނުކެރި ދީނުގެ އަދުއްވުންނާ ދެކޮޅަށް ތެދުވާމީހުން މި ހައްޔަރުކުރަނީ. ކިހާރަންގަޅު. ޕޮލިގުހެ ބޮޑުމީހަކަށް މިހާރު ތިޔަހުރި ޖީޕީ އެއްތޯ ސީޕީއަކީވެސް އިސްލާމްދީން ގަބޫލުކުރާ މީހެއްނޫން. ލާދީނީ މީހުނަށް ހިތްވަރުދޭމީހެއް.\nޖެނުއަރީ 21, 2019 10:41\nފެނޭ ހީވޭކަމެއް ހެން\nޖެނުއަރީ 21, 2019 10:42\nޖެނުއަރީ 21, 2019 10:44\nސާބަހޭ ތިޔަ ތިން ޒުވާނުން. ސެލިއުޓް ޔޫ ބްރަދާރސް. ޕޮލިސް ސެކިއުލަރ ހަމީދުބެ އަށް ޖެހޭނީ ހަމަ ދޫކޮށްލަން.\nޖެނުއަރީ 21, 2019 10:52\nމަންދު ކޮލެޖް އަށް ކިޔަވަން ދިޔުން ހުއްޓާލަންވީނު\nޖެނުއަރީ 21, 2019 10:54\nއޯގާތެރި މަޑުމައިތިރި ސަރުކާރެއް މިއޮތީ މާތްވެގެންވާ އިސްލާމްދީނާއި ދެކޮޅަށް\nމި އުންމަތުގެ މާތްނަބިއްޔާ އަށް ފުރައްސާރަކޮށް އުޅޭ މީހުންނަށް ފިޔަވަޅުއެޅުމުގެ\nބަދަލުގައި އިސްލާމްދީން ޙިމާޔަތުގައި ނިކުންނަ މީހުންނަށް ފިޔަވަޅުއަޅައި ބިރު\nދައްކަމުންދާތަން މިއަދު ފެންނަމުންމިދަނީ\nލާދީނީ އޭ ކިޔަންވީ ގިނަގިނައިން މީ ހަމަ ލާދީނީ ވެގެންގޮސް ހުސްވެފައިވާ\nބައެއް ހޯމް މިނިސްޓަރ އިސްލާމްދީނުގަ ހުންނެވީ ނަމެއްގައި\nޖެނުއަރީ 21, 2019 10:56\nލާދީނީ ކަންކަމަށް ފުލުހުން ކިހާވަރެއްގެ އެއްބާރުލުމެއްބާ ދެނީ. ލާދީނީ ސަރުކާރު.\nޖެނުއަރީ 21, 2019 11:07\nމިކަމުގަ ފޮރުވިގެންވާ ސިއްރުތަކެއް ވޭ. ކޮބާ ދީނީ ޢިލްމުވެރިން ކޮބާ އިމުރާނު. މަޤާމާ ފައިސާއަށްޓަކާ ވިކި ހުސްވީ.\nޖެނުއަރީ 21, 2019 11:08\nޖެނުއަރީ 21, 2019 11:11\nޖެނުއަރީ 21, 2019 11:17\nލާދީނީ ސީޕީ މިހާރުން މިހާރައް އުސްތިފާ ދިނުމާށް ގޮވާލަން\nޖެނުއަރީ 21, 2019 11:18\nސުލްހަވެރިކަމާއި އެކު ހިޔާލުފާޅުކުރުން މެކުހަށް ޖަހާފަ. ކޮބާ ހިޔާލު ފާޅުކުރުމުގެ މިނިވަންކަމުގެ ވައުދު؟ ޑިމޮކްރަސީ އުތުރި އަރަނީ؟\nعلي وحيد ٢٠١٩\n٢٠١٩ إسلامي أمة އަށް ލޯބިކުރާ އެއްވެސް ދިވެއްސަކަށް ހިމާޔަތް ދޭނެ ފުލުހެއް،ސިފައިންގެ މީހަކު މިދިވެހި قومގަ ނެތްކަން ވަރަށްސާފުކޮށް އެނގިގެންދިޔަ އެއްކަމެއް މަންދުކޮލެޖު ކައިރިން ތިހައްޔަރުކުރި3މީހުން ހައްޔަރުކުރި ކުރުމަކީ، إسلام دين އަށް ލޯބިކުރާ ހުރިހާ ދިވެހި ރަށްޔިތުންގެ( މަންދުކޮލެޖުގަތިބިދަރީން )މަންދުކޮލެޖުން ކަނޑާލުމަށް إلتماس ކުރަން\nހައިރާނެއް ނުވޭ! ބޭނުން އެއްޗެއް ކިޔައި ބޭނުން ގޮތަކަށް އުޅެވޭނީ (މި ދައުރުގައި) ހަމަ އެންމެ ބަޔަކަށް. ދެން އަތްޖަހަން ތިބޭ.\nތިދަނީ އަނިޔާ ވެރިވަމުން ރައްޔިތުންގެ ހައްގުތަކަށް އަރައިގަންނަމުން ދީނާ އަގީދާ ތަކާއި ހިލާފުވަމުން ގޯސްވަނީ ގޯސްވަނީ\nގައުްމުދެކެ ލޯބިވާ ރައްޔިތެއް\nހެހެހެހެ ވަރަށް އޯގާތެރި ސަރުކާަރެއް އެވެސް ވިކަބަޔަކަށް އަދި މި ފެންނަނީ\nއިމްރާން އަށް ގޯނާ ކުަރަން މިސްިޓްރީ ކައިރީ ބަޔަކު އެއްވެ ގަނޑުގަތް އިރު އޯކެ އެކަމަމު މަންދު ކޮލެޖް ކައިރީ މަޑުކޮްށް؛ލީ އެގްދިަޔައީ ކިހާ މަޖާ ހެހެހެހެހެހެހެހެހެ\nޖެނުއަރީ 21, 2019 11:31\nޖެނުއަރީ 21, 2019 11:38\nއެމްޑީޕީ ސަޜުކާޜެއްގަ އެމްޑީޕީ ގަ ތިބި އިސްލާމް ދީނައް ފުރަސާރަ ކުރާމީހުން ހިމާޔައް ކުރާނެ ދޯ...\nޖެނުއަރީ 21, 2019 11:47\nމިގައުމުގަ ތިބި އެންމެލާދީނީ ބައިގަޑު ފުލުހުން ނަކީ...\nކުރިންވެސް ބުނިން މިހާރު ވެސް މި ބުނަނީ ހަމަ އަޅާނަން ފައްޅި އަޅާނަން.\nޖެނުއަރީ 21, 2019 12:13\nފުލުހުންގެ އިދާރާ މީގެ 10 ކުރިންވެސް ނުވާހާ ސިޔާސީ ހަރުގެޔަކަށް ވެއްޖެ. މެޑަމްގެ ކޮއްކޮ ފިރިމީހާ އަށް ފުލުސްއޮފީސް ހިންގަން އުޅޭގޮތުން ކޮންޓްރޯލް ނެތް..\nޖެނުއަރީ 21, 2019 13:08\nބައިބަލް ދިވެހި ބަހަށް ތަރުޖަމާ ކުރުމުގައި އިބްރާގެ މުޅި ޢާއިލާ މަސައްކަތް ކުރި. ޒަމަނުއްސުރެ މިއީ އިބްރާގެ ހުވަފެނެއް. މިހާރުގެ ސަރުކާރު ހުވާކުރުމުގެ ކުރިންވެސް ބޭރުގެ ނުފޫޒު ގަދަ ފަރާތަކުން މީޑިއާގައި ބުނި ދީނީ މިނިވަންކަން ރާއްޖޭގައި މީގެފަހުން އޮންނާނެޔޭ.\nޖެނުއަރީ 21, 2019 13:41\nނިމިދިޔަ ސަރުކާރުގެ ހާލަތަކީވެސް މިއީ. އަދި ނިމިދިޔަ ސަރުކާރުން ހިސާބައްވުރެ ބޮޑަށް ރައްޔިތުން ނަށް އަނިޔާ ވެރި ވުމުގެ ސަބަބުން ވެރިކަން ބަދަލުވީ.\nޖެނުއަރީ 21, 2019 13:49\nމިސަރުކާރުން އިސްލާމްދީންހިމާޔަތްކުރާފެންވަރަކީ ދީނީގޮތުން ބަތިލުބަސްބުނާމީއަކީ މިނިވަނެއް ހައްގުބަސް ބުނާމީހާއަކީ ކުއްވެރިއެއް\nޖެނުއަރީ 21, 2019 14:01\nދީން ހިމާޔައް ކުރުމަށް. އެންމުން އެބަޖެހޭ ކޮރު އިބުރާއާ އިދިކޮޅަށް ނުކުންނަން. މަންދޫ ކޮލެޖް ބަންދު ކުރާ ވަރު ކުރަން.\nޖެނުއަރީ 21, 2019 14:11\nމީ އަނިޔާވެރި ލާދީނީ ސަރުކާރެއް\nޖެނުއަރީ 21, 2019 14:45\nމަޑުކޮއްލާފަ ޖަހަނީ ވަޅި ތޯއްޗެއް.\nޖެނުއަރީ 21, 2019 15:07\nޢަނިޔާގެ ލަފްޒަކީ ވަކި މީހަކަށް ވަކި ވެރިކަމަކަށް އަމާޒުކޮށް އުފެއްދި ބަހެއް.\nޖެނުއަރީ 21, 2019 16:44\nމަންދު ކޮލަޖަކީ ބަންދު ކުރަންޖެހޭތަނެއް\nޙައްޤުވާނީ ހަމަ ޙައްގަށް\nޖެނުއަރީ 22, 2019 01:03\nރާއްޖޭގެ މަދުބަޔަކު ގުޅިގެން ހުރިހާރައްޔިތުންގެ\nޙައްޤުތަށް ނިގުޅައިގަތް މިދުވަސް އަންނާނެކަން\nކާބައިން ބުނެފަވާކަން ނުއެގެނީ ހެއްޔެވެ. ތެދެއް\nގިތެޔޮއެޅި ގުޅިޔަކުން ވަހެއް ނުފިލާނެ، އެއް ފުޅަށްމަތިން ފުއްމާލި ބަކަށި7ފުޅަށްމަތިން ފުއްމާލާނެ !!!!!!؛!؛


Gasim Court Thakah Nufooz Foaruvaakamuge Thuhumath Coalition Ge Activistun Kuranee - Vaguthu\nގާސިމް ކޯޓުތަކަށް ނުފޫޒު ފޯރުވާކަމުގެ ތުހުމަތު ކޯލިޝަންގެ އެކްޓިވިސްޓުން ކުރަނީ\nމަޝްހޫރު ވިޔަފާރިވެރިޔާ އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ކޯޓުތަކަށް ނުފޫޒު ފޯރުވަމުންދާ ކަމުގެ ތުހުމަތު އިދިކޮޅު ކޯލިޝަނަށް ތާއިދު ކުރާ ބައެއް އެކްޓިވިސްޓުން ކުރަމުން އެބަގެންދެއެވެ.\nގާސިމް ޖަލަށް ލާން ކްރިމިނަލް ކޯޓުން ކޮށްފައިވާ ޙުކުމް ބާތިލްކޮށް ހައިކޯޓުން މިއަދު ވަނީ ގާސިމް މިނިވަންކޮށްފައެވެ. ރިޔާސީ އިންތިޚާބު ބާތިލް ކުރަން ރައީސް ޔާމީން ހުށަހެޅުއްވި މައްސަލަ ރައީސް ޔާމީނަށް ނާކާމިޔާބު ވުމުން ގާސިމް އިއްޔެ ވަނީ ޝަރުޢީ ދާއިރާ އަށް ތައުރީފް ކުރައްވާފައެވެ.\nގާސިމް އިއްޔެ ވިދާޅުވީ ސުޕްރީމް ކޯޓުގެ ފަނޑިޔާރުން ސާބިތުކޮށްދިނީ އަދުލް އިންސާފު މަރުނުވެ އޮތްކަން ކަމަށެވެ. ގާސިމްގެ އެވާހަކަތަކަށް ރައްދުދީ އެމްޑީޕީގެ ސަޕޯޓަރެއް ކަމަށްވާ ޖެނިފާ ލަތީފް ކުރި ޓްވީޓެއްގައި ބުނީ އަމިއްލަ މީހާ ކޯޓުތަކަށް އަތް ބާނާފައި މިހާރު އޯކޭ އޭ ބުނަމަކީ ހައިރާންވާންވީ ކަމެއް ނޫން ކަމަށެވެ. "ދެން ވެސް އަތް ބޭނޭނީ ކޯޓުތައް ކޮރަޕްޓްކޮށް ހުރީމަތާ ދޯ. ގާސިމް ވާހަކަ ނުދައްކާ ހުރޭ." ޖެނިފާގެ ޓްވީޓްގައި ބުންޏެވެ.\nAmila meeha courtu thakah aiy baanaa hadhaafa, mihaaru ok ey bunumakee haiyraan vaa kameh noon! Dhen ves aiyy beyneynee courtu thah corrupt koh hureema tha dho! Qasim shut up! And change your sickening egotistical ways! https://t.co/u1lBCinYHk\n— Jenny Latheef (@LitmusTimes) October 22, 2018\nއެމްޑީޕީގެ އިތުރު އެކްޓިވިސްޓަކު ކުރި ޓްވީޓެއްގައި ބުނީ ގާސިމް އަކީ ކޮރަޕްޓް މީހެއް ކަމަށެވެ. "ކޯޓުން ގާސިމް ކޮޅަށް މައްސަލަ ނިންމަނީ ފައިސާ ދީގެން. އެއީ އެންމެނަށް އެނގޭ ބޮޑު ސިއްރެއް." އޭނާގެ ޓްވީޓްގައި ވެއެވެ.\nGasim Akee Corrupt meeheh. Court in Gasim kolhah mahsala ninmanee faisaa dheegen. mee ehmenah engey bodu sihreh.\n— Gaumihyath (@GaumaaiDheenaa) October 22, 2018\nރާއްޖެއިން ބޮޑުކޮށް ފެންނަމުން މިދަނީ އިންސާފުގެ މަގަށް މުޅި ގައުމު ބާރަށް އެނބުރިގެން އަންނަ މަންޒަރު ކަމަށް ގާސިމް ވިދާޅުވުމުން ކުރީގެ ބަންޑާރަނައިބު ދިޔާނާ ސައީދު ވަނީ އެކަމަށް ރައްދު ދެއްވާފައެވެ.\nދިނާޔާ ވިދާޅުވީ "(ގާސިމަށް) އިހްތިރާމާއި މާފާއިއެކު ދަންނަވަން ޖެހެނީ އަދި އެމަންޒަރު ނުފެންނަ ކަމަށް. އަންބޮޑިއަށް އިންސާފު ޖަހައިގެން ވައިޖެހޭ އަތަކަށް ނެގޯޝިއޭޓް ކުރަމުން އެތިއެތިކޮޅުން އިންސާފު ދިނުމަކީ އިންސާފުގެ މަގަށް ގައުމު ބަދަލުވުމެއް ނޫން." ކަމަށެވެ. ދިނާނާ ވިދާޅުވީ ރާއްޖޭގައި އިންސާފް ގާއިމް ކުރެވޭނީ ކޯޓުތައް އިސްލާހު ކުރެވިގެންނެވެ.\n— Dhiyana ? (@dhiyanasaid) October 3, 2018\nމިއަހަރުގެ ފެބްރުއަރީ 01 ވަނަ ދުވަހުގެ ރޭ ސުޕްރީމް ކޯޓުން އާދަޔާއި ހިލާފު އަމުރެއް ނެރެ، ކުށްވެރިންތަކެއް މިނިވަން ކުރީ ވެސް ގާސިމްގެ ބައިވެރިވުން އޮވެގެން ކަމަށް ގާސިމް ވަނީ އަމިއްލަފުޅަށް އިއުތިރާފްވެފައެވެ. ގާސިމް "ރާއްޖެޓީވީ" އަށް ދެއްވި އިންޓަވިއުއެއްގައި ވިދާޅުވީ "އަޅުގަނޑުމެން އަމުރެއް ނެރުމުން" އެއަމުރު ކަމަކު ނުދިޔަ ކަމަށެވެ. ސުޕްރީމް ކޯޓުން އަމުރު ނެރުމުގައި ފަނޑިޔާރުން ފައިސާގައި ހިފާފައިވާކަން ފުލުހުންގެ ތަޙްޤީޤަށް ކަށަވަރު ވެގެން ގާސިމްގެ ދޮށީ ދަރިކަލުން ހައްޔަރު ވެސް ކުރިއެވެ.\nފާއިތުވި މަހެއްހާ ދުވަހު އިދިކޮޅު ފަރާތްތަކުން ބޭނުންވާ ގޮތައް ކޯޓުތަކުން ޙުކުމްތައް ކުރަމުން ގެންދާތީ އިދިކޮޅު ލީޑަރުންގެ ތައުރީފް ކޯޓުތަކަށް ވަނީ ލިބިފައެވެ.\nއޮކްޓޯބަރ 22, 2018 23:48\nސޭޓުލައިގެން ވާނީ ފަނި ހެޔޮނުވާނެ ކޯލިޝަނުންމީނަބޭރުކުރޭ އަދިކުރިޔައްއޮތްތާގަ މީނަގެނުބައިކަންދައްކާނެ\nއޮކްޓޯބަރ 23, 2018 11:27\nވަރަށް ހިތާމަވެރި!! އަދުލުއިންސާފޭ މިކިޔާއެއްޗެއް މިގައުމަކު ނެތް!! ފައިސާ ތިބި މަހުޖަނުންނާ ނުފޫޒުގަދަ ސިޔާސީ މީހުން ބޭނުންހާއެއްޗެއް މިގައުމަށް ހަދަމުންދާތަން ވަރަށް ސާފުކޮށް މިފެންނަނީ!! އެންމެ ދެރަވާކަމަކީ ފަނޑިޔާރުގެއިން ޢަދުލުވެރިކަން ގެއްލިފައިވާތީ!! “ނިކަމެތި ރައްޔިތުން” މިލަފުޒުގެ ބޭނުން ސިޔާސީ މީހުން ހިފަނީ އެއިރެއްގައި އެމީހަކު ބޭނުންވާ ދިމާލަކަށް ރައްޔިތުންގެ ވިސްނުން އަނބުރާލުމުގެ ބޭނުމުގައި!! ރައްޔިތުންނަށް ގައުމަށް ހެވެއް އެދިގެންނޫން!! މިއީ ވަރަށް ވިޔާނުދާކަމެއް!! މިއެންމެން ގަންހިންގަން ރައްޔިތުން ނިކުންނާނީ ކޮންއިރަކުތޯ؟\nއޮކްޓޯބަރ 23, 2018 00:12\nމިޔަދު އަތްޖަހަން ތިބޭ ކޯޓްތަށް އިންސާފްވެރިޔޭ ކިޔާފަ. 35 އަހަރު ކޯޓްތަކުގެ ފައުނޑަރ އަދި މިހާރު ވިލާކޯޓްގެ ފައުންޑަރ ބޭނުން ހުރިހާކަމެއް ކުރާނެ ވިލާކޯޓްތަށް މެދުވެރިކޮށް\nއޮކްޓޯބަރ 23, 2018 00:15\nނުފޫޒުފޯރުވާކަން ގާސިމް އަމިއްލަ އަށް އެއްބަސްވެފަވެސްވޭ. 1 ފެބުރުއަރީ ގަ ތިމަން މެންނެރުނު ހުކުންވެސް ބަލައިނުގަތޭ. އެގޮތުންވެސް އެނުފޫޒްފޯރުވާކަންސާބިތުވޭ. ނަމަވެސް އިންސާފުދެކެ ލޯބިނުކުރާބަޔަކު މިގަައުމަގަ ވަރައްގިނަ އަދަދަކައް އުޅޭކަމީ ދެބަސްވެވެން ނެއްހަގީގަތެއްކަންވެސް ވަރަށްސާފު. ﷲ މިދިވެހިގަުމު މިނުބައި ޖަރީމާވެރިންގެ ކިބައިން ސަލާމައްކުރައްވާންދޭވެ، އާމީން.\nއޮކްޓޯބަރ 23, 2018 00:38\nކޯޓްތައްވަނީ ގާސިމް އަތްދަށުގަ..ރުފިޔާ ދީގެން ގަނެފަ ފަޑިޔާރުންތައް\nއޮކްޓޯބަރ 23, 2018 00:48\nއަޅުގަނޑަށް މިއަދު ކުރެވޭ އިޙްސާސް އަކީ މި ލޮބުވެތި ވަތަނުގެ ހައްޤުގައި ސަހީދުވެ ދިޔަ ލޮބުވެތި ދަރީން އެ ދަރިންނަށް ﷲ ޞުބުހާނަހޫ ވަތައާލާ ދެއްވި އެންމެ މަތވެރި ނިޢުމަތް މި ޤައުމުގެ ހައްޤުގައި ދޫކޮށްލީ މިނިވަން މުސްތަޤިއްލު ވަތަނެއްގެ ގޮތުގައި ބޭއްވުމަށް ކަމަށް ވީ ހިނދު އެ މިނިވަންކަން ކުޑަ ލާރި ފޮއްޗަކަށް ގެއްލުވާލާތަން ބަލަން އެއްވެސް ކަމެއްނުކުރެވޭ ހާލުގަ ހުރި ނިކަމެތި މީހެއްކަމުގެ އިޙްސާސެވެ. ހިތާމައިގެ ކޮޅެއްނެތެވެ. ލާރި ނެއްސޭޓް ހުދުމަރަށްވެ ނިމިއްޖެ އެވެ. މިކަންކަމާ ވިސްނާ ފިކުރު ކުރާނޭ މީހަކު ނެތެވެ. މިލިބެނީ އުފަލެއް ކަމަށް ދެކި އަތްޖަހާ މީހުން ވަނީ ގިނައެވެ. އެހެނަސް ފިކުރު ކޮށްލަ ބަލާށެވެ. މިނޫން ވެރިކަމެއް ދެކެން ބޭނުމޭ ބުނެލި މީހާ ޖަލަށް ލެވުނު ދުވަސް އެއީ މާޒީ އެވެ. ޤާޒީ އަކު ވަގަށް ނެގީ ވެސް މާޒީގައެވެ. މިއަދު އެއީ އެމީހުން ކުރި ކުށެއްނޫން ކަމަށް މިދަނީ ނިމެމުންނެވެ. އިންސާނާ އަކީ ހާދަވާ އަމިއްލަ އެދުން ބޮޑު މީހެކެވެ.\nއޮކްޓޯބަރ 23, 2018 01:07\nއެކްޓިވިސްޓުން ކުރަނީ ތުހުމަތެއްނު. އަހަރެންނަށް ހަމަ ޔަގީން.\nއޮކްޓޯބަރ 23, 2018 05:10\nމިއީ އިންސާފެއްނޫން މިއީ ޖަރީމާ ހިންގަން ބަޔަކަށް ދެވޭ ފުރުސަތެއް ަފަޓާސް ބަރިއެއްހެން ކުއްވެރިންގެ މައްޗަށް ކޮއްފަވާ ޝަރީޢަތާއި ހުކުމްތައް ބަދަލު ކުރުމުގަ ކޮރަޕްޝަން ނުހިމެނެނޔާ އެއަށް ކިޔާނީ ކީކޭތޯ؟މީ މިގައުމަށް ހެޔޮނޭދޭ ބަޔަކު ެަޑީގަތިބެގެން ގައުމު ހަލާކު ކޮހލުމުގެ ވިސްނުމުގަ ކުރާކަމެއް މީގެ ތެރޭގަ ފަނޑިޔާރެއް އިޔާރެއް އިސްތިސްނާ ނުވެ ބައިވެރިވެއްޖެ ހާލަތެއްގަ ވ ސަލާމް\nއޮކްޓޯބަރ 23, 2018 07:09\nދިޔާނާގެ ވާހަކަ ވަރަށް ރަނގަޅު. އިންސާފަކީ ވެރިއަކށް ހުންނަމީހާ އަށް ކޮށްދޭކަމެއްކަމުގެ ވިސްނުން ކޯޓުތަކުގެ ހިތުން ފިލަިގެން އަދިވެސް ނުދޭ. އަދިވެސް ފައިސާއަށް ވުރެން ނަޒާހަތްތެރިކަމުގެ އަގު ބޮޑުކަން އިހސާސްވާވަރަށް ސިކުނޑި ތަރައްގީނުވޭ. ކުރާ މަސައްކަތުގެ އަގުގެ މިންގަޑަކީ އެދުންވެރިކަމުގެ އެންމެ ކޮޅުކަމަށް ގަބޫލުކޮށްގެން އިންސާފު ވިއްކަން އުޅޭ ފެންވަރުގެ މީހުން ކޯޓުތަކުގާ ގިނަ. މަގާމު ދިފާއު ކުރެވެނީ އެހެންމީހުންގެ ހައްގު ނިގުޅައިގެން ކަމުގާ ވާނަމަ މީހުން ދިރިތިއްބާ ވަޅުލަން ހުކުމް ކުރާށޭ ބުންޏަސް ފަހަތް ނުޖެހޭވަރުގެ ރަހުމު ނުހުންނަ ބަޔަކު ގެ ވާހަކަ މިދައްކަނީ\nއޮކްޓޯބަރ 23, 2018 07:19\nޢިދިކޮޅު ފަރާތް ތަކާ ދެކޮޅަށް މަސަލައެއްގެ\nޙުކުމް އަތުވެއްޖެ ނަމަ ކޮއޯޓުތައް ގޯސް މުޅިން ގޯސް. ޢެފަރާތް ތަކާއެަްކޮޅަށް މަސަލަ ނިމިއްޖެނަމަ ކޯޓުތައް މުޅިން ފައްކާ ބަރާބަރު އެއްވެސް މަސަލައެޢް ނެތް. ޚީިކުރާނީ މިއީ ހާލަތު\nއޮކްޓޯބަރ 23, 2018 07:29\nކެކެކެކެ ޖެނީ އަށާ ދިޔާނާ އަށް ބުނެލަން އޮތީ ގާސިމު ކޯޓުތަކަށް ނުފޫޒު ފޯރުވުމުން ހުރިހާ މޮޅެއް ލިބުނީ ހަމަ ޖެނީމެންނަށް ނޫންތޯއޭ؟\nއޮކްޓޯބަރ 23, 2018 07:32\nމިހާރު ތިޔައުޅެނީ ގާސިމު ފޭހުނު އިލޮށިގަނޑު އޭނާގެ ލޮލަށް ހެރެން. ދެން އިސާހިތަކު ގާސިމު ބާޣީ އަކަށް ވެސް ވެދާނެ.\nގާސިމުއޭ އޭރުވެސް މަބުނީމެއްނޫންތަ ކޯލިސަން ހަދާނެކަމެއް ނެތޭ. ގާސިން ޕާޓީގަ ކިޔަވައިގެން ތިބި މީހުން މާގިނައޭ މެމްބަރުންވެސް އެބަތިބިއޭ އެމްޑީޕީ އާ ކާރި ނުވައްޗޭ. އެއީ ގުންޑާއިންނޭ މައުމޫނުއާ އެކުކޯލިސަން ހެދީމް ޖުމްހޫރީ ޕާޓީ ރައީސްކަމައް ހޮވޭނެއޭ. ހުވާނުކުރަނީސް އެއުޅެނީ ސަރުކާރު ދަމާގަންނަން. އެހެންވީމާ ބުއްދިވެރި ގޮތަކީ މިހާރުވެސް ކޯލިސަން ދޫކޮއްލަންވީ. މަގާމުތައް ބަހާއިރު ގާސިން އައް އޮންނާނީ އެއްވެސް ތާކުންތާކު ނުޖެހޭ މަގާންތައް ދީފަ\nއޮކްޓޯބަރ 23, 2018 07:38\nއެމްޑީޕީގެ މީހަކު ނޫނީ ތިހިނެއް ނުބުނާނެ! ކޯޓު ތަކަށް އަތްބާނަށް އުޅެގެން ކޯޓުތަކަށް އަތްނުބޭނި އަމިއްލަ ގަޔަށް ހެނޑު ބައެއް އެމީހުން ނޫނިއްޔަކާ ނޯންނާނެ! އެމީހުންނަށް އެތިބީ ހަސަނަށް ވީހެންވެފަ! ހަސަނަށް ހީވާނެ މީހަކު ފުޅަށްބުޑުން ދަންޏާ ކެޔޮގަނޑު ގެންދާނެހެން! އެހެންވެފައި އެމްޑީޕީ މީހުން އެތިބީ! ޔާމީމނާ ޑީލްހަދައިގެން 8 މީހަކު ޖަލަށް ލާންކުރި މަސައްކަތް އަދީބުގެ ސަބަބުން ނާކާމިޔާބު ވެފައި އެތިބީ! އިބޫ ވެރިކަމަށް އެރީމާ އަނެއްކާވެސް ގިތެލެއްހެން ތެޅިގަންނާނެ! ބަލަން ތިބޭ!\nއޮކްޓޯބަރ 23, 2018 08:01\nކޯޓުން ގާސިމް ކަންކުރަނީ ލާރިދީގެން، ޖާބިރަކީވެސް އޭގެމީހެއް. މޑޕ އިން ކޯޓުން ވެސް ދެންހުރި މުއައްސަސާތަކުންވެސް ކަންތައް ކުރުވަނީ ބިރުދައްކާ މީހުން ބްލެކްމޭލް ކޮއްގެން. ޔާމިން ކޯޓައްހުސައެޅި މައްސަލައިގަ އެންމެ ކުޑަމިނުން ކަންހިންގައިދިޔަގޮތް ބަލަންވެސް ކޯޓައް ނިންމަން ނުކެރުނީ މޑޕ އަޑީގަ އޮވެގެން އީޔޫ އާއި އެމެރިކާގެ ދަތިކުރުމުގެ ބިރައް. ކޯލިސަނުން މިފަހަރު އިންތިހާބު ކާމިޔާބުކުރުމުގެ އެންމެ ބޮޑު ސިއްރަކީ ވިޔަފާރި ވެރިން އީޔޫގެ އެހީގަ ބްލެކްމޭލް ކުރުވުން.\nއަދި މީގެ ހިތި ހަމަ ދިވެހިން ކަލޭމެނައް ދައްކާނެ\nއޮކްޓޯބަރ 23, 2018 08:24\nކޯޓް ތަކުން ވަކި ފަރާތެއްގެ ނުފޫޒަށް ބިރުވެތި ޙުކުމް ކުރާނަމަ އެއީ އެންމެ ފުރަތަމަ އެމީހުންގެ މައްސަލައެކެވެ. އެންމެ ރަނގަޅު ގޮތަކީ އިންސާފުވެރިކަމާއިއެކު ވަކި އަތަކަށް ނުޖެހި ޙުކުމް ކުރަން ނުކެރޭނަމަ އިސްތިޢުފާދީ ގޭގަ މަޑުކޮށްލުމެވެ...\nއޮކްޓޯބަރ 23, 2018 08:10\n1 ފެބްރުއަރީގެ އަމުރު ، ވޯޓު އޮޅުވައލިމައްސަލައިގެ ޙުކުމް ، ޤާސިމު މިނިވަންވުމުގެ އަމުރު ، މަޖްލިސްމެްބަރުންގެ ކަތިފިޔަވަޅު މިއީ މުޅިންވެސް ފައިސާއަށް ގެންފައިވާ ކަންތައްތަކެވެ. މާތްﷲ މިކަންތައްތަކުން ބަރަކާތް ކަނޑުއްވައި އާޚިރުގެނިމުން ހިތިކުރައްވާ ދިރިތިބިކަތުންނަށް ޢިބްރަތްލިބިނިވި ކަންތައްތަކެއްކަމުގައި މިަކަންކަން ލައްވާށިއެވެ. އާމީން\nއޮކްޓޯބަރ 23, 2018 08:27\nގާސިމް އަކީ މި ރާއްޖޭގެ ހަލާކު! ރާއްޖެ މިހާ ހިސާބަށް ދުއްވާލުމުގެ އަސްލަކީ ގާސިމް، ކޯޓުތަށް ރައްޔަތުންގެ މަޖްލީސް މި ތަންތަނަށް ކޮރަޕްސަންގެ ގޮތުގައި ފައިސާ އަޅައި މުޅި ރާއްޖެ މިވަނީ ކޮރަޕްސަންގެ ހާއްޔަކަށް ހާދާފަ! މީނަވީ އުމުރައް ޖަލަށް ލާފައި ބަހައްޓަން އޭރުން ކިރިޔާވެސް އަލިމަގެއް އޮތީ\nގާސިމް އިބްރާހިމް އިންސާފުގެ ވާހަކަދައްކަން ލަދުގަންނަން ޖެހޭނެ! އޭނަގެ އުފަން ރަށުގެ ރައްޔަތުންގެ ބިންތަށް ނުހައްގުން ނަގައި މުޅި މާމިގިިލި ވަނީ ކައި ހުސްކޮއްފައި އެހެންވީމަ ނުވާނެ ގާސިމް ރާއްޖޭގެ ވެރިކަމަށް ގެންނާކަށް، އަތުވެއްޖެ ނަމަ މުޅި ރާއްޖެ ފެންފޮދަކާއި ނުލާ ދިރުވާލާނެ!\nއޮކްޓޯބަރ 23, 2018 08:57\nގާސިމާއި މައުމޫން އަކީ މިގައުމުގެ ހަލާކު. މީ އަމިއްލަ އެދުމަށް މުޅިގައުމު ގުރުބާންކޮށް ލާދީނީ ބަޔަކަށް މިގައުމުގެ ވެރިކަން ދިނުމުގަ އެންމެ ބޮޑު ރޯލެއް ކުޅުނު ދެ ޚާއިނުން. ވަރަށް ހިތި ގޮތަކަށް މިދެމީހުން ނިމިގެން ދާނެ.\nސޭޓު އަދިވެސް ހަމަ އެގޮތުގަތަ؟ މި5އަހަރު ނިމެންދެން މަޑުމަޑުން ހުންނާނެ ކަމަށް ބެލެވެނީ. އެންމެން ގާސިމް ކަމުނުދާ ވާހަކަ ދައްކަނީ ކީއްވެތަ؟ ގާސިމް އަކީ އެހާ އަމިްލަ އެދުން ބޮޑު މީހެއްނޫން.\nއޮކްޓޯބަރ 23, 2018 10:56\nމިހާރު މިފެންނަ އިންސާފަކީ ނަން މައްސޫރު މީހުންނަން އެކަނި އޮތްއިންސާފެއް ނިކަމެތިން ނަކައް އެ އިންސާފެއް ނެއް ވ.ސަލާވް\nއޮކްޓޯބަރ 23, 2018 14:13\nމިނާއަކަށް މަޑެއްކޮން ނުހުރެވޭނެ އަބަދު ރިޒޯޓެއް ވޯޑްބެންކުން ލާރި މިނޫންއެއްޗެއް ނެތް ނުލިބެއްޖެނަމަ ސަރުކާރު ވައްޓާލަންވީ\nއޮކްޓޯބަރ 23, 2018 14:15\nފަޤީރުން ހަނާވިއަސް ހެޔޮ މިބައި މީހުންގެ އެދުން ފުދުނީމަ ނުިމުނީ


Hatharu furolhulee ulhandhuthah agudheegen park kuraane zone eh | Mihaaru\nހަތަރު ފުރޮޅުލީ އުޅަނދުތައް އަގުދީގެން ޕާކުކުރާ ޕާކިން ޒޯނެއް\n27 ޖޫން 2020 - 23:46 14 comments\nމާލެ ސިޓީ ކައުންސިލުން ބުނީ އެ ސަރަހައްދުގައި ޕާކު ކުރުމަށް ނަގާ ފީއަކީ މަހަކު 3000ރ. ކަމަށެވެ.\nކާނިވާ ސަރަހައްދުގައި ހުޅުވި ޕާކިން ޒޯންގައި ޕާކް ކުރުމަށް އެދި 146 ފޯމު ލާފައިވާ ކަމަށާއި އެތަނުގައި ހުރީ 52 ޖާގަ ކަމަށް ކައުންސިލުން ބުންޏެވެ. އަދި އެ ޖާގަތައް ދޫކޮށްފައި ވާނީ ގުރުއަތުލައިގެން ކަމަށް ސިޓީ ކައުންސިލުން ބުންޏެވެ.\nމި ގުރުއަތުގައި ބައިވެރިވުމަށް ހުޅުވާލީ ފެބްރުއަރީ މަހުގެ 20 ވަނަ ދުވަހު ކަމަށާއި ގުރުއަތު ނެގުން ފަސްކުރީ ކޮވިޑް-19ގެ ސަބަބުން ކަމަށް ވެސް ސިޓީ ކައުންސިލުން ބުންޏެވެ.\nމާލޭގައި ޕާކް ކުރުމުގެ ދަތިކަމަކީ ދިމާވެފައިވާ ވަރަށް ބޮޑު މައްސަލަ އެކެވެ. އެއްގަމު އުޅަނދުތައް ގިނަ ވުމާއި ގަވާއިދާ ޚިލާފަށް ރަޖިސްޓްރީ ކޮށްފައިވާ އުޅަނދުތައް ގިނަވުމުގެ އިތުރަށް އެކަށީގެންވާ މިންވަރަށް ޕާކިން ޒޯން ހަދާފައި ނެތުުމުން އުޅަނދުތައް ޕާކު ކުރުމުގައި ބޮޑެތި ގޮންޖެހުންތަކާ ދަނީ ކުރިމަތިވަމުންނެވެ.\nސިޓީ ކައުންސިލުން ބުނީ މި މައްސަލަ ހައްލުކުރުމަކީ ވަރަށް ބޮޑު އިސްކަމެއް ދީގެން ކުރަމުން އަންނަ ކަމެއް ކަމަށާއި ވަރަށް އަވަހަށް ހެންވޭރު ސަރަހައްދުގައި ހަތަރު ފުރޮޅުލީ އުޅަނދު ޕާކު ކުރެވޭނެ އިތުރު ޕާކިން ޒޯނެއް ހަދައި ދޫކުރާނެ ކަމަށެވެ. އެކަމާ ގުޅިގެން ކުރަން ހުރި މައިގަނޑު މަސައްކަތްތައް ނިމިފައިވާ ކަމަށް ވެސް ބުންޏެވެ.\nއިތުރު ލިޔުންތައް ސިޓީ ކައުންސިލް ޓެކްސީ ހިދުމަތް ޕާކިން ޒޯން ޕާކިން ޕިކަޕް ޑްރައިވަރުން


Sarukaaruge securities ge adhadhu 23.1 billion ruffiya ah araifi: MMA\nވިޔަފާރި - ރާއްޖޭގެ އިގްތިސާދީ ހާލަތު\nސެކިއުރިޓީސްގެ އަދަދު 23.1 ބިލިއަން ރުފިޔާ، އިގްތިސާދުގައި ހުރި ޖުމްލަ ފައިސާ 30.4 ބިލިއަން ރުފިޔާ: އެމްއެމްއޭ\nރާއްޖޭގެ އިގްތިސާދުގާ ހުރި ފައިސާ ވަނީ 30.4 ބިލިއަން ރުފިޔާ އަށް އަރާފަ\n2016 ވަނަ އަހަރު ބަޖެޓު ޑެފިސިޓް ވަނީ 4.1 ބިލިއަން ރުފިޔާއަށް އަރާފަ\nކ. މާލެ4މާރޗް 2017 | ހޮނިހިރު 17:02 7,105\nއެމްއެމްއޭ - ޔޫޓިއުބް\nމިއަހަރުގެ ޖެނުއަރީ މަސް ނިމުނުއިރު ސަރުކާރުގެ ކޭޝް ފްލޯ ހަމަޖެއްސުމަށްޓަކައި ސަރުކާރުން ދޫކޮށްފައިވާ ސެކިއުރިޓީސްގެ އަދަދު 23.1 ބިލިއަން ރުފިޔާ އަށް އަރައިފި އެވެ.\nއެމްއެމްއޭ އިން އާއްމުކޮށްފައިވާ ތަފާސް ހިސާބުތަކަށް ބަލާ އިރު ޓީބިލް އަދި ޓީ ބޮންޑްގެ އައުޓްސްޓޭންޑިންގް އަދަދު އަހަރުން އަހަރަށް ބަލާ އިރު ވަނީ 14 ޕަސެންޓް މައްޗަށް ޖެހިލާފަ އެވެ.\nއެހެން ނަމަވެސް މަހުން މަހަށް ބަލާ އިރު މިއީ އެއް ޕަސެންޓްގެ ދަށްވުމެއް ކަމަށް އެމްއެމްއޭއިން ބުނެ އެވެ. މީގެ މައިގަނޑު ސަބަބަކީ އެ މުއްދަތުގާ ޓީބިލްގެ އައުޓްސްޓޭންޑިންގް އަދަދު އެއް ޕަސެންޓް ދަށަށް ދިއުމެވެ. މިއީ ގާތްގަނޑަކަށް 138.3 މިލިއަން ރުފިޔާގެ ދަށްވުމެ ކެވެ.\nޓީބިލްގެ އައުޓްސްޓޭންޑިންގް އަދަދު ދަށްވެފައިވަނީ ވިޔަފާރި ބޭންކުތަކާއި އެހެނިހެން މާލީ އިދރާތްތަކުން ޓީބިލްގައި އިންވެސްޓްކޮށްފައިވާ އަދަދު ދަށްވުމުން ކަމަށް އެމްއެމްއޭ އިން ބުނެ އެވެ. އެހެން ނަމަވެސް އަހަރުން އަހަރަށް ބަލާ އިރު ޖެނުއަރީ މަހު ޓީބިލްގެ ގޮތުގާ 5.1 ބިލިއަން ރުފިޔާ އިތުރުވެފައިވާ އިރު ޓީބޮންޑްގެ ގޮތުގައި 3.1 ބިލިއަން ރުފިޔާ ވަނީ އިތުރުވެފަ އެވެ.\nފާއިތުވެދިއަ ތިން އަހަރުގެ ތެރޭގައި ސަރުކާރުން ދޫކޮށްފައިވާ ޓީބިލް އަދި ޓީބޮންޑްގެ އަދަދު ދަނީ އިތުރުވަމުންނެވެ.\nއާއްމު ގޮތެއްގައި ޓީބިލް އަދި ޓީބޮންޑް ވިއްކައިގެން ދައުލަތުގެ ރިކަރެންޓް ހަރަދުތައް ބަލަހައްޓަމުންދާ އިރު، 2016 ވަނަ އަހަރު ނިމުނު އިރު ރާއްޖޭގެ ދަރަނި ވަނީ އިންތިހާ މައްޗަށް އަރާފަ އެވެ. އެގޮތުން މިދިޔަ އަހަރު ނިމުނު އިރު ވަނީ 36.9 ބިލިއަން ރުފިޔާ އަށް އަރާފަ އެވެ.\nމިދިޔަ ޖެނުއަރީ މަސް ނިމުނު އިރު ރާއްޖޭގެ އިގްތިސާދުގައި ހުރި ޖުމްލަ ފައިސާ 30.4 ބިލިއަނަށް އަރާފައިވާ ކަމަށް އެމްއެމްއޭ އިން ބުނެ އެވެ. މިއީ އަހަރުން އަހަރަށް ބަލާ އިރު ތިން ޕަސެންޓްގެ ދަށްވުމެކެވެ.


“ކޮރަލް ފެސްޓިވަލް”ގައި ރައީސް ސޯލިހު ބައިވެރިވެވަޑައިގެންފި – Dhen.mv\n"ކޮރަލް ފެސްޓިވަލް"ގައި ރައީސް ސޯލިހު ބައިވެރިވެވަޑައިގެންފި\nFebruary 25, 2020 - 10:33 pm\nރާއްޖޭގައި ފުރަތަމަ ފަހަރަށް ބޭއްވި "ކޮރަލް ފެސްޓިވަލް"ގައި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް ބައިވެރިވެވަޑައިގެންފިއެވެ. ކ.ތުލުސްދޫގައި ބޭއްވި މި ފެސްޓިވަލަކީ މޯލްޑިވްސް ކޮރަލް އިންސްޓިޓިއުޓުން އިންތިޒާމްކޮށްގެން ކުރިއަށްގެންދިޔަ ހަރަކާތެކެވެ.\nމި ހަރަކާތުގައި ޚާއްސަ މެހެމާނެއްގެ ގޮތުން ބައިވެރިވެ ވަޑައިގެންނެވީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙާއި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދެވެ.\nކޮރަލްފެސްޓިވަލަކީ ކަނޑުތަކާއި ފަރުތަކުގެ ދިރުންތަކާއި މެދު މީހުން ހޭލުންތެރިކޮށް، އެތަންތަން ރައްކާތެރިކުރުމަށް ފަރުދީ ގޮތުން ކުރެވޭނެ ކަންކަމަށް އަހުލުވެރިކުރަން ބޭއްވި 1 ދުވަހުގެ ފެސްޓިވަލެކެވެ. އަދި ރާއްޖޭގެ ކަނޑު ފަޅުގެ ރީތިކަމާއި، ކަނޑުގެ ދިރުންތަކާއި ގުޅޭ މަޢުލޫމާތު ދިނުމުގެ ސެޝަންތައް މި ފެސްޓިވަލްގައި ވަނީ ބާއްވާފައެވެ.\nމިއަދު ހެނދުނު ދިހައަކުން ފެށިގެން އިރުއޮއްސި ހައެއް ޖަހަންދެން ކުރިއަށް ގެންދިޔަ ހަރަކާތްތަކުގެ ތެރޭގައި ހިމަނައިގެން ކޮރަލް ސައިންޓިސްޓުންނާއި، ރިސަރޗަރސް ހިމެނޭގޮތަށް ޕެނަލް ޑިސްކަޝަންއެއްވަނީ ބާއްވާފައެވެ. އަދި ކަނޑުގެ ދިރުންތަކާއި ގުޅޭ މަޢުލޫމާތު އާއްމުންނާއި، ސްކޫލް ޔުނިވަރސިޓީ ދަރިވަރުންނާވެސްވަނީ ހިއްސާކޮށްފައެވެ.\nމީގެއިތުރުން ކަނޑުގެ ދިރުންތައް ބަލާލުމުގެ ފުރުސަތު ސްކޫލް ދަރިވަރުންނަށް ދިނުމަށް ސްނޯކްލިންގެ ހަރަކާތްތައްވެސް ވަނީ ހިންގާފައެވެ. އަދި ކަނޑުތަކުގެ ދިރުންތައް ޙިމާޔަތް ކުރުމަށް ކުރެވޭނެ ކަންތައްތަކާއި، އަދި ރާއްޖޭގެ ކަނޑުގެ ގާތަކާއި މުރަކައަށް ކުރިމަތިވަމުންދާ ނުރައްކާތައް ދައްކުވައިދޭ އާޓް އެގްޒިބިޝަނެއް ވެސް ވަނީ ބާއްވާފައެވެ.\nމި ފެސްޓިވަލްގެ ތެރެއިން އިއްޔެވަނީ ކަމާއިގުޅޭ ދާއިރާތަކުގެ ފަންނީ ބޭފުޅުން ހިމެނޭހެން ތަޖުރިބާ ހިއްސާކުރުމުގެ މަސައްކަތު ބައްދަލުވުމެއްވެސް ބާއްވާފައެވެ.


Kuli nudhehkey faraiythakah sarukaarun ehee vanee\nކައުންސިލް ހައުސިންގެ ދަށުން ކުލި ނުދެއްކޭ ފަރާތްތަކަށް ސަރުކާރުން އެހީވަނީ\n1000 ހައުސިންގް ފުލެޓް ފްލެޓް އެޕޯލޯ: ކައުންސިލް ހައުސިންއިން ގޯތި ލިބޭ، އަދި ކުލި ނުދެއްކޭ ފަރާތްތަކަށް ސަރުކާރުން އެހީ ވަނީ --- އަވަސް ފޮޓޯ\nސަރުކާރުގެ ބޯހިޔާވަހިކަން ފޯރުކޮށްދިނުމުގެ މަޝްރޫއުގެ ދަށުން އަޅާ ކައުންސިލް ހައުސިންގެ ދަށުން ފްލެޓް ލިބޭ މީހުންގެ ތެރެއިން ކުލި ނުދެއްކޭ މީހުންނަށް ސަރުކާރުން ކުލި ސަބްސަޓައިޒް ކޮށްދޭނެ ކަމަށް ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވެއްޖެ އެވެ.\nމަބްރޫކް މިހެން ވިދާޅުވެފައިވަނީ މިއަދު ކުރިއަށް ގެންދިޔަ ނޫސްވެރިންގެ ބައްދަލުވުމުގަ އެވެ. ސަރުކާރުގެ ހައުސިން މަޝްރޫގެ ދަށުން ފްލެޓް ލިބޭ، އެކަމަކު ކުލި ނުދެއްކޭ ފަރާތްތަކުގެ އަތުން ކުލި ނުނަގާނެ ކަމަށް ރައީސް ސޯލިހް ވަނީ ވައުދުވެވަޑައިގެންފަ އެވެ. މިކަމާ ގުޅިގެން މަބްރޫކް ވިދާޅުވީ ކައުންސިލް ހައުސިން ނުވަތަ ސޯޝަލް ހައުސިންގެ ދަށުން ބޯހިޔާވަހިކަން ލިބޭ ފަރާތްތަކަށް ސަރުކާރުން ކުލި ދެއްކުމުގައި ލުޔެއް ހޯދައިދެއްވާނެ ކަމަށެވެ. އެގޮތުން އެ ކެޓަގަރީ ތަކުގައި ފްލެޓް ލިބޭނީ ވަކި އަދަދަަކަށް ވުރެ ދަށިން އާމްދަނީ ލިބޭ އަދި ހާއްސަ ހާލަތެއްގައި އުޅޭ ފަރާތްތަކަށް ކަމަށެވެ.\nމިހާރު ސަރުކާރުން އިމާރާތް ކުރަމުންދާ އެޕޯލޯ ހައުސިންގެ ދަށުން ކައުންސިލް ހައުސިން އަށް ފުރުސަތު ހުޅުވާލާފައިވާކަން ފާހަގަކުރައްވަމުން މަބްރޫކް ވިދާޅުވީ ކުލީގެ ޖުމްލަ އަދަދު ނުދެއްކޭ ނުވަތަ ކުލިން ބައެއް ނުދެއްކޭ ފަރާތްތަކަށް ސަބްސަޓައިޒް ކޮށްދޭނެ ކަމަށެވެ. ނުވަތަ ކުލި އެއްކޮށް މާފް ކޮށްދެއްވާނެ ކަމަށެވެ.\n"އެކަން ކުރާނެ ގޮތްތަކެއް އަދި ނިންމާފައެއް ނުވޭ. ނަމަވެސް އެކަން ކުރާނީ ސަރުކާރުގެ ތެރެއިން،" މަބްރޫކް ވިދާޅުވި އެވެ.\nކުލި ސަބްސިޑައިޒް ކޮށްދޭ މަޝްރޫއެއްގެ މިސާލެއް ދައްކަވަމުން މަބްރޫކް ވިދާޅުވީ އެޕޯލޯ ހޯލްޑިންސް ކުންފުންޏާ ހަވާލުކޮށްގެން ސަރުކާރުން ހުޅުމާލޭގައި ކުރިއަށް ގެންދާ ބޯހިޔާވަހި ކަމުގެ މަޝްރޫއުގައި ހިމެނޭ ކައުންސިލް ހައުސިންގެ ކެޓަގަރީން 60 ފްލެޓު 5،500 ރުފިޔާ އަށް ކުއްޔަށް ދޭނެ ކަމަށެވެ.\nހުޅުމާލޭގެ ފުރަތަމަ ފިޔަވައްސާއި ދެވަނަ ފިޔަވަހީގައި ވެސް ކުރިއަށް ގެންދާ އެޕޯލޯ މަޝްރޫއުގެ ހައުސިން ޔުނިޓްތައް އަޅަނީ ތިން ކެޓެގެރީއަކަށް ބަހާލައިގެންނެވެ. އެއީ ކައުންސިލް ހައުސިން، މިޑްރޭންޖް ހައުސިން އަދި އެފޯޑަބަލް ހައުސިން އެވެ.\nސަރުކާރުން މަހަކަށް ލަފާ ކުރާ އަގުތައް\nކައުންސިލް ހައުސިން ކެޓެގަރީ (ދެ ކޮޓަރި): 5،500ރ.\nކައުންސިލް ހައުސިން ކެޓެގަރީ (ތިން ކޮޓަރި): 7،000ރ.\nއެފޯޑަބަލް ހައުސިން ކެޓެގަރީ (ދެ ކޮޓަރި): 8،600ރ.\nއެފޯޑަބަލް ހައުސިން ކެޓެގަރީ (ތިން ކޮޓަރި): 13،000ރ.\nމިޑްރޭންޖް ހައުސިން ކެޓެގަރީ (ދެ ކޮޓަރި އަދި ތިން ކޮޓަރި): 2،400ރ. އަށް ވުރެ ބޮޑު ނޫން އަދަދެއް\nމި މަޝްރޫއު 2023 ވަނަ އަހަރުގެ ކުރީކޮޅު ނިންމައިލެވޭނެ ކަމަށް ލަފާކޮށްފައިވާއިރު މި މަޝްރޫ އަކީ ޑިވެލޮޕާ ފައިނޭންސިންގެ ދަށުން ކުރިއަށް ގެންދިއުމަށް ހަމަޖެހިފައިވާ މަޝްރޫއެކެވެ.\nމި މަޝްރުއުގައި ކައުސިލް ހައުސިންގެ ދަށުން އަޅާނީ 120 ހައުސިން ޔުނިޓެވެ. މި ޔުނިޓްތަކުގައި ތަރައްގީކުރާ ދެ ކޮޓަރީގެ ފްލެޓްތަކުގައި ހުންނާނީ 650 އަކަފޫޓެވެ. ތިން ކޮޓަރީގެ ފްލެޓްތަކުގައި ހުންނާނީ 800 އަކަފޫޓެވެ. އެފޯޑަބަލް ހައުސިންގެ ދަށުން އަޅާނީ 220 ޔުނިޓެވެ. މި ކެޓަގަރީގެ ދެ ކޮޓަރީގެ ފްލެޓްތަކުގައި 650 އަކަފޫޓު ހުންނައިރު ތިން ކޮޓަރީގެ ފްލެޓްތަކުގައި 900 އަކަފޫޓު ހުންނާނެ އެވެ. މީގެ އިތުރުން މިޑްރޭންޖް ކެޓެގަރީގެ ދަށުން އަޅާ ދެ ކޮޓަރީގެ ފްލެޓްތަކުގައި 750 އަކަފޫޓު ހުންނައިރު ތިން ކޮޓަރީގެ ފްލެޓްތަކުގައި 1000 އަކަފުޓޫ ހުންނާނެ އެވެ. މި ކެޓެގަރީގެ ދަށުން އަޅާނީ 660 ޔުނިޓެވެ.\nރައީސް އިބްރާހިމް މުހައްމަދު ސޯލިހު ބޯހިޔާވަހިކަން ހައުސިން ޔުނިޓް + ހައުސިން މިނިސްޓްރީ އެޕޯލޯ ޓަވާސް މުހައްމަދު މަބްރޫކް އަޒީޒް\n"ތިމަރަފުށި ގެތައް ނޮވެމްބަރަށް ނިމޭނެ"


Furuvaalaa Bangladesh meehun hulhumale' ah gengosfi | Mihaaru\nފުރުވާލުމަށް ނިންމާފައިވާ ބަންގްލަދޭޝްގެ މީހުން ހުޅުމާލޭ ފެސިލިޓީއަށް ގެންދަނީ-- ފޮޓޯ: އެމްޕީއެލް\n13 މެއި 2020 - 01:16 28 comments\nމިމަހުގެ ކުރީކޮޅު ރައީސް އިބްރާހިމް މުހައްމަދު ސޯލިހް ވިދާޅުވެފައިވަނީ ބަންގްލަދޭޝްގެ 1،500 މީހުން އަނބުރާ ގައުމަށް ފޮނުވާލަން ނިންމާފައިވާ ކަމަށެވެ. ބަންގްލަދޭޝްގެ މީހުން ފޮނުވައިލުމުގެ މަސައްކަތް ކުރިއަށް ގެންދަވަނީ އެ ގައުމުގެ ސަރުކާރާ ވާހަކަ ދައްކައިގެން ކަމަށް ވެސް ރައީސް ވިދާޅުވި އެވެ.\nގައުމަށް ފޮނުވާލާ ބިދޭސީންގެ ތެރެއިން ބައެއް މީހުން އެމްޕީއެލްގެ ބަސްތަކުގައި މިރޭ ވަނީ ހުޅުމާލޭގެ ފޭސް ދޭއްގައި ހުންނަ ފެސިލިޓީއަކަށް ގެންގޮސްފަ އެވެ. ފުރަންވަންދެން އެމީހުން ތިބޭނީ އެތަނުގަ އެވެ.\nފުރުވާލުމަށް ނިންމާފައިވާ ބަންގްލަދޭޝްގެ މީހުން ހުޅުމާލޭ ފެސިލިޓީއަށް ގެންދަން ބަހަށް އަރުވަނީ-- ފޮޓޯ: އެމްޕީއެލް\nއެ މީހުން ހުޅުމާލެއަށް ގެންދިޔައީ ކާނިވާ ސަރަހައްދުގެ ބަސް ސްޓޮޕް ކައިރިއަށް އެއްކުރުމަށް ފަހުގަ އެވެ. ފުރަން ތައްޔާރުވެގެން އެތައް ސަތޭކަ ބިދޭސީން އެތަނަށް ގޮސް ތިއްބެވެ. އެ މީހުން ބަސްތަކަށް އެރުވީ ޕާސްޕޯޓާއި އެހެނިހެން ލިޔެކިޔުންތައް ބަލައި ޔަގީން ކުރުމަށް ފަހުގަ އެވެ.\nބިދޭސީން ފުރުވާލުމާ ގުޅޭ ގޮތުން ކަމާގުޅޭ އިދާރާއެއްގެ ބަހެއް އަދި ނުލިބޭތީ އެ މީހުން ގައުމަށް ފުރާނެ ދުވަހެއް އަދި ނޭނގެ އެވެ.\nރާއްޖެއިން މިހާތަނަށް ކޮވިޑް-19 އަށް 904 މީހުން ޕޮޒިޓިވް ވެފައިވާއިރު އޭގެ ތެރޭގައި ގިނައީ ބަންގްލަދޭޝްގެ މީހުންނެވެ. އަދި ކޮވިޑް-19 ޖެހުނު މީހުންގެ ތެރެއިން ރާއްޖެއިން މަރުވި ތިން މީހުންގެ ތެރެއިން އެކަކީވެސް ބަންގްލަދޭޝްގެ މީހެކެވެ.\nފުރުވާލުމަށް ނިންމާފައިވާ ބަންގްލަދޭޝްގެ މީހުން ހުޅުމާލޭ ފެސިލިޓީއަށް ގެންދަން ބަހަށް އަރުވަނީ: 1،500 މީހުން ފޮނުވާލަން ވަނީ ނިންމާފައި-- ފޮޓޯ: އެމްޕީއެލް\nބަންގްލަދޭޝްގެ މީހުންގެ މެދުގައި ކޮވިޑް-19 އާދަޔާ ޚިލާފު ބާރު މިނެއްގައި ފެތުރޭއިރު، އެ މީހުން ފޮނުވައިލުމަށް ސަރުކާރުން އަންނަނީ މި ދުވަސްވަރު މަސައްކަތްތަކެއް ކުރަމުންނެވެ. ފޮރިން މިނިސްޓަރު އަބްދުﷲ ޝާހިދު ދެ ފަހަރެއްގެ މަތިން ބަންގްލަދޭޝްގެ ފޮރިން މިނިސްޓަރަށް ގުޅުއްވައި އެކަމާ މެދު މަޝްވަރާ ކުރެއްވި އެވެ. އަދި އެ ކަމުގައި އެއްބާރުލުން ދެއްވާނެ ކަމުގެ ޔަގީންކަން ދެއްވި ފަހުން ވަނީ ބަންގްލަދޭޝްގެ އަސްކަރީ މަތިންދާބޯޓެއްގައި ވަނީ 68 މީހަކު އަނބުރާ ގެންގޮސްފަ އެވެ. އެއީ އެ ގައުމާއި ނޭޕާލްގައި ތިބި ދިވެހިން ގޮވައިގެން ރާއްޖެ އައި މަތިންދާބޯޓެކެވެ.\nބަންގްލަދޭޝްގެ މީހުން އަނބުރާ ފޮނުވާލުމުގެ އިތުރުން ތޮއްޖެހިގެން ދިރިއުޅޭ ބިދޭސީން އެހެން ފެސިލިޓީތަކަށް ބަދަލު ކުރުމުގެ މަސައްކަތްވެސް ސަރުކާރުން އަންނަނީ ކުރަމުންނެވެ. މިހާތަނަށް ހުޅުމާލެ އާއި ގުޅީފަޅުގެ ލޭބާ ކުއާޓާތަކަށް ބިދޭސީން ބަދަލުކޮށްފައިވެ އެވެ.\nއިތުރު ލިޔުންތައް ބަންގްލަދޭޝް އެމްޕީއެލް ރާއްޖެ-ބަންގްލަދޭޝް ބިދޭސީން ސަރުކާރު\nބަންގްލަދޭޝްގެ 1،000 މީހުން މިހާތަނަށް ފޮނުވާލައިފި


"ރިއެކްޓް" ތި ކުރަނީ މަޖުބޫރުންތަ؟ | Jazeera\t"ރިއެކްޓް" ތި ކުރަނީ މަޖުބޫރުންތަ؟ - Jazeera\n"ރިއެކްޓް" ތި ކުރަނީ މަޖުބޫރުންތަ؟\nހަމްދޫން ރަޝީދު April 23, 2019 62 views0\nމި ޒަމާނަކީ މީސްމީޑިއާގެ އަވާގައި އެންމެން ޖެހި އަވަދިވެފައިވާ ޒަމާނެވެ. މީސްމީޑިއާގެ އެޕްލިކޭޝަނެއްގެ ބޭނުން ނުކުރާ މީހަކު ނުހުންނާނެއެވެ. ވަކި އުމުރެއް ނެތެވެ. ވަކި ޖިންސެއްވެސް މިކަމުން އިސްތިސްނާއެއް ނުވެއެވެ. މީގެ ބޭނުން ނުކުރާ ތަނެއް ބޭނުން ނުކުރާ މާހައުލެއްނެތެވެ. ހިނގާ ކަމެއްގެ މަންޒަރު ވަގުތުން މީސްމީޑިއާއަށް ލައެވެ. އެންމެނަށް އެ ކަމެއް ދެއްކުމަށެވެ. ކޮންމެވެސް މެސެޖެއް ދިނުމަށެވެ.\nމިގޮތަށް މީސްމީޑިއާއަށް ލާ އެއްޗިއްސަށް ރިއެކްޓް ކުރެވޭއިރު އެންމެ ގިނަ މީހުން ފޮޓޯ އަދި މެސެޖްތައް ލަނީ ގިނަ ރިއެކްޓް ހޯދަން ކަމީ ޝައްކެއް އޮތްކަމެއްނޫނެވެ. މަޖާ ވާހަކައެއްނަމަ "ހަހަ" ރިއެކްޓް ކޮށްލާއިރު ހިތާމަވެރި ހަބަރެއް ނަމަ "ސޭޑް" ރިއެކްޓް ކޮށްލައެވެ. އެ ޕޯސްޓަކާމެދު އެ ރިއެކްޓްކުރި މީހާ ވިސްނި ކަން ހާމަ ކޮށްލުމުގެ ގޮތުންނެވެ.\nއެކި މީހުން މިކަމުގައި ވިސްނާ ގޮތްވެސް ތަފާތެވެ. ކޮންމެ ކަހަލަ ޕޯސްޓެއް ކުރިނަމަވެސް "ހަހަ" ރިއެކްޓް ކުރާ ރައްޓެހިން ފެނެއެވެ. ލައިކެއް ދިންނަމަވެސް އެއީ ބައެއްފަހަރު މަޖުބޫރުން ކުރާ ކަމެކޭ ހީވާ ފަހަރުވެސް އާދެއެވެ. ކޮންމެ ޕޯސްޓަކަށް ލައިކް ދޭތީއެވެ. އެންމެން "ލަވް" ރިއެކްޓް ކުރާ ޕޯސްޓަކަށް އެކަކު ލައިކެއް ދިނުމަކީވެސް ފެންނަ މަންޒަރެކެވެ. އެމީހަކާމެދު އެ ޕޯސްޓް ކުރި މީހަކު ދެވަނަ ވިސްނުމަކަށް ދާން ޖެހޭވަރުގެ ކަމަކަށް މިކަން ވެދެއެވެ.\nދެން އޮތީ ރިއެކްޓް ކުރަނީ ހަމަ އެ އަސަރު އެމީހަކަށް ކޮށްގެންތޯ އުފެދޭ ސުވާލެވެ. މަޖާ ނުވިއަސް މަޖާވި ކަމަަށް ހަދަނީ ބާވައެވެ؟ ދެރަ ނުވިއަސް ދެރަވިކަމަށް ދެއްކެނީ ބާވައެވެ؟ ނޫނީ އެހެން މީހުން ރިއެކްޓް ކުރާތީ ރިއެކްޓް ކުރަނީ ހެއްޔެވެ؟ ޖަވާބު ވަރަށް ސާފެވެ. މި ހުރިހާ ބާވަތެއްވެސް އުޅެއެވެ.\nކުރެވޭ ރިއެކްޓަކީ ބޮޑު ހައިޖާނަކަށް ވެސް ވެއެވެ. ލޯބިވެރިޔާއާއި ގުޅުން ކެނޑި, ރަހްމަތްތެރިންނާއި މޫނު ކެނޑޭ ހިސާބަށްވެސް އެކަން ދެއެވެ. ކުރާ ރިއެކްޓްގެ ސަބަބުން މެސެޖް ކޮށްގެން ސުވާލު ކޮށް ހަދާތަން ފެނެއެވެ. އޮޅިގެން ކުރެވޭ ރިއެކްޓަކީވެސް ނުރައްކާތެރި އެއްޗެކެވެ. މީހަކު މަރުވެގެން އުޅޭ ކަން އަންގައިދޭ ޕޯސްޓަކަށް މަޖާ ރިއެކްޓްއެއް ދިނީމާ ޕޯސްޓް ކުރި މީހާ ހިތަށް އަރާނީ ކީކޭ ހެއްޔެވެ؟ މިކަހަލަ ހާލަތްތައްވެސް ދިމާވެފައި އެބަ ހުއްޓެވެ.\nރިއެކްޓް ކުރުމުގައިވެސް ތަފާތު ކުރުން ގެންގުޅޭ ކަމީ ހަގީގަތެކެވެ. މުޖުތަމަޢުގައި ތަންކޮޅެއް ބަސްކިޔާ މީހެއްނަމަ ގަދަރުކުރުމުގެ ގޮތުން ހާލަތާއި ގުޅޭ ގޮތުން ރިއެކްޓް ކުރެވެއެވެ. ދޭދޭ އެކުވެރިންނާއި ދަންނަ މީހުންގެ ނަމަ އެކަމުގައިވެސް އޮންނާނީ އެއިރަކު ހިތަށް އެރި ގޮތެކެވެ.\nއެހެންކަމުން މީސްމީޑިއާގައި ރިއެކްޓް ކުރުމަކީވެސް ފާޑެއްގެ ހުނަރެކޭވެސް ބުނެވިދާނެއެވެ. އަދި އެކަމުގެ ސަބަބުންވެސް ހީނުކުރާވަރުގެ ކަންކަން ވެގެން ހިނގައިދާނެއެވެ.


SunOnline: Malaamai rahdhuvi nan board thah huree bas committeen faas nukoh!\nމަލާމާތް ރައްދުވި ނަންބޯޑުތައް ހުރީ ބަސް ކޮމިޓީން ފާސްނުކޮށް\nފާތިމަތު ސައީދު 25 Jun 2019, 13:07\nދަރުމަވަންތަ ހޮސްޕިޓަލުގެ ނަން ބޯޑުތައް ---\nގިނަ ބައެއްގެ ފާޑު ކިޔުން އަމާޒުވި ދަރުމަވަންތަ ހޮސްޕިޓަލުގެ ނަންބޯޑުތަކުގައި ނަންތައް ޖަހައި ހަރުކުރީ ބަސް ކޮމިޓީން ފާސް ނުކުރަނީސް ކަން 'ސަން' އަށް އެނގިއްޖެ އެވެ.\nދަރުމަވަންތަ ހޮސްޕިޓަލުގައި ނަންބޯޑު ހަރުކޮށްފައި ވަނީ ދިވެހި އާ ބަސްތަކެއް އުފައްދައިގެންނެވެ. ނަންބޯޑުތައް ހަރުކުރުމުން ގިނަ ބަޔަކު ވަނީ އެ ބަސްތަކަށް ފާޑު ކިޔުން އަމާޒުކޮށްފަ އެވެ.\n'ސަން' އަށް އެނގިފައިވާ ގޮތުން އެ ބަސްތަކަކީ ބަސް ކޮމިޓީގެ ދަށުން އެކުލަވާލި ފަންނީ ކޮމިޓީން އުފައްދާފައިވާ ބަސްތަކެކެވެ. އަދި ފަންނީ ކޮމިޓީން އުފަން ކުރި އެ ބަސްތައް އައިޖީއެމްޗުގެ ބޯޑްގައި މަޝްވަރާކޮށް ބަސްތައް ފާސްކުރަން ބަސް ކޮމިޓީއަށް ފޮނުވަން ބަސް ކޮމިޓީން އޮތީ އަންގާފައިކަން އެނގިފައިވެ އެވެ.\nއެކަމަކު ބަސް ކޮމިޓީގެ އެންގުމާ ހިލާފަށް، އެ ބަސްތައް ފާސްކުރަން ބަސް ކޮމިޓީއަށް ނުފޮނުވާ އައިޖީއެމްޗުން ވަނީ ދަރުމަވަންތަ ހޮސްޕިޓަލުގައި ނަން ބޯޑު ހަރުކޮށްފަ އެވެ.\nފަންނީ ކޮމިޓީގެ މުގައްރިރަކީ ހަމްދޫން ހަމީދު އެވެ. އޭގެ އިތުރުން ބަސް ކޮމިޓީގެ ބައެއް މެމްބަރުން ހިމެނިވަޑައިގަންނަވަ އެވެ.\nބަސް ކޮމިޓީގެ މެމްބަރަކު 'ސަން' އަށް ވިދާޅުވީ ދަރުމަވަންތަ ހޮސްޕިޓަލުގައި ނަން ބޯޑު ހަރުކުރީ ބަސް ކޮމިޓީން ބަސްތައް ފާސް ނުކުރަނީސް ކަމަށެވެ. މިހާރު އަލުން އެ ބަސްތައް ދިރާސާކޮށް ބަސް ކޮމިޓީއިން ފާސްކުރަން އުޅޭކަން ވަނީ އެނގިފަ އެވެ. އާ ލަފުޒެއް ރަސްމީ ވަނީ، ބަސް ކޮމިޓީއިން ފާސްކުރުމުން އެވެ.\nދަރުމަވަންތަ ހޮސްޕިޓަލްގެ، "ސްމޯކް ސްޓޮޕް ލޮބީ" އަށް ދީފައިވާ ނަމަކީ، "ދުން މަތަ ލޮބީ" އެވެ.\nސްޓްރައިލް ކޮރިޑޯ ދިވެހިކޮށް، ދީފައިވާ ނަމަކީ، "އަގީމު ސަރައްކާލި" އެވެ. އަދި އެއްޗިހި ދޮވެ ސާފުކުރުމަށް ފަހު ތަކެތި ރައްކާ ކުރާ ކޮޓަރީގެ ބޭރުގައި ޖަހާފައި ވަނީ، "އަރެސް ދޮވެ ބަހައްޓާ ކޮޓާރު" މިހެން އެވެ. މިބަސްތަކަށް އެތައް ބަޔަކު ވަނީ މަލާމާތް ވެސް ކޮށްފަ އެވެ.\nސަރުކާރު މުވައްޒަފުންނަށް ހާއްސަ އަދަބީ އޮންލައިން ކޯހެއް\nފުބަރަންދުގައި ކުރިއަށް ގެންދާ ކޯސްތަކަށް ހޫނު ތަރުހީބެއް\nއަދަބީ އޮންލައިން ކޯސްތަކަށް ހާހަކަށް ވުރެ ގިނަ މީހުން


Vettunu Indonesia flight ge kalhufoshi kan'du adin nagaifi, maruvi meehun dhenegathumuge masahkaiy kuriah - One Online\nނޭވީ ޑައިވަރުން ހޯދި ވެއްޓުނު އިންޑޮނޭޝިއާ ފްލައިޓުގެ ބައެއް ---\nވެއްޓުނު އިންޑޮނޭޝިއާ ފްލައިޓުގެ ކަޅުފޮށި ކަނޑުއަޑިން ނަގައިފި، މަރުވި މީހުން ދެނެގަތުމުގެ މަސައްކަތް ކުރިއަށް\nއިންޑޮނޭޝިއާގެ ވެރިރަށް ޖަކާޓާއިން ފުރައިގެން އިރުމަތީ ކަލިމަންޓަން ޕްރޮވިންސްގެ ޕޮންޓަނަކަށް ދަތުރުކުރަނިކޮށް ވެއްޓުނު ފްލައިޓުގެ ކަޅުފޮށި ކަނޑުއަޑިން ނަގައިފިއެވެ.\nމިދިޔަ ހޮނިހިރު ދުވަހު ޖާވާ ކަނޑަށް ވެއްޓުނު އެ ފްލައިޓުގެ ކަޅުފޮށި އޮތް ސަރަހައްދު ހޯދުމަށްފަހު، ކަނޑުއަޑިން ކަޅުފޮށި ނަގާފައިވަނީ އިންޑޮނޭޝިއާގެ ނޭވީ ޑައިވަރުންނެވެ.\nނޭވީގެ 160 ޑައިވަރުންނާއެކު ހިންގާ އެ އޮޕަރޭޝަނުގައި ނެގި ފްލައިޓުގެ ކަޅުފޮށި ހަވާލުކުރުމަށް ހަމަޖެހިފައިވަނީ ފްލައިޓު ވެއްޓުނު ހާދިސާގެ ތަހުގީގުކުރާ އިންޑޮނޭޝިއާގެ ނޭޝަނަލް ޓްރާންސްޕޯޓޭޝަން ސޭފްޓީ ކޮމިޓީ (އެންޓީއެސްސީ) އާއެވެ.\nއިންޑޮނޭޝިއާގެ އެއާ ޗީފް މާޝަލް، ހާދީ ޓާޖަންޓޯ ވިދާޅުވީ ކޮކްޕިޓް ވޮއިސް ރެކޯޑަރެއްގެ ގޮތުގައި ބޭނުންކުރާ ދެވަނަ ކަޅުފޮށި ވެސް ވަރަށް އަވަހަށް ފެންނާނެ ކަމަށާއި ހަމަ އެ ސަރަހައްދުން އެ ކަޅުފޮށީގެ ސިގްނަލް ލިބެމުންދާ ކަމަށެވެ.\nފްލައިޓުގެ ކަޅުފޮއްޓާއި ފްލައިޓުގެ ބައިތައް ހޯދުމުގެ މަސައްކަތް ކުރަމުން އަންނަނީ ރިމޯޓުކޮށް އޮޕަރޭޓުކުރެވޭ ވެހިކަލެއް ޖަކާޓާގެ އުތުރުން އޮންނަ ލަންކަންގް އަދި ލާކީ އައިލެންޑް ކަނޑުގެ ސަރަހައްދަށް ފޮނުވައިގެންނެވެ. ކަޅުފޮށީގެ ސިގްނަލް ހޯދުމަށް "ޕިންގް ލޮކޭޓަރު" ވެސް ބޭނުންކުރެއެވެ.\nވެއްޓުނު ސްރިވިޖާޔާ އެއާ ޖެޓްއަކީ 26 އަހަރުވީ ފްލައިޓެކެވެ. ކޮވިޑް 19އާ ގުޅިގެން މިދިޔަ އަހަރުގެ މާޗްމަހު ދަތުރުތައް މެދުކަނޑާލުމަށް އެ އެއާލައިނުގެ ދަތުރުތައް އަލުން ފަށާފައިވަނީ މިދިޔަ މަހުގެ 14 ވަނަ ދުވަހު ހެދި ރައްކާތެރިކަމުގެ އިންސްޕެކްޝަނުން ފާސްވުމުންނެވެ. އެ އެއާލައިނުން ކޮމާޝަލް ދަތުރުތައް ފަށާފައިވަނީ މީގެ އަށް ދުވަސް ކުރިންނެވެ.\nއިންޑޮނޭޝިއާގެ ކަމާބެހޭ އިދާރާތަކުން އަންނަނީ ފްލައިޓު ވެއްޓުނު ހާދިސާގައި މަރުވި މީހުންގެ ހަށިގަނޑުތައް ދެނެގަތުމުގެ މަސައްކަތް ވެސް ކުރަމުންނެވެ. އެގޮތުން މިހާތަނަށް އެކަކު ވަނީ ދެނެގަނެފައެވެ. އެއީ އުމުރުން 29 އަހަރުގެ ފްލައިޓް އެޓެންޑެންޓް އޮކީ ބިސްމާގެ ހަށިގަނޑެވެ. އޭނާގެ ހަށިގަނޑު ދެނެގަނެފައިވަނީ އޭނާގެ ފިންގާޕްރިންޓް ބޭނުންކޮށްގެންނެވެ.\nމިހާތަނަށް އެ ފްލައިޓުން ދަތުރުކުރި 74 މީހެއްގެ ހަށިގަނޑު ވަނީ ހޯދައިފައެވެ. ޑީއެންއޭ ޓެސްޓުތަކުން މަރުވި މީހުން ދެނެގަތުމަށް އާއިލާ މެންބަރުންގެ ޑީއެންއޭ ނެގުމުގެ މަސައްކަތް ވެސް އަންނަނީ ކުރަމުންނެވެ.\nޔޫކޭ އިން ފެނުނު ވޭރިއަންޓްގެ ނުރައްކާ ބޮޑުވެ އެގައުމުގެ ހާލަތު އިތުރަށް ގޯސްވަނީ\nއިރާގުގައި ޖާނުންފިދާވެގެން ދިން ހަމަލާގެ ޒިންމާ އައިއެސް އިން ނަގައިފި\nލަންކާގެ ހެލްތު މިނިސްޓަރު ކޮވިޑަށް ޕޮޒިޓިވްވެއްޖެ


Tunisia Ge Riyaasee Candidate Eh Hayyaru Kohfi - Vaguthu\nޓިއުނޭޝިއާގެ ރިޔާސީ ކެންޑިޑޭޓަކު ހައްޔަރުކޮށްފި\nއަންނަ މަހު ޓިއުނޭޝިއާގައި އޮންނަ އާއްމު އިންތިޚާބުގައި ވާދަކުރާ ނަބީލް ކަރޯއީ ހައްޔަރުކޮށްފިއެވެ. މީޑިއާ ރިޕޯޓްތައް ބުނާ ގޮތުގައި ނަބީލް ހައްޔަރުކުރީ މަނީލޯންޑްރިން އާއި ޓެކްސްއަށް އޮޅުވާލުމުގެ ތުހުމަތުގައެވެ.\nބޮޑެތި ތުހުމަތުތަކެއްގައި އޭނާ ހައްޔަރު ކުރި ނަމަވެސް އިންތިޚާބުގައި ވާދަކުރާ ކެންޑިޑޭޓުންގެ ލިސްޓުން އޭނާ އުނިނުކުރާނެ ކަމަށް އިލެކްޝަންގެ އޮފިޝަލުން ވިދާޅުވިއެވެ.\n"އަދި އަޅުގަނޑުމެންނަށް ލިބިފައި ހުރި މައުލޫމާތައް ބަލާފައި ނަބީލަކީ ރިޔާސީ ކެންޑިޑޭޓެއް. ކެންޑިޑޭޓުންގެ ލިސްޓްގައި އޭނާގެ ނަން އޮންނާނެ." އިންތިޚާބާއި ބެހޭ ކޮމިޝަންގެ ރައީސް ބަފުއޮން ވިދާޅުވިއެވެ.\nޓިއުނޭޝިއާގައި ރިޔާސީ އިންތިޚާބު ބާއްވަން ތާވަލް ކޮށްފައި ވަނީ ސެޕްޓެމްބަރ މަހުގެ 15 ވަނަ ދުވަހުއެވެ. ނަބީލް ނިސްބަތްވާ ސިޔާސީ ޕާޓީކަމަށްވާ ޤަބްލް ޓައުންސް އިން ބުނީ ނަބީލްގެ މައްޗަށް ތުހުމަތުތަކެއް ކޮށްފައި ވަނީ ސިޔާސީ މަޤުޞަދެއްގައި ކަމަށެވެ.\nހައްޔަރުކޮށްފައިވާ ނަބީލަކީ ޓިއުނޭޝިއާގައި ފާހަގަ ކޮށްލެވޭ މަހުޖަނެކެވެ. އުމުރުން 56 އަހަރުގެ ނަބީލަކީ އިންތިޚާބު ކާމިޔާބު ކުރުން ވެސް އެކަށީގެންވާ ވަރުގެ މަގުބޫލް ކެންޑީޑޭޓެއް ކަމަށް މީޑިއާ ރިޕޯޓްތައް ބުނެއެވެ. ނަމަވެސް އޭނާ ހައްޔަރުކޮށްފައި ހުރުމަކީ ކެމްޕޭނަށް އެޅޭނެ ވަރަށް ބޮޑު ހުރަހެކެވެ.\n26 ކެންޑިޑޭޓުން ވާދަކުރާ ޓިއުނޭޝިއާގެ ރިޔާސީ އިންތިޚާބުގައި ނަބީލް ފިޔަވައި ދެން އިންތިޚާބު ކާމިޔާބު ކުރުން އެންމެ ގާތީ މިހާރުގެ ބޮޑުވަޒީރު ޔޫސުފް ޝަހީދު އެވެ.\nޓިއުނޭޝިއާގައި ރިޔާސީ އިންތިޚާބެއް އަންނަ މަހު ބާއްވަނީ އެގައުމުގައި އެންމެ ފަހުން ވެރިކަން ކުރެއްވި ބެޖީ ކައިދް އެބެސްބީ އުމުރުން 92 އަހަރުގައި މިދިޔަ މަހު މަރުވުމުންނެވެ.\nޓިއުނޭޝިއާގެ ޤާނޫނު އަސާސީ އޮންނަ ގޮތުން ހާރިޖީ ސިޔާސަތާއި، ގައުމުގެ ދިފާޢީ ކަންތައްތައް ބަލަހައްޓާނީ ގައުމުގެ ރައީސް އެވެ. އެހެނިހެން ދާހިލީ ކަންކަން ބަލަހައްޓާނީ ޤާނޫނު ހަދާ މަޖިލީހުން އިންތިޚާބު ކުރާ ބޮޑުވަޒީރެކެވެ.\nކޮވިޑް-19: ނުރައްކާ ބޮޑުވެ ޓިއުނީޝިއާގައި ކާފިއު ހިންގަނީ\nމެޗު ޕްރިވިއު: ޓިއުނީޝިއާ – ޕެނަމާ\nމެޗު ޕްރިވިއު: ބެލްޖިއަމް – ޓިއުނީޝިއާ


Zimbabwe Ge Bayvvi Thaareehee Inthihaabuge Vote Gunun Kuriah - Vaguthu\n1 އަހަރު ކުރިން ( ޖުލައި 31, 2018 )\nނަންގަގްވާ ވޯޓު ލަނީ\nދިގު މުއްދަތެއް ވަންދެން ޒިމްބާބްވޭގައި ވެރިކަން ކުރެއްވި ރޮބަޓް މުގާބޭގެ ވެރިކަން ވެއްޓުމަށްފަހު، ޒިމްބާބްވޭގައި ބޭއްވި ފުރަތަމަ ރިޔާސީ އިންތިޙާބުގެ ވޯޓު ގުނުން ކުރިއަށް އެބަ ދެއެވެ. މި އިންތިޙާބުގެ ވޯޓު ލުން ކުރިއަށް ގެންގޮސްފައިވަނީ އިއްޔެއެވެ.\nޒިމްބާބްވޭގެ އިލެކްޝަންސް ކޮމިޝަނުން ހާމަކޮށްފައިވާ ގޮތުގައި އިއްޔެ ބޭއްވި އިންތިޙާބުގައި ވޯޓު ލުމަށް، ފަސް މިލިޔަން މީހުންނަށްވުރެ ގިނަ މީހުން ރަޖިސްޓްރީ ކޮށްފައިވެއެވެ. ވޯޓުލާން، ރަޖިސްޓްރީ ކޮށްފައި ތިބި މީހުންގެ ތެރެއިން 75 އިންސައްތަ މީހުން ވޯޓް ލާން ނިކުތްކަމަށްވެސް، އެފަރާތުން ހާމަކޮށްފައިވެއެވެ.\nއިލެކްޝަންސް ކޮމިޝަނުގެ ވެރިޔާ ބުނެފައިވާ ގޮތުގައި، މި ކަމުގެ އެންމެ ބޮޑު ސަބަބަކީ، ވޯޓުގެ ކުރިން، މީހުން ހޭލުންތެރިކަން އިތުރުކުރުމަށް ކުރި މަސައްކަތްތަކެވެ.\nވޯޓު ގުނުމުގެ މަސައްކަތް، ވޯޓު ލުން ކުރިއަށް ގެންދިޔަ މަރުކަޒުތަކުގައި ކުރަމުންދިޔަކަމުގައިވިޔަސް، އެއްވެސް ވަގުތީ ނަތީޖާއެއް އަދި، ހާމަކޮށްފައި ނުވެއެވެ.\nބައިނަލްއަޤުވާމީ ނޫސްތަކުން ބުނެފައިވާ ގޮތުގައި މި އިންތިޙާބުގައި، އެޤައުމުގެ ރައީސްކަމުގެ މަޤާމަށް، ޖުމުލަ 23 ފަރާތުން ކުރިމަތިލައްވާފައިވެއެވެ. އޭގެތެރޭގައި، މިހާރުވެސް އެމަޤާމުގައި ހުންނެވި، އެމާސަން ނަންގަގްވާވެސް ހިމެނެއެވެ.\nރިޕޯޓްތައް ބުނާ ގޮތުގައި އެޤައުމުގެ ވެރިރަށް ހަރޭރޭގެ ބައެއް ސަރަޙައްދުތަކުގައި ހުރި ވޯޓު ލާ މަރުކަޒުތަކުގައި ދިގު ކިއުތަކެއް ހަދާފައިވެއެވެ. ބައެއް ކިއުތައް، ވޯޓު ލާ ގަޑީގެ ކުރިން ހަދާފައިވާއިރު، ބައެއް ކިއުތަކުގައި މީހުން، ހަ ގަޑިއިރަށްވުރެވެސް ގިނަ އިރު ތިބެން ޖެހުނެވެ.\n2002 ވަނަ އަހަރަށް ފަހު، މި އިންތިޙާބުގައި ވިލާތު އިއްތިޙާދު (އީޔޫ) އާއި އެމެރިކާގެ އޮބްޒާވަރުންނަށް ކަންތައްތައް ބަލާލުމުގެ ފުރުޞަތުވެސް ދީފައިވެއެވެ.\nއިންތިޙާބު އޮބްޒާވް ކުރުމުގެ މަސައްކަތުގައި ހަރަކާތްތެރިވި، އދ. ގެ އޮފިޝަލުން ފާހަގަކޮށްފައިވާ ގޮތުގައި، އިންތިޙާބު އިންތިޒާމު ކުރުމުގައި، އިންސާފުން ބޭރުން، ދެ ފުށް ނުފެންނަ ގޮތަށްވެސް ކަންތައްތަކެއް ކޮށްފައިވެއެވެ. ހަމައެހެންމެ، ވޯޓު ލުން ކުރިއަށް ދިޔަ ވަގުތު، މީޑިޔާގެ ބޭނުންވެސް ނަހަމަ ގޮތުގައި ހިފާފައިވާކަން، ފާހަގަކޮށްފައިވެއެވެ.\nކޮވިޑް-19 އާއި ގުޅޭ ކޮރަޕްޝަން މައްސަލައެއްގައި ޒިމްބާބްވޭ ހެލްތު މިނިސްޓަރަށް ދައުވާ އުފުލައިފި\nޒިމްބާބްވޭ އިން މީހަކު މަރުވެއްޖެ


Dhaulathuge kharadhaai gaumuge tharahgee: eh tharaadhakun kiran undhagoo dhe ethi\nދައުލަތުގެ ޚަރަދާއި ގައުމުގެ ތަރައްގީ: އެއް ތަރާދަކުން ކިރަން އުނދަގޫ ދެ އެތި\n2007 ވަނަ އަހަރު މުޅި ދުނިޔެއަށް ކުރިމަތިވި އިޤްތިޞާދީ ހީނަރުކަމުގެ އަސަރު ދިވެހިރާއްޖެ އަށް ވެސް ވަނީ ކޮށްފައެވެ. އިގްތިޞާދީ ހީނަރުކަމުގެ ތެރޭގައި ތަރައްގީ ވެފައިވާ ގައުމު ތަކުގައި އެތައް ޒަމާނެއް ވަންދެން ހިންގަމުންއައި ބޭންކްތައް ވަނީ ބަނގުރޫޓް ވެފައި އެވެ. ކުންފުނިތައް ވަނީ ދަރަނިވެރި ވެފައެވެ. ގައުމުތައް ވަނީ ފަގީރުވާން ފަށާފައެވެ. އެ އިޤްތިޞާދީ ހީނަރުކަމުގެ އަސަރު ރާއްޖޭގެ ނާޒުކު އިޤްތިޞާދަށް ވެސް ފޯރައި، ވެއްޓެމުންދާ ވަޅުގަނޑު ރާއްޖޭގެ މަރުކަޒީ ބޭންކުގެ ގަވަރުނަރު ސިފަކޮށްފައި ވަނީ ކާރިސާއެއްގެ ގޮތުގައެވެ.\nތިމާއަށް ލިބޭ އާމްދަނީ މަދުވެގެން ދާހިނދެއްގައި، ދިރިހުރުމަށްޓަކައި އެމީހަކު ފުރަތަމަ ވެސް ކުރާނެ ކަމަކީ އޭނާ ކުރާ ހަރަދުތައް ކުޑަކުރުމެވެ. ދުވަހުން ދުވަހަށް ކުރެވޭ ބޭކާރު ހަރަދުތައް މަދުކޮށް، ލިބޭ އެއްޗަކުން ދެކޮޅު ޖެއްސޭތޯ މަސައްކަތް ކުރާނެއެވެ. ހަމަ އެފަދައިން ގައުމުތަކުގެ އިޤްތިޞާދު ހީނަރު ވަމުންދާ ދަނޑިވަޅެއްގައި އެގައުމުތައް “ދިރިހުރުމަށްޓަކައި” ކުރަންޖެހޭ އެންމެ މުހިއްމު ކަމަކީވެސް ޚަރަދު ކުޑަކުރުމެވެ. 2007 ވަނަ އަހަރުން ފެށިގެން ދުނިޔޭގެ އެކިގައުމުތަކަށް ދިމާވަމުންދިޔަ ހިތްދަތި ކަންތައްތައް މޮނިޓަރ ކުރަމުންދިޔަ ވޯލްޑް ބޭންކާއި އައިއެމްއެފް އިން ވެސް ގައުމުތަކަށް ލަފާ ދެމުން ދިޔައީ ޚަރަދުތައް ކުޑަކުރުމަށެވެ. އެހެން ނޫންނަމަ، ގައުމުތަކުގެ އިޤްތިޞާދު ފުނޑިގެން ހިނގައިދާނެ ކަމުގެ އިންޒާރު ދެމުން ދިޔައެވެ. ހަމަ އެއިންޒާރުތައް ދިވެހިރާއްޖެ އަށް ވެސް ވަނީ ދީފައެވެ.\nނަމަވެސް ދައުލަތުގެ ޚަރަދު ކުޑަކުރުމަކީ އެއްވެސް ގައުމަކަށް ފަސޭހަ ކަމަކަށް ނުވެއެވެ. ޚަރަދު ކުޑަކުރުމަށް އުނދަގޫވާ ގިނަ ސަބަބު ތަކުގެ ތެރެއިން އެއްކަމަކީ ސިޔާސީ ނުފޫޒެވެ. ނުވަތަ ސިޔާސީގޮތުން ފިތިފައި ތިބެންޖެހުމެވެ. އެނުފޫޒު އަންނާނީ ހަމައެކަނި ސިޔާސީ ޕާޓީތަކުގެ ފަރާތަކުން ނޫނެވެ. އާއްމު ރައްޔިތުންގެ ފަރާތުން ވެސް އެ ޕްރެޝަރ އެގައުމެއްގެ ސަރުކާރު ހިންގެވުމާއި ހަވާލުވެގެން ތިބޭބަޔަކަށް އޮންނާނެއެވެ.\nދައުލަތުގެ ޚަރަދު ކުޑަކުރުމުގެ އެއް އަސާސްއަށް ބަލާއިރު، ދައުލަތުން އެގައުމެއްގެ ތަރައްގީ އަށް ހިންގަން ރާވާފައި ހުންނަ މަޝްރޫޢުތައް ހުއްޓާލަން މަޖުބޫރު ވެއެވެ. ނުވަތަ މަޑުޖައްސާލަން ޖެހެއެވެ. މިކަމުގެ ސަބަބުން ސަރުކާރުތަކަށް ކުރިމަތި ވެގެންދާނެ ޕްރެޝަރަކީ ދިވެހިންނަށް ވެސް މިއަދު އާކަމަކަށް ނުވާނެއެވެ. 2007 ވަނަ އަހަރުން ފެށިގެން ހިނގަމުންދާ ކަންތައްތައް ބަލާލައިފި ނަމަ އެކަންކަން ވަރަށް ސާފުކޮށް ފެންނާނެ އެވެ. ދިވެހިރާއްޖޭގެ އިޤްތިޞާދަށް ކާރިސާ އެއް ކުރިމަތި ވެގެންދިޔަ އެއްސަބަބު ކަމުގައި މިކަންވުމަކީ އެއްވެސް ތަޖުރިބާކާރެއް ދެކޮޅު ހަދާނެކަމެއް ނޫނެވެ.\n2004 ވަނަ އަހަރުން ފެށިގެން ދިވެހިރާއްޖެއަށް އަންނަމުން ދިޔަ ސިޔާސީ ރިފޯމްތަކާއި އާ ގާނޫނު އަސާސީގެ ސަބަބުން ރައްޔިތުންނަށް ލިބިދިން ހައްގުތަކުގެ ތެރެއިން ދައުލަތުގެ ހަރަދުތައް ދިޔައީ މަތިވަމުންނެވެ. ހަމަ އެފަދައިން އިޤްތިޞާދީހީނަރުކަން ކުރިމަތިވި ދަނޑިވަޅު، ދިވެހިރާއްޖޭގެ ބޭއްވުނު ފުރަތަމަ މަލްޓިޕާޓީ ރިޔާސީ އިންތިހާބު އޮތީ ބޯމަތި ވެފައިއެވެ. އެހެންކަމުން އޭރުގެ ސަރުކާރަށް ވެސް މަޖުބޫރުވެގެން ދިޔައީ ރާއްޖެ “އާއުސްމިންތަކަކަށް” ގެންދިއުމަށްޓަކައި، ހަރަދު “ބޮޑު” ކުރާށެވެ. އެތައް ބައިވަރު ޕްރޮޖެކްޓް ތަކެއް އިޢުލާން ކުރެވިގެން ދިޔައެވެ. އަދި އެތައް ބައިވަރު ރައްޔިތުން ތަކަކަށް އާ ވަޒީފާތައް ލިބިގެންދިޔަ އަހަރެއް ކަމުގައި 2008 ވަނަ އަހަރު ވެގެންދިޔައެވެ. އެހެންކަމުން ދިވެހިރާއްޖޭގެ އިޤްތިޞާދަށް މުގުރަމުން ދިޔަ ރާޅުތައް ދިޔައީ ބޮޑުވަމުންނެވެ.\nއައިއެމްއެފް އާއި ވޯލްޑް ބޭންކްގެ ގޮވާލުންތަކަށް މައުމޫނު ސަރުކާރުން މާބޮޑު ފިޔަވަޅުތަކެއް އަޅާފައިނުވާތީ، އެކަމަށް ފާޑުކިޔަމުން ވެރިކަމާއި ހަވާލުވި އެމްޑީޕީގެ ސަރުކާރަށް ވެސް ހަމަ ޖެހުނީ އެ މަގުން ހިނގާށެވެ. އިޤްތިޞާދު ސަލާމަތް ކުރަން ބޭނުންނަމަ، މަޖުބޫރު ވެފައި އޮތީ ޚަރަދު ކުޑަކުރުމަށެވެ. ހިތްހަމަ ޖެހޭ ދިރިއުޅުމެއް ހޯދުމަށް ފުރަތަމަ “ހިތި ބޭސް ބޯންޖެހޭނެ” ކަމަށް ބުނުމުން، އިޤްތިޞާދީ މާހިރުން ވިސްނީ ސަރުކާރުން ވަރަށް ބޮޑަށް ޚަރަދުތައް ކުޑަކުރާނެ ކަމަށެވެ. ނަމަވެސް ސިވިލް ސާވިސްގެ މުވައްޒަފުންގެ މުސާރައިން އުނިވި ބައެއް ފިޔަވާ ޚަރަދު ކުޑަކުރުމަށް މާބޮޑު މަސައްކަތްތަކެއް ކޮށްފައި ނުވާކަމަށް ތަޖުރިބާކާރުން ވަނީ ބުނެފައެވެ. އެހެން ދިމަދިމާލުގެ ޚަރަދުތައް އޭރުވެސް ހުރީ “މެކުހަށް” ޖަހާފައެވެ.\nނަޝީދުގެ ވެރިކަމުގައި ރާއްޖޭގެ ރަށްތަކަށް ތަރައްގީ ގެނައުމަށް ބޮޑެތި “މެގަ ޕްރޮޖެކްޓް”ތައް ވަނީ ފަށާފައެވެ. އަދި ބައެއް ޕްރޮޖެކްޓްތައް ވަނީ ނިންމަންވެސް ނިންމާފައެވެ. 30 އަހަރުން ނުވި “ބައެއް” ކަންކަން އެންމެ3އަހަރުން ވެގެން ދިއުމުން، ބައެއް ރައްޔިތުންނަށް ހިތްހަމަޖެހުން ގެނުވިއެވެ. ނަމަވެސް އިޤްތިޞާދު ހުން އައިސް ރަޖާލާން ޖެހިފައި އޮތް ވަގުތު އެކަން ނުކުރުމުން، ގައުމަށް ޖެހިފައި އޮތް އިޤްތިޞާދީހުންގަނޑު ދިޔައީ ރަތްވަމުން ނެވެ.\nދައުލަތުން ޚަރަދުކުރުމުގެ ބަދަލުގައި ބޭރުގެ އިންވެސްޓަރުން ގެނެސްގެން ތަރައްގީ ކުރަން ރޭވިފައި އޮތް ރޭވުމަކީ އިޤްތިޞާދީ ވިސްނުމަކުން ބަލާއިރު ރަނގަޅު މޮޅު ވިސްނުމެއް ކަމުގައި ވިޔަސް، އެންމެ އެދެވޭގޮތަށް އެކަން3އަހަރު ދުވަހުގެ ތެރޭ ކުރެވިފައެއް ނުވެއެވެ.\nވޭތުވެދިޔަ ގާތްގަނޑަކަށް5އަހަރެއްހައި ދުވަސްތެރޭ ފެނިފައިވާ ކަންތައްތަކަށް ބަލާއިރު، ތަރައްގީ އަށް މަސައްކަތް ކުރެވިފައި އެބަހުއްޓެވެ. އެކަންކަމުގެ ސަބަބުން ރައްޔިތުން ރުއްސުނެވެ. ޕްރެޝަރުތައް ކުޑަކުރެވުނެވެ. ނަމަވެސް ޚަރަދު ކުޑަކުރުން އޮތީ އެކިބާކޮށްފައި ބާއްވާފައެވެ. ގައުމު ތަރައްގީ ގެ ކަނޑުގައި ދުއްވޭނީ، ގައުމުގެ އިޤްތިޞާދީކުރިއެރުމުގެ މިންވަރާ އެއް ބާރުމިނެއްގައެވެ. އިންޖީނުގައި ކެޕޭސިޓީނެތް ވަރުގެ ބާރު މިނުގައި ދުއްވަން ފަށައިފިނަމަ، ދޯނީގެ އިންޖީނު ހަލާކުވާކަށް ގިނަ ދުވަހެއް ނުނަގާނެއެވެ. މިއަދު މިއޮތީ އިންޖީނުގަނޑު މާބޮޑަށް ވެސް ކޮށިއަރާފައެވެ. ބޮޑު އޯވަހޯލަކަށް ބޭނުންވެފައެވެ.


Council bahdhaluvun baavvaanee dhauvaa kuri memberun maafah edhumun: Maumoon | Mihaaru\nޚަބަރު / ޕީޕީއެމް ކައުންސިލް\nކައުންސިލް ބައްދަލުވުމެއް ބާއްވާނީ ބަޣާވާތްކުރި މެމްބަރުން މާފަށް އެދި ގަވައިދަށް ހުރުމަތްތެރިކޮށް ހިތަން ވައުދު ވުމުން: މައުމޫން\nޕީޕީއެމް އޮފީހުގައި ބޭއްވެވި ބައްދަލުވުމަކަށް ފަހު އެ ޕާޓީގެ ރައީސް މައުމޫން އަބްދުލްގައްޔޫމް ވަަޑައިގަންނަވަނީ.---ފޮޓޯ: މުހައްމަދު ޝަރުހާން/މިހާރު\n08 އޮކްޓޯބަރ 2016 - 12:05\nމައުމޫން މިހެން ވިދާޅުވީ، ސިޔާސީ ޕާޓީތަކުގެ މަޝްވަރާގައި ބައިވެރިވަޑައިގަންނަނަވާނެ ބޭފުޅުން ކައުންސިލުން ފާސްކޮށްފައި ފޮނުވުމަށް ރައީސް އޮފީހުން މިދިޔަ ހަފުތާގައި އަންގާފައި ވަނިކޮށެވެ. ނަމަވެސް މައުމޫން ވަނީ ސިޔާސީ ޕާޓީތަކުގެ މަޝްވަރާގައި ޕީޕީއެމް ތަމްސީލުކުރައްވާނީ ދިއްގަރު ދާއިރާގެ މެމްބަރު އަދި މައުމޫންގެ ދަރިކަލުން ފާރިޝް މައުމޫން އަދި ތުލުސްދޫ ދާއިރާގެ މެމްބަރު އިބްރާހިމް ވަހީދު ކަމަށް ނިންމަވައިފަ އެވެ.\nޕާޓީގެ ކައުންސިލްގެ ވައިބަ ގްރޫޕަށް މައުމޫން ފޮނުއްވި މެސެޖުގައި ޖުލައި 19 ވަނަ ދުވަހުގެ ރޭ ބޭއްވި ކައުންސިލް ބައްދަލުވުމަށް އިޝާރާތް ކުރައްވައި މައުމޫން ވިދާޅުވެފައި ވަނީ "ޕާޓީގެ ރައީސާ ދެކޮޅަށް ބަޣާވަތްކުރައްވައި ކައުންސިލުން ނިކުމެވަޑައިގެން، ކޯރަމް ގެއްލުވާލައްވައި ޕާޓީގެ ރައީސް ގޮވައިގެން ކޯޓަށް ވަޑައިގެން އަދި މީޑިއާތަކުގައި ޕާޓީގެ ރައީސް އަގުވެއްޓޭގޮތަށް ވާހަކަދެއްކެވި މެންބަރުން މާފަށް އެދިވަޑައިގަތުމުން ނޫނީ ކައުންސިލްގެ ޖަލްސާއެއް ނުބޭއްވޭނެ ކަމުގައި ދަންނަވަން" ކަމަށެވެ.\nމައުމޫން ފާހަގަކުރެއްވި ކައުންސިލް ބައްދަލުވުމަކީ ޕީޕީއެމްގެ އެތެރޭގައި އެ މަނިކުފާނާއި އެ މަނިކުފާނުގެ ކޮއްކޯފުޅު އަދި ރައީސް އަބްދުﷲ ޔާމީނާ ދެމެދު އުފެދިފައިވާ މައްސަލަތައް ހައްލުކޮށް ޕާޓީ އިސްލާހު ކުރުމުގެ މަސައްކަތް ފެއްޓެވުމުގެ ގޮތުން ބޭއްވި ބައްދަލުވުމެކެވެ. ޕާޓީގެ ވިޕްލައިނާ ހިލާފަށް މައުމޫންގެ ދަރިކަލުން ފާރިސް ރައްޔިތުންގެ މަޖިލީހުގައި ވޯޓު ދެއްވި މައްސަލަ ހޫނުވެފައި ވަނިކޮށް ބޭއްވި އެ ބައްދަލުވުމުގެ ކޯރަމް ގެއްލުނީ ފާރިސްގެ އާއި އެހެން ބައެއް މެންބަރުންނަށް ފިޔަވަޅު އަޅައި ޕާޓީން ވަކިކުރުމަށް ރައީސް ޔާމީންގެ ފެކްޝަންގެ ބޭފުޅުން ހުށަހަޅާފައި ވަނިކޮށް އެ ބައްދަލުވުމުގައި ބައިވެރިވެ ވަޑައިގަންނަވާތީ، ޔާމީނަށް ތާއީދުކުރައްވާ މެންބަރުން ނިކުމެވަޑައިގަތުމުންނެވެ.\nމައުމޫން ޕީޕީއެމް ހިސޯރުކޮށްފައި އޮތް ކަމަށް ބުނެ އެމަނިކުފާނާ ދެކޮޅަށް ދައުވާކުރެއްވީ ހުޅުދޫ ދާއިރާގެ މެންބަރު މުހައްމަދު ޝާހިދާއި ނައިފަރު ދާއިރާގެ މެންބަރު އަހުމަދު ޝިޔާމް އަދި ދާންދޫ ދާއިރާގެ މެންބަރު އަހުމަދު އައްސަދެވެ.\nރައީސް މައުމޫން އަބްދުލްގައްޔޫމް ޕީޕީއެމް ފާރިސް މައުމޫން ޕީޕީއެމް ކައުންސިލް ސިޔާސީ ޕާޓީތަކުގެ މަޝްވަރާތައް މުހައްމަދު ވަހީދު އިބްރާހިމް (ވައްޑެ)\n25 ކޮމެންޓް, 145 ރިއެކްޝަންސް\nމައުމޫންވެސް ދެން ޖޯކްވަނީތަ؟ ބަޣާވާތް އަޅެ ކާކު ބަޣާވާތްކުރީ. އަމިއްލަ އެދުމެއް އޮތަސް ބޮޑުވަރު.\nޚުދުމުޙުތާރު ވެވޭނީ ޚުދުމުޙުތާރު ވާނެ ފެންވަރު ހުރެގެން އެކަން ކުރަން އެގިގެން. ބާރަށް ކުރިޔަށް ދިޔަކަލޭގެ ޚުދުމުޙުތާރު ވީމާ ވީ ގޮތަކީ 12 އަހަރުގެ ޖަލު ހުކުމަކާ އެކު، ދިޔަގޮތަށް ގޮސް އިގިރޭސި ވިލާތަށް، އެވަރު ދެރަ!!!!!!!!!!\nތުއްތޮންބެޔަކީ މޮޅު މީހެއް.. ފަލަކީ އަދި ނުޖޫމީ އިލްމުވެރިއެއް... ޔާނުގެ ސަޕޯޓަރުންނައް މިއަދު ތުއްތޮންބެ ނެތަސް ވާނެ ކަމަށް ހީކޮއް ތުއްތޮން ސައިޒުކޮއްލަން އުޅުމަކީ ގޯހެއް.. އަދި އެހެންނެތް ނުވެސް ވާނެ... ކައުންސިލު ބައްދަލުގަ އަޑުގަދަ ކުރި މީހުން ހަމަ ދެފައިންޕުޅުގަ ބޮސްދީފަ މާފައް ނުއެދިއްޖެޔާ ޕާރޓީ ހަމަ ވާނީ ވީރާނާ... ޔާނުވެސް އިރެއްގަ އުޅުން ބޮޑާ ހާކާފަ ޕީއޭ ކިޔާ ޕާރޓީއެއް ހަދައިގެން... މިހާރު ނަންވެސް ނެތް އެ ޕާރޓީގެ...\nޒައީމަށް ޒައީމު ކިޔުނީ ކަމެއްވެގެން. ޔާމީންމެން އަންޑަރވޯލްޑް ހެދިދާނެ. އެހެނަސް ސިޔާސީ ކަންކަމުގަ ޖެހޭނީ އަތްގާތްކޮށްދޭން.\nތި ބުނާ ޔާމީން ސިޔާސީ ގޮތުން މައުމޫނަށް އަދި އައްނިއަށް އަތް ގަތްކޮށްދޭން ވެސް ކަމުނުދާނެ\nމައުމޫނުގެ ރުޅިމަޑު އުނގޭ އެހާބުރަމަސައްކަތްކޮށްގެން ވެރިކަމަށް ގެނެސްދީނަމަ އެވަރު ނުދަނޭ\nތިޔަގޮތް "ރަނގަޅު" ކަން "ޔަޤީން". ޔާމީނާއި ސަޕޯޓަރުން ލަދުގަންނަވާލަންވީ ހަމަ. ސައިޒަށް ތިރިކޮށްލައްވާ ކިތަންމެ އުނދަގުލަސް.\nޡައީމޫ. ޡަޢީމުވެސް ވެއްޖެއެއްނު ތިއުޅުން މިހާރު ދޫކޮށްލަން.\nހާދަ ބޮޑާ ހާކައޭ ދޯ.\nލީޑަރު މައުމޫނަކީ ވަރަށް މަޖާ މީހެއް. މި މަނިކުފާނުގެ އަމަލު ބަހައްޓަވާ ގޮތުން އަޅުގަނޑަށް ދެންނެވެން އޮތީ 2018 އަންނަން ވާއިރަށް ރައީސް ޔާމީނު ހުންނަވާނީ މައުމޫނުގެ ސަޕޯޓު ހޯދައިގެން. މިކަންކުރުމަށް ރައީސް ޔާމީނު ހައްދަވަން ޖެހޭނެ ގޮތަކީ މުލީއާގޭ ގައި މައުމޫނަށް ސައެއް ދިނުން. ބޮޑު ގުޅައާއި ބަޖިޔަލެއް ދިނީމަ ހަމަޖެހޭނެ. ސައި ބޮމުން ވަރަށް ދެރަވެއްޖެޔޭ މައާފުކުރާށޭ ބުނީމަ މައުމޫނު ހަމަޖެހުނީ. ދެން މައުމޫނު ނިކުމެފައި މީޑިޔާގައި ބުނެލާނެ އެމްޑީޕީ ގެ ބާރުކަނޑުވަން އެބަޖެހެޔޭ އެންމެން އެކަތިގަނަޑަކަށް ވާން. އެއާއި އެކު ގާސިމް ހުންނާނީ ޔާމީނު ފަޅީގައި. މައުމޫނު ވެސް ހަމަ އެހެން. އަދާލަތުވެސް ހަމަ އެހެން. މައުމޫނަށް މިލިބޭ އިނާމަކީ މައުމޫނުގެ ކުދިންކޮޅަށް ރަނގަޅު މަގާމު ކަށަވަރުކޮށް ދިނުން. މިކަން ރައީސް ޔާމީނު ކޮށްދެއްވާނެ 2018 ގެ އިންތިޚާބް ކާމިޔާބުވެ ދެތިން މަސް ވަންދެން. އެއަށް ފަހު ކޯލީޝަން ރޫޅި، މަގާމުތަކަށް އައްޔަނު ކުރި ބޭފުޅުން ކޮޅު މަގުމަތިކުރީމަ ހުންނާނެ ރާކަނި މަސް ކެވިފަ.


Boat ge baithah hoadhan MH370 ge aailaa thah Madagascar ah | Mihaaru\nއެމްއެޗް370 އިން ދަތުރު ކުރި ބައެއް މީހުންގެ އާއިލާތަކުން ވަނީ ބޯޓުގެ ބައިތައް ހޯދުމުގެ މަސައްކަތް ފުޅާކުރާނެ ކަމަށް ބުނެފައި. --ފޮޓޯ:އޭއެފްޕީ\n03 ޑިސެމްބަރ 2016 - 17:39\nކުއާލަ ލަމްޕޫރު (ޑިސެމްބަރު 3) - ގެއްލިފައިވާ މެލޭޝިއަން އެއާލައިންސްގެ މަތިންދާ ބޯޓުގެ ބައިތައް ފެނޭތޯ އެ ބޯޓުން ދަތުރުކުރި ބައެއް މީހުންގެ އާއިލާތައް މަޑަކަސްކާ އަށް ހިނގައްޖެ އެވެ.\nއެމްއެޗް370ގެ ބައިތައް ކަމަށް ބެލެވޭ ހުރިހާ އެއްޗެއް ވެސް ފެނިފައި ވަނީ އިރުމަތީ އެފްރިކާގެ ގައުމުތަކުންނެވެ. އިރުމަތީ އެފްރިކާ އިން މިހާތަނަށް ވަނީ މަތިންދާ ބޯޓުގެ ހަ އެތިގަނޑު ފެނިފަ އެވެ. މި ހުރިހާ ބައިތަކަކީ ވެސް ގެއްލިފައިވާ ބޯޓުގެ ބައިތައް ކަމަށް ވަނީ ބެލެވިފަ އެވެ.\nކުއާލަ ލަމްޕޫރުން ފުރައިގެން ބެއިޖިން އަށް ދަތުރު ކުރަނިކޮށް 239 މީހުންނާ އެކު އެމްއެޗް370 ގެއްލުނީ މާޗް 2014 ގަ އެވެ. ތަޖްރިބާކާރުން ލަފާ ކުރަނީ އެ ބޯޓު އިންޑިއާ ކަނޑުގެ ދެކުނުގެ ހިސާބަކަށް ވެއްޓިފައިވާނެ ކަމަށެވެ.\nމިހާތަނަށް ފެނުނު މަތިންދާ ބޯޓުގެ ހުރިހާ ބައެއް ވެސް ފެނިފައި ވަނީ އިރުމަތީ އެފްރިކާގެ ގައުމުތަކުން.\nބޯޓުން ދަތުރު ކުރި މީހެއްގެ ދަރިއެއް ކަމަށްވާ ގްރޭސް ސުބާތިރައި ނަތަން ބުނީ އަމިއްލަ އަށް ޚަރަދުކޮށްގެން ހަ މީހަކު މަޑަގަސްކާ އަށް ގޮސް ބޯޓުގެ ބައިތައް ހޯދުމުގެ މަސައްކަތް ފުޅާކުރާނެ ކަމަށެވެ. އަދި ބޯޓުގެ ބައިތައް ހޯދުމުގައި އަމަލީ ގޮތުން އެ މީހުން ބައިވެރިވާނެ ކަމަށް ވެސް ބުނެފައިވެ އެވެ. މަޑަގަސްކާ އަށް ދިޔަ ޓީމުގައި ހިމެނެނީ މެލޭޝިއާގެ ތިން މީހުންނާއި ޗައިނާގެ ދެ މީހަކާއި ފްރާންސް މީހެކެވެ.\nބޯޓުން ދަތުރުކުރި ބައެއް މީހުންގެ އާއިލާތަކުން ބުނެފައި ވަނީ ބޯޓުގެ ބައިތައް ހޯދުމުގެ މަސައްކަތް އެކަށީގެންވާ ގޮތެއްގައި ކުރިއަށް ނުދާ ކަމަށާއި އަދި ފެނިފައިވާ ހެކިތައް ވެސް އެކަށީގެންވާ ގޮތެއްގައި ދިރާސާ ކުރަމުން ނުދާ ކަމަށެވެ.\nއެމްއެޗް370 ހޯދުމުގެ މަސައްކަތުގައި އިސްކަން ދީފައި ވަނީ އޮސްޓްރޭލިއާގެ ހުޅަނގުން ކަނޑުގެ ސަރަހައްދު ބެލުމަށެވެ. އެކަމަކު ކަނޑު އަޑިން ބޯޓުގެ އެއްވެސް ބައެއް މިހާތަނަށް ފެނިފައެއް ނުވެ އެވެ. ބޯޓުގެ އެއްވެސް ބައެއް ނުފެނިއްޖެ ނަމަ އަންނަ އަހަރުގެ ކުރީކޮޅު ބޯޓު ހޯދުމުގެ މަސައްކަތް ހުއްޓާލަން ވަނީ ނިންމައިފަ އެވެ.\nއިތުރު ލިޔުންތައް މެލޭޝިއާ މަތިންދާ ބޯޓު ވެއްޓުން މެލޭޝިއާ އެއާލައިންސް އެމްއެޗް 370\nއެމްއެޗް370 ހޯދުން ވަގުތީ ގޮތުން ހުއްޓާލަނީ


Local Council thakun handhaan nathaalaafaivaa baeh kankan | #Dhiislam\nލޯކަލް ކައުންސިލްތަކުން ހަނދާން ނައްތާލާފައިވާ ބައެއް ކަންކަން (2)\n4 years ago |0comment| November 24, 2013\nމުޅިން އަލަށް ކައުންސިލްތަކަށް މެންބަރުން ހޯދުމަށް 2011 ވަނަ އަހަރު އިޢުލާން ކުރުމުން އެތައް ހާސްބަޔަކު ކުރިމަތިލިއެވެ. މީގެ ތެރޭގައި އެކި ޢުމުރުގެ އެކި ފަންތީގެ މީހުން ހިމެނުނެވެ. އިންތިޚާބުގެ ކެމްޕެއިން ވަރަށް ފޯރިއާއެކު ކުރިއަށް ގެންގޮސް ކޮންމެ ކައުންސިލަކަށް މެންބަރުން އިންތިޚާބު ކުރެވުނުއިރު މީގެ ތެރޭގައި މުޅިން ކަހަލަގޮތަކަށް ތިބީ ސިޔާސީ ގޮތުން ހޮވިފައިތިބި ބައެކެވެ. ޔަޢުނީ، އެބައިމީހުން އިންތިޚާބު ކުރީ ފެންވަރާއި ޤާބިލުކަމަށްވުރެ ސިޔާސީ ވިސްނުމަށް ބަލައިގެންނެވެ. މިއީ ހަޤީގަތެވެ. މިހެން ދަންނަވަން ބޭނުން ނުވިޔަސް ފެންނާން އޮތް އަލިގަދަ ހެތްކެވެ.\nރާއްޖޭގެ ބައެއް ކައުންސިލްތަކަށް ލިޔަންކިޔަންވެސް ކިރިޔާ އެނގޭ މީހުން އިންތިޚާބު ވެފައި އެބަހުއްޓެވެ. ތަޢުލީގޮތުން ވަރަށް ބޮޑެތި ފާސް ނަންގަވައިގެން ތިބި ޢިލްމުވެރި ޒުވާނުންގެ ބަދަލުގައި ކިރިޔާ އަސާސީ ތަޢުލީމު ދަންނަ މީހުން އިންތިޚާބު ކުރެވިފައިވެއެވެ. މީހުން މަރާފައިވާ ބޮޑެތި މުޖުރިމުންނާއި، ވައްކަން ކޮށްގެން ޙުކުމްކޮށްފައިވާ “ވަގުން” ނާއި، މާރާމާރީގެ ލީޑަރުންނާއި، ލުޓޭރުންނާއި އަދިވެސް މުޖްތަމަޢުގައި ބޮޑެތި ޖަރީމާތައް ހިންގާފައިވާ ކިތަންމެ ބަޔަކު ކައުންސިލްތަކުގެ މެންބަރުންގެ ގޮތުގައި އިންތިޚާބުވެފައި އެބަހުއްޓެވެ. ގިނަ މީހުންގެ ހަޤީގަތް ރައްޔިތުންނަށް އެނގެއެވެ. ފިސާރި ރަގަޅަށް އެނގެއެވެ. ނަމަވެސް ތިމާގެ ޕާރޓީގެ ޓިކެޓްގައި ކުރިމަތިލާފައިވާ މީހާއަށް ވީމާ އޭނާއަށް ވޯޓު ދިނުމަކީ ލާޒިމްކަމަކަށް ވަނީއެވެ. މިއީ ހުރިހާ ރަށެއްގައި ކަހަލަގޮތަށް އާދައެވެ. ތަކުރާރުކޮށް މަސްތުވާތަކެތި ބޭނުންކޮށް އޭގެ އަވާގައި އެތަކެއް ޒުވާނުން ޖައްސައި ކުށުގެ ވެއްޓެއް ރަށްރަށުގައި އުފައްދާފައިވާ މީހުންނަށް ބޮޑެތި ޖަގަހަ ހަދައި ކެމްޕޭން ކުރާއިރު އެބައިމީހުންގެ ހަޤީގަތް ނޭނގި ހުންނާނެތޯއެވެ. ނޫނެކެވެ. ފުރަތަމަވެސް ލާމަރުކަޒީ ނިޒާމަށް އެޅުނު ހުރަހަކީ މިއީއެވެ.\nތަޢުލީމީގޮތުން އެއްވެސް “އުރަތްޕެއް” ނެތް ބަޔަކު (ގިނަ) ކައުންސިލްތަކަށް އިންތިޚާބު ވެގެން ދިޔުމުގެ ނަތީޖާ ވަރަށް ދެރައެވެ. ރަށްރަށް ބޭރުން ވަޑައިގަންނަވާ މެހުމާނުންނާ މުޚާޠަބުކޮށް އިނގިރޭސިބަހުން އެއްޗެއް ބުނެލަން ނޭނގޭތަކުގައި އާންމު ރައްޔިތުންނާ މުޚާޠަބުކޮށް ދިވެހިންވެސް ވާހަކަދައްކަން ވަރަށް ގިނަ ކައުންސިލަރުންނަށް ނޭނގެއެވެ. މުޚާޠަބުކޮށް ވާހަކަދައްކަން ނޭނގޭ ހާލުގައި ތިމާގެ ޕާރޓީނޫން އެހެން ޕާރޓީތަކުގެ މީހުންނަނީ ބައެއް ފަހަރު މުސްލިމުންނޫން ކަމަށްވެސް ބައެއް ކައުންސިލަރުންނަށް ހީވެ އެގޮތަށް ޢަމަލުތައް ބަހައްޓައެވެ. އެންމެ ބޮޑު މައްސަލައަކަށް ދިމާވި ކަމަކީ، ލާމަރުކަޒީ ޤާނޫނުގެ ދަށުން ކޮންމެ ކައުންސިލަކުންވެސް ތައްޔާރުކުރަންޖެހޭ އިދާރީ އޮނިގަނޑުތަކާއި، ޤަވާޢިދުތަކާއި، އުޞޫލުތައް ތައްޔާރު ކުރަން ދަތިތަކާ ކުރިމަތިލާންޖެހުމެވެ. ކޮންމެ ކައުންސިލަކީވެސް އެ ކައުންސިލެއްގެ އިޙްތިޞާޞްގައި ހިމެނޭ ސަރަޙައްދުތަކެއްގައި ވިޔަފާރިކޮށް އެތަންތަން އިންވެސްޓަރުންނަށް ހުޅުވައި ރަށަށް އެކިކަހަލަ ޕްރޮޖެކްޓްތައް ގެނެސް އާމްދަނީވެސް ހޯދުމުގެ ބާރުވެސް ލިބިގެންވާ ބައެކެވެ. ނަމަވެސް ކުރިން ދެންނެވިހެން ދެބަހުން ކުރެ ބަހަކުން ޕްރޮޕޯސަލެއް ނަމަވެސް ތައްޔާރުކުރަން ކައުންސިލް މެންބަރުންނަށް ނޭނގުމުގެ އަދި އެކަމަށް އިސްނަގާކަށް ނޭގުނެވެ. ރަށަށް ލިބެންހުރި ކިތަންމެ އިންވެސްޓްމަންޓްތަކަށް ވަނީ ފުރަގަސްދީފައެވެ.